
Waarom 'n 
CONN-ORREL 


Installeer? 








is sae ESE MURE is 
Os AK BA Kie dk EER RR % 





Daar is vandag etlike puik elektroniese orrels in Suid-Afrika 
verkrygbaar. Party baie goedkoop met onaanvaarbare klank- 
gehalte. Ander weer, kos egter meer as die gelykstaande 
pyporrel. Daar sou dus geen geregverdigde rede vir instal- 
lering wees nie. Tog koop kerke hierdie duur orrels. Dan is 
daar orrels wat slegs aan die vereistes van een enkele musiek- 
tydvak voldoen, dit wil sê, of nét Barok, of nét Romanties. 
CONN daarenteen, bied u 'n orrel wat aan alle liturgiese ver- 
eistes voldoen. Nog meer, CONN kos so min as 11% en nooit 
meer as 28% van die koste van 'n gelykstaande pyporrel nie 
wat dus 'n geweldige besparing meebring. 

Daarbenewens neem die CONN-orrel van slegs 4% en 
nooit meer as 10% van die totale ruimte van soortgelyke pyp- 
orrels in beslag nie. Daar is dus 'n verdere groot besparing 
met hedendaagse hoë boukoste. By die vervanging van 'n 
uitgediende ou orrel met 'n CONN-orrel, hoef daar weer geen 
strukturele veranderinge aangebring te word nie. 'n CONN- 
orrel kan feitlik onmiddellik afgelewer word en word nie deur 
temperatuur of humiditeit beinvloed nie. 

Dan is daar die wonderlike egte orrelstemme van die CONN- 

orrels, veral as dit deur eksklusiewe CONN ELEKTRONIESE 
PYPE gehoor word, 'n speeltafel wat meesterlik ontwerp is 
(volgens A.G.O. en R.C.O. standaarde) en betroubare mo- 
derne elektronika wat onderhoudskoste tot 'n minimum be- 
perk. 
As meer as 80% van u gemeente nie die verskil tussen 'n 
goeie elektroniese orrel en 'n gelykstaande pyporrel kan aan- 
toon wanneer dit by gemeentelike sang gebruik word nie, kan 
u seker gerus ten minste die CONN-orrel besigtig. Ons dink 
die tyd het aangebreek dat u dit aan u gemeente verskuldig 
is. Ons weet dat u verbaas sal wees, want dit sal duidelik 
wees dat, indien u goed geluister het, die CONN-orrel werk- 
lik 'n uitstaande keuse sal wees. 


MUSITRON 
EDMS.) BPK, 


Suid-Afrika se toonaangewende elektroniese orreldeskundiges 
Ook agente vir Rodgers- en Saville-orrels. 
Posbus 11379 — Kaapstad, Medipark 4, Strandgebied. 
Telefoon 43-7306. 

Vierugroot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 
Hoofkantoor: Rentmeestergebou, Bosmanstraat 219, Pretoria. 
Tel. 3-1258 
VOLLEDIGE BEPLANDE LEWENS- 
VERSEKERING VERSKAF GEMOEDSRUS 














'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 





CHEVROLET/RANGER MANTA/KADETT 
Arderson ' Flittom 
Pretoriusstraat 405 ... um mas mes maa ma T@l. B2611 
Hildastraat 427. Hatfield. Tel. 745971 

BREEK DIE MURE AF? 


'n Jaar of twee gelede het ene prof. Verkuyl, 
professor aan die Vrye Universiteit in Amsterdam 
'n veelbesproke besoek aan Suid-Afrika gebring en 
sy linkse idees oor integrasie hier kwytgeraak. Hy 
het 'n boek uitgegee onder die titel: ,,Breek de 
muren af”, egter sonder die vraagteken wat agter 
die opskrif van hierdie artikel voorkom. 


Oor sy eksegese van Efes. 2:14 en sy beskouing 
oor uitwissing van grense tussen rasse gaan dit 
nie hier nie, maar wel oor die afbreek van kerklike 
mure op die hedendaagse Nederlandse kerklike erf. 


Ongeveer honderd jaar gelede is afskeidings 
beskou as die oplossing van kerklike probleme. Die 
Hervormde Kerk het toe twee aderlatings gehad, 
eers die afskeiding onder leiding van di. Raalte en 
De Kock in 1834 toe onder andere die beswaar teen 
die gebruik van die evangeliese gesange rede tot 
skeuring en nuwe kerkvorming was naamlik die 
totstandkoming van die Christelike Geref. Kerk, en 
iets meer as 'n halwe eeu later, tewete in 1885 die 
tweede afskeiding onder leiding van dr. Abr. Kuyper 
en die daarmee totstandkoming van die Geref. Kerke. 


Met hierdie twee skeurings in die ou historiese 
kerk van Nederland was afskeidings nie iets van die 
verlede nie, want in hierdie eeu het die (afgeskeie) 
Geref. Kerke self ook op hulle beurt kennis gemaak 
met al die ontwrigtings en onaangenaamhede wat 
met afskeidings gepaard gaan. Gedurende 1926 het 
onder leiding van die Gereformeerde predikant, dr. 
Geelkerken, die eerste afskeiding uit die Geref. 
Kerke plaasgevind en is gestig die Geref. Kerke in 
Hersteld Verband, en in 1945 het die tweede af- 
skeiding gevolg met prof. K. Schilder aan die hoof 
en dit het gelei tot die vorming van ,,de Geref. 
Kerken onderhoudende art. 31 van de Dordtse Kerk- 
orde”. Hoë kerkmure is toe opgetrek tussen die 
kerke. 


Nou, ongeveer 'n kwarteeu later het die besef 
deurgedring dat afskeiding nie 'n goeie oplossing 
bied vir 'n kerklike probleem nie. Nou is in Nederland 


[7] Blaai om 

BREEK DIE MURE AF? 


C] Van vorige bladsy 





die neiging in die teenoorgestelde rigting naamlik om 
nie weg te breek en nuwe kerkmure te bou nie, maar 
om die bestaande mure af te breek en mekaar die 
hand te gee. 


Hierdie neiging het ook reeds in Duitsland pos- 
gevat. Die Duitse Belydenisbeweging, ,,Geen ander 
evangelie nie”, raai al die lidmate wat getrou aan 
Skrif en Belydenis is om die ontrougeworde kerk 
nie te verlaat en tot afskeiding oor te gaan nie, maar 
om binne die kerk te bly en ,in, met en onder” 
die kerk al die moontlike te doen om die gemeente 
van Jesus Christus te dien. Adolf Schlêtter, een van 
die leiers van hierdie beweging, stel dit so: ,,Skei u 
nie af na buite toe nie, maar na binne.” 


Dat 'n eeu na die groot afskeidings in Nederland 
die rigting so radikaal sou verander, is byna onge- 
looflik. Dit moet seker verklaar word as 'n uitloopsel 
van die gees van die tyd, die ekumene, die een- 
wordingsproses wat orals gesien word, op die ge- 
bied van die politiek, die handel, die geldwese en 
nou ook in die wêreldkerk. 


'n Tweede rede hiervoor in Nederland is bepaald 
die uiteenlopende koerse in die drie groot Neder- 
landse kerke: Die Roomse, die Hervormde en die 
Gereformeerde kerke. Elkeen van hierdie drie kerke 
het deesdae sy verontruste konserwatiewes én sy 
linkse progressiewes. Nie net die Hervormde Kerk 
is nou 'n modaliteitskerk nie, maar ook die ander 
twee. Dit wil sê, die kerk van Rome en die Gerefor- 
meerde kerke het ook nou te doen met verskillende 
modaliteite of teologiese rigtings in eie geledere. 
Op hierdie wyse het die breuk tussen die Hervormde 
en die Gereformeerde kerke al kleiner geword. Albei 
sit nou met enkele professore en predikante, en veel 
meer lidmate wat ontrou aan een cf ander punt van 
die belydenis is en albei handhaaf hulle tog. Die 


Hervormde Kerk verdra sulke manne as prof. Smits 
en ds. Krop, nieteenstaande hulle afwyking van 
Skrif en Belydenis, en die Gereformeerde Kerke het 
manne soos prof. Kuitert en dr. Wiersinga met hulle 
dwaalleer, en die Roomse Kerk het sy linksgesinde 
manne soos blyk uit sy nuwe kategismus. 


En nou is daar 'n toenadering na mekaar toe, 
wat eers hier en daar gesien is, maar nou besig is 
om al wyer uit te dy. Op sommige plekke is die 
skeidsmure al baie laag en dun. In sommige klein 
dorpe word een predikant vir die Hervormde sowel 
as vir die Gereformeerde gemeente verkies bo 'n 
kombinasie met 'n ander klein gemeente van die- 
selfde kerk op 'n nabygeleë dorp. Soms word selfs 
'n Gereformeerde predikant beroep om behalwe sy 
eie kleiner gemeente ook 'n deel van die plaaslike 
groter Hervormde gemeente te bearbei. 


Al meer neem die vraag toe: Waarom nog twee 
verskillende kerke? Breek die mure af. 


Op verskeie plekke word al gesamentlike dienste 
gehou of gesamentlike kerkgeboue gebruik en dit nie 
alleen tussen die Hervormdes en Gereformeerdes 
nie, maar selfs ook met die Roomses. 


Op die vraag waar dit alles op sal uitloop is al 
geantwoord: Sal die verskillende rigtings in die drie 
kerke hulle rye nie sluit oor die bestaande kerkmure 
heen nie? Sal die linkses in die verskillende kerke nie 
hulle rye sluit en saam een word nie, en die wat 
regs staan in die drie kerke hande in mekaar slaan 
en een word nie? 


Teenoor hierdie idee en strewe na eenheid, word 
daar 'n ander moontlikheid genoem om die span- 
ninge op te los en dit is 'n pleit vir pluriforme kerke, 
dit wil sê kerke waar links en regs onder een dak 
gehuisves en verdra word. 


— Joh. Dreyer. 








OORDENKING... 


Lukas 12:35-38: ,,Laat julle heupe 
gegord wees en julle lampe aan die 
brand. En julle moet wees soos mense 
wat hulle heer verwag wanneer hy van 


die bruilof terugkom, sodat hulle da- 
delik vir hom kan oopmaak as hy kom 
en aanklop. Gelukkig is daardie slawe 
vir wie die heer wakker sal vind as 
hy kom. Voorwaar, Ek sê vir julle, hy 
sal hom gord en hulle aan tafel laat 
gaan en hulle kom bedien. En as hy 
in die tweede of derde nagwaak mag 
kom, en dit so vind — gelukkig is 
daardie slawe.” 


WAT 


Gemeente van die Here, 


Elke mens koester een of ander ver- 
wagting. Die een hoop vir 'n hoër 
salaris. 'n Ander sien daarna uit om 
uit die woonstel te trek na `n huis. 





DS. J. H. VILJOEN 





Daar is seuns wat daaroor droom om 
'n perd te hê. Die boere hoop soms 
ernstig dat dit sal kom reën. In oor- 
logstye word die hoop brandend vir 
vrede. Iemand hoop dalk om mag in 

HULLE HEER VERWAG” 


die hande te kry om sake na Sy 
smaak te reël. 


So wag elke mens vir iets in die 
toekoms. Soms is die verwagting spe- 
sifiek en duidelik omlyn. By ander is 
dit slegs vaag. 


Hierdie verwagtings is egter nie 
altyd Bybelse verwagtings nie. Die 
Bybel leer ons nie om in die eerste 
plek te hoop op iets nie, maar om in 
die eerste plek te hoop op Iemand 
wat kom. Die geloofshoop is daarom 
nie te vergelyk met die hoop van 
iemand wat na die spoorwegstasie 


] Na volgende bladsy 











gaan om te kyk of die trein nie vir hom 
'n groot geskenk gebring het nie. Die 
geloofshoop is veel eerder te vergelyk 
met die optrede van iemand wat na 
die stasie gaan, omdat hy 'n afspraak 
het om iemand daar te ontmoet. 


So word dit duidelik dat die hoop 
van die Christen nie `n vae verwagting 
op ,,beter dae” is nie. Die hoop wat 
die gelowige mag koester, is die uit- 
sien na die HERE wat kom. Dit is 
die hoop wat berus op `n afspraak 
met Hom wat nooit `n afspraak ver- 
geet nie. Niks wat in die toekoms 
mag gebeur, is sekerder as sy koms 
nie. Daarom moes hoop op die ko- 
mende Heer bepalend wees vir die 
gedrag van die gemeente van die ou 
verbond en daarom is die hoop op die 
komende Jesus Christus ook bepalend 
vir die gedrag van die gemeente van 
die nuwe verbond. 


En nou is dit alleen in die lig van 
die verwagte ontmoeting dat die ge- 
drag van die slawe in ons gelykenis 
te verstaan is. 

Dit is reeds nag. Rondom hulle is 
die slapende stad. Die stad slaap want 
dit is slaaptyd. Hierdie slawe het egter 
nog nie eens gereed gemaak om te 
gaan slaap nie. Hulle is ook nie uit 
die bed gehou deur kuiermense of `n 
sieke wat versorg moet word nie. 
Hulle sit ook nie half aan die slaap 
en wag om die deur vir iemand oop 
te maak nie. Tot laat in die nag het 
hulle nog steeds hulle werksklere aan. 
Elke oomblik is hulle gereed vir diens. 
Die los oorklere is opgebind sodat niks 
hulle in hulle beweging sal strem nie. 
Ook die lampe is nog al die tyd aan 
die brand. In die duister van die nag 
wil hulle nie sukkel nie. 


Uit hulle gereedheid vir die koms 
van hulle heer kan daar miskien afge- 
lei word dat hulle ore gespits is om 
die geluid van die voetstappe van die 
naderende heer so gou as moontlik 
te hoor. 


As ons nou so na hierdie manne kyk 
wat op hierdie manier wag, kan ons 
maklik die gedagte vorm dat dit in 
hierdie gelykenis bloot om mense 
gaan, dat dit om getroue en betrou- 
bare knegte gaan. 


Dit is egter nie so nie. Die komende 
heer wat nou afwesig is, bepaal hulle 
gedrag. Alhoewel die presiese tyd van 
sy koms nie seker is nie, is daar tog 
geen onsekerheid oor die werklikheid 
van sy koms nie. Weliswaar is hy nou 
nog afwesig maar tog vervul hy as 
afwesige die hele huis. Die wag op 
hom laat die slawe nie toe om te slaap 
nie. Hy hou hulle wakker en hulle 
heupe gegord en hulle lampe aan die 
brand. 

Die onbekendheid oor die presiese 


tyd van sy koms verhoog die spanning 
oor sy koms en verskerp die aktiwiteit 


met die oog op sy koms. Die feit dat 
hy sal kom Soos `n dief in die nag 
laat hulle nie toe om een oomblik in 
waaksaamheid te verslap nie. 

Hierdie afwesige heer regeer sy 
knegte ook in sy afwesigheid. Hy hou 
hulle wakker en hou hulle ore gespits. 
Alhoewel dit reeds nag en slaaptyd is, 
laat die sekerheid van die koms hulle 
nie toe om gereed te maak om te gaan 
slaap nie. 

In hierdie gelykenis is daar egter 
nie alleen mense wat waak nie. Die 
heer wat kom, is besig om sy knegte 
te regeer. Dit dui op die HERE wat 
nooit ontrou word en afsprake vergeet 
nie. Hy ag sy belofte om te kom 
nooit gering nie. Selfs die ontrou van 
mense kan sy trou nie verbreek nie. 
Al is die presiese tyd van sy koms 
onbekend, hoef daar geen onsekerheid 
te wees oor die werklikheid van sy 
koms nie. 

Daarom is daar ook `n bevel in hierdie 
Bybelgedeelte: ,,Laat julle heupe ge- 
gord wees en julle lampe aan die 
brand.” Dit is nie alleen so dat ons 
op hierdie Heer mag wag in die geloof 
nie, maar ook so dat ons in die geloof 
op Hom moéët wag. Hy wat sou kom en 
gekom het, kom weer. Hy het `n af- 
spraak met ons gemaak. Selfs al word 
dit laat en selfs al slaap die stad, mag 
ons nie slaapklere aantrek en die 
lampe doodblaas, omdat ons dink dat 
die Heer vergeet het nie. 

God breek nie sy beloftewoord nie. 
Hy wat die gelowiges van die ou vel- 
bond laat hoop en wag het, het uit- 
eindelik baie meer met sy koms ge- 
doen as wat hulle ooit verwag het. Vir 
die geloof het die eerste koms baie 
groter vreugde gebring as wat verwag 
is. Was dit vir die hopend-wagtende 
gelowiges altyd duidelik, dat die Mes- 
sias die voete van sy dissipels sou 
was? Was dit vir hulle altyd duidelik 
dat Hy aan die kruis vir goddeloses 
se goddeloosheid sou betaal? Kon 
hulle altyd die aard en grootheid van 
sy liefde begryp? 

Ook met sy tweede koms sal Hy 
meer wees en gee as wat ons ooit kan 
verwag. Die Heer sal Hom gord en die 
slawe aan tafel laat gaan en hulle 
bedien. Hierdie optrede begryp ons 
nie. Ons kan egter daardeur aangegryp 
word. Die Heer wat so doen kan ons 
laat hoopvol wag in die geloof met 
ons heupe gegord en met ons lampe 
aan die brand. Hy kan ons hoopvol 
wakker hou tot laat in die nag wan- 
neer ander sal slaap. Hy kan ons 
brandend laat hoop en laat uitsien na 
die uur van sy koms. Hy kan ons ore 
spits om die geluid van sy naderende 
voetstappe te verneem. 

Gelukkig is daardie slawe vir wie 
die Heer wakker sal vind as Hy kom. 
Ewig gelukkig is hulle. In die eind- 
oordeel sal hulle salig genoem word. 


So regeer die skynbaar afwesige 
Heer sy gemeente. So bepaal Hy 
hulle gedrag deur die geloof deur sy 
Woord en Gees. Hy roep ons om 
wakker te wees en om te hoop op 
Hom wat kom. Hy is ons hoop. Hy is 
ons vertroue werd. Niks is in die toe- 
koms sekerder as sy koms nie. AMEN. 





'N GESKENK VAN 
BLYWENDE WAARDE 


'n Nuwe digbundel van 'n ou- 
derling van die Kerk wat roem 
wegdra van letterkundiges. 


,Die vreemdeling van Galilea 
en ander gedigte”. 


deur 
W. L. MARAIS 


Prys R1.50. 


verkrygbaar by die . .. 
Ned. Geref. Boekhandel 
Schoemanstraat, Pretoria. 
of by die skrywer, adres ... 
Posbus 387 - WELKOM - O.V.S. 





PISTORIUS 


POSBUS 9, POTGIETERSRUS 


Koëperatiewe, Private en 

Staatsverskaffers: 

] 95,62% LEO Dolomitiese 
Landboukalk 

C] 96.6% ALLESCA Super 
Kalistiese Lbk. 

C] KALKSTEENAMMONIUM 
NITRAAT 26% N 

CC] AMMONIUMSULFAAT 
21% N 

CO] SINK Bemestingstof 


ONS PRESTIGE 
U WAARBORG 


Etlike treinvragte daagliks. 
Geen vertraging. 

HERDENKINGSREDE 


(GEHOU IN DIE KERK VAN 
PRETORIA OP 16-7-1972 


Lees: Ps. 91. 


Sing: Ps. 89:1 en 6; Ges. 58:7 en 8; 
Ges. 153:1 en 4. 


Teks: Ps. 91:1: Hy wat in die skuil- 
plek van die Allerhoogste sit, sal ver- 
nag in die skaduwee van die Al- 
magtige. 


Gemeente van Jesus Christus — Dis 
geen geheim nie as ons u vanmdêre 
meedeel dat dit vandag `n diep be- 
kommerde wêreld is waar ons in woon. 
Die twee wêreldoorloë en veral die 
tweede het daarvoor gesorg, deurdat 
dit sê `n ontreddering meegebring het, 
dat mens vandag van niks meer seker 
is nie. Met die uitbreiding van die 
wêreldkommunisme veral in Europa 
en Asië en die verplettering van se- 
kere Westerse volke, wat veral bekend 
gestaan het as die verdedigers van 
die Christelike geloof, skyn die Chris- 
telike kerk `n dodelike hou toegedien 
te wees. Gesag en orde in die maat- 
skaplike lewe, wat hoofsaaklik sy krag 
in Gods Woord gevind het en die 
evangelie-prediking van Jesus Chris- 
tus, as die Koning van die konings en 
die Here van die here, het sy beteke- 
nis vir die Christelik beskaafde volke 
verloor. 


Die toppunt van hierdie verval is 
seker die verskynsel dat selfs sekere 
kerklike instansies, soos byvoorbeeld 
die Wêreldraad van Kerke, die lei- 
ding neem om alle gesag, wet en orde 
tot op die grond af te breek en alle 
reg van handel en aksie oor te wil 
dra aan onverantwoordelike groepe 
soos studente en allerlei terroristiese 
bewegings. Vergelyk hiermee die on- 
rus en onsekerheid, wat dit vir die 
gewone vrede-liewende mens moet 
meebring. In S$$ `n mate is hierdie 
ontaarding van die Westerse volke die 
tekens van die tyd, dat met reg ge- 
spreek kan word van ,Ontredderde 
Weste”, wat anders vir baie eeue die 
leiers van die beskawing was. 


En gemeente, in hierdie bekommer- 
de wêreld, waarvan ons land, ons volk 
en ons gemeente ook 'n deel uitmaak, 
kom vandag tot ons hierdie kragtige 
versekering uit die boek van die 
Psalms, waar die digter uit die Ou 
Testament ons met groot vertroue 
toeroep; Hy wat in die skuilplek van 
die Allerhoogste sit, sal vernag in die 
skaduwee van die Almagtige. Die in- 
houd van hierdie teksvers en so ook 
van die hele 91ste Psalm is `n diep 
ernstige getuienis van die psalmdigter 


PROF. DR. H. P. WOLMARANS 
90 JARIGE AMPSBEDIENING 





Prof. Wolmarans net na die jubileumrede. 


se vertroue in die beskerming van 
God. 


Tot `n groot mate is hierdie Psalm 
die teenstelling van die vorige een, 
naamlik Ps. 90 wat ook bekend gestel 
word as die gebed van Moses, die 
man van God en wat handel oor die 
verganklikheid van die mens: In die 
more is hy soos die gras wat weer 
uitspruit. In die mêre bloei dit en 
Spruit weer uit; in die aand sny mens 
dit af en dit verdor. Want ons ver- 
gaan deur u toorn en deur u grimmig- 
heid word ons verskrik. U stel ons 
ongeregtighede voor U, ons verborge 
sondes in die lig van u aangesig. Leer 
ons dan nou om ons dae sê te tel, 
dat ons `n wyse hart mag bekom. 


Maar, hier in Psalm 91 het ons `n 
psalm waarin die geloofsvertroue op 
Gods beskerming, ondanks alle gevare, 

op onvergelyklike wyse tot uiting 
kom, ja met groot blydskap as't 
ware uitgesing word. Dis `n lied wat 
op alle lewensomstandighede van toe- 
passing is. Hier kry ons `n verheer- 
liking van Gods goedertierenheid, 
waarop die gelowiges in alle gevare 
kan steun en vertrou. Hierdie Psalm 
word by wyse van aanvulling dus aan 
Ps. 90 toegevoeg. Daar was dit die 
klag oor die verganklikheid van die 
mense en oor Gods toorn, maar hiér 
die onwrikbare vertroue in Gods be- 
skerming. 


Die gevare word geken, maar hulle 
is daar om oorwin te word, nie deur 
die mens nie, maar deur die goddelike 
beskermer, terwyl die mens dit net 
gelowig aanskou. Die gevare wat die 


[] Na volgende bladsy 





























lewe van die gelowige bedreig, word 
met allerlei beelde beskryf: dis die 
voëlvanger met sy net en die besmet- 
like siekte. Ps. 91:3-9. Maar teenoor 
die duiwelse magte staan ander, goeie 
geeste, die beskermengele wat vir die 
gelowige alle gevare oorwin, Ps. 91:11- 
13. 


Gemeente, watter betekenis moet 
hierdie Psalm nie hê nie vir `n volk 
en 'n kerk, wat vashou aan die geloof- 
stelling dat Gods Woord in die Skrif 
'n lamp is vir die voet en 'n lig vir 
die lewenspad, hoe donker hierdie 
wêreld ook mag word? Wat 'n heerlike 
voorreg om vir 50 jaar lank die op- 
drag namens die kerk te mag hê, om 
hierdie Woord, soos wat die digter 
dit in Psalm 91 as 'n geloofslied uit- 
sing as die ware, te mag verkondig! 


Dit is vanmêre my dankbare taak 
om van hierdie voorreg te getuig en 
daarom wil ek in die eerste plek ook 
my dank hier uitspreek teenoor die 
kerkraad vir sy vriendelike uitno- 
diging, om vanmêre hier by die ge- 
leentheid van die vyftigjarige amps- 
jubileum (wat eintlik op die Sste 
Julie geval het) tot die gemeente te 
mag spreek en ek wil dit graag doen 
na aanleiding van die 1ste vers van 
Ps. 91, wat soos ons reeds gehoor het, 
'n samevatting is van die hele psalm: 
Hy wat in die skuilplek van die Aller- 
hoogste sit, sal vernag in die skaduwee 
van die Almagtige. 


In hierdie tekswoord, wat altyd 
'n diepe betekenis vir ons voorouers, 
die Voortrekkers, gehad het en wat 
hulle so dikwels onder moeilike om- 
standighede met geloof en oortuiging 
uitgespreek het, as `n woord van ver- 
troosting, in hierdie vers kom daar 
twee benamings voor vir die Opper- 
wese, soos wat hulle dit ook leer ken 
het, uit die geskiedenis van die aarts- 
vader Abraham, die vader van alle 
gelowiges, naamlik die van ,,Aller- 
hoogste” en die van ,,die Almagtige”. 
Abraham die geloofsheld is deur die 
Here in die Ooste uit Ur van die Gal 
deërs geroep om uit die heidense land 
met sy heidense volke, wat heidense 
gode gedien het, weg te trek na 'n 
land wat die Here hom sou wys. In 
hierdie land sal uit hom 'n volk ge- 
bore word, `n volk wat as Gods volk 
bekend sou staan. Hierdie volk van 
God sou die draers wees van die bood- 
skap van die Verlosser van die hele 
wêreld, die Verlosser wat moes kom 
om die mensdom te verlos van sonde 
en die werk van Satan, die oerverleier 
weer ongedaan te maak. Hierdie Ver- 
losser sou uit Abraham en sy volk 
gebore word. Hulle sou die Verlosser 
ontvang en sy boodskap bring aan die 
hele wêreld: Uit u saad sal die hele 
menslike geslag geseën word. Die 
geloof aan hierdie roeping het die 


Here God Abraham in die hart gelê 
deur die werking van sy Gees. 

In hierdie tyd het Abraham die 
Here geken as die Allerhoogste en 
volgens Gen. 14:19 verklaar Melgise- 
dek, wat hom sterk tot Abraham 
aangetrokke gevoel het en wat self 
`n priester van God die Allerhoogste 
was, dat hierdie naam beteken dat 
God die Skepper is van hemel en 
aarde. Of dit die benaming was vir 
die oppergod van die heidense lande 
in die Ooste maak hier geen saak nie. 
Feit bly egter dat Abraham net soos 
Melgisedek, die Allerhoogste geken 
het as die goddelike Skepper van 
hemel en aarde, dit wil sê die Skepper 
en Onderhouer van alles wat bestaan; 
deur Wie en tot Wie alle dinge be- 
staan. 

Maar die belofte van `n nageslag, 
wat soos die sterre van die hemel 
Sou wees in menigte, het ook ingesluit 
die geboorte van `n seun, wat die 
tweede stamvader van die toekomstige 
volk sou wees. En toe die geboorte 
van hierdie seun uitbly, nieteenstaan- 
de die belofte van die Here self en 
Apraham en sy vrou altwee oud begin 
word, het Abraham begin te twyfel 
of die seun nog wel gebore sou word. 
En toe is dit dat die Allerhoogste 
weer aan Abraham verskyn het en die 
belofte van die seun weer herhaal het 
met die byvoeging daarby: Ek is God 
die Almagtige, dit wil sê dat Hy sy 
woord sekerlik nog waar Sou maak. 
Hy is die Here God vir Wie niks 
te wonderlik is nie. Wat vir die mens 
onmoontlik is, is nog altyd moontlik 
by God. En die almagtige God het sy 
woord waar gemaak en Isak die won- 
derkind is gebore toe Abraham reeds 
honderd jaar oud was en sy vrou 
Sara negentig jaar. Waarlik buite alle 
menslike verwagtings. 

Gemeente so het die gelowiges uit 
alle eeue uit die geskiedenis van Abra- 
ham die Here leer ken as die Aller- 
hoogste wat alles geskape het en alles 
ook met sy voorsienigheid onderhou 
en in die tweede plek dat Hy ook die 
Almagtige is by Wie alles moontlik is. 
Sy woord bly ewig waar. 

En hier kom die psalmdigter in Ps. 
91 en gryp na die geloofswaarheid uit 
die geskiedenis van Abraham die va- 
der van alle gelowiges om homself en 
alle gelowiges te troos met die ver- 
sekering dat die Here God 'n skuilplek 
is vir alle gelowiges. Buite God is daar 
geen God meer nie. In die ure en 
dae van nagtelike duister wanneer dit 
alles donker en alles verlore skyn te 
wees, sal die gelowige dit weet dat hy 
in die donkerste oomblik van sy lewe, 
veilig sal wees onder die beskerming 
van sy hemelse Vader. 

En gemeente, wat sal die betekenis 
van hierdie woord vir ons geslag 
wees? Vir ons land en vir ons volk 
en vir die wêreld waarin ons leef? 


Wat sal dit beteken vir die kerk, 
vir ons kerk en vir die Christelike 
kerk in die algemeen? 


Dis 'n donker wêreld waar ons in 
woon, maar sal dit ook nag gaan 
word? Ons weet nie, God weet dit! 
Maar selfs in so 'n nag sal die woord 
uit Ps. 91 sy betekenis nog steeds 
behou: Hy wat in die skuilplek van 
die Allerhoogste sit, sal vernag in die 
skaduwee van die Almagtige. 


Maar gemeente, wat 'n plig en wat 
'n heerlike voorreg om hierdie troos- 
woord uit te mag dra en te bring aan 
'n verontruste en diep bekommerde 
menslike geslag! Dis die Godgegewe 
taak van die kerk met al sy amps- 
draers en alle gelowiges, van elke 
evangelieprediker, elke ouderling en 
elke diaken; van elke Christelike huis- 
gesin, elke vader, elke moeder en elke 
kind. Wat `n heerlike voorreg om vir 
vyftig jare lank, tydig en ontydig 
hierdie woord te mags verkondig aan 
die gemeente! En met watter gevolg? 
Dit sal nog in die ewigheid openbaar 
moet word. In swakheid en in een- 
voudigheid mag die mens Saai, maar 
God alleen gee die wasdom. 


Mag die prediking van hierdie 
Woord uit Ps. 91 in ons tyd en die 
jare wat nog sal kom geseënd wees en 
vrugbaar. Welgeluksalig is die wat dit 
hoor en dit as Gods Woord aanvaar. 
Hy wat sit in die skuilplek van die 
Allerhoogste, sal vernag in die skadu- 
wee van die Almagtige. — Amen. 

VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil- 
lende tipe woonstelie (2 tot 
7 beddens) elk met badka- 
mer, kombuis, oop stoep an 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude klea- 
rekaste en kombuiseenheda; 
elektriese stowe, ketels en vs- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 


Voortrekkerweg 55, 
Telefoon 535, Warmbad, Tvl. 

EI BILA 


Kiak ke 


Die boek dra die naam van die pro- 
feet Jesaja wat in Judea opgetree het 
in die laaste helfte van die agste eeu 
V.C. onder die regering van konings 
Jotam, Agas en Hiskia. Die hele boek 
is egter nie van hierdie vors onder 
die profete afkomstig nie, maar slegs 
in hoofsaak die eerste deel daarvan, 
hoofstukke 1-39. Hiermee wil ons selfs 
nie eens sê dat Jesaja hierdie deel ge- 
skrywe het nie — hoofstukke 36-39 
wat oor Jesaja handel beslis nie — 
maar net dat die profetewoorde hoof- 
saaklik deur hom uitgespreek is. Die 
woorde van 40-55 en 56-66 veronderstel 
'n ander historiese situasie as 1-39 en 
is profetewoorde van twee eeue later. 
Met so `n opmerking word 40-66 nie 
gedegradeer of minder kanoniek as 
die eerste gedeelte nie. Dit is eweseer 
Woord van God en bedoel om, soos dit 
die volk van God vanouds in hulle 
besondere situasie aangespreek het, 
ook ons aan te spreek. Van die groot- 
ste gedeelte van die Ou Testament ken 
ons glad nie die naam van die skry- 
wers nie, tog vind ons die mees ver- 
hewe en verheffende woorde van die 
ganse Bybel juis in daardie gedeeltes 
van onbekende herkoms. 


Die gemak waarmee Jesaja toegang 
tot die koning en die koningshof ge- 
had het, laat ons vermoed dat hy tot 
'n aansienlike Jerusalemse beampte- 
familie behoort het. Hy was getroud 
en het aan sy twee seuns simboliese 
name gegee, naamlik Sjear-jasjoeb 
(,'n res keer terug”) en Mahher-sjalal- 
chasj-baz (,netnou is daar buit, gou is 
daar roof”), vgl. 7:8 en 8:1vv. In die 
sterfjaar van koning Ussia, ongeveer 
740 v.C. ontvang hy in die tempel ʼn 
roepingsvisioen. Hy aanskou die Here, 
omring met gevleuelde hemelwesens 
wat sy heerlikheid loof met die woor- 
de: ,,Heilig, heilig, heilig is die Here 
van die leërskare. Die hele aarde is 
van sy heerlikheid vol” (6:1). Hierdie 
roeping van Jesaja was van beslissende 
belang vir sy prediking. Die heiligheid 
van die Here, sy andersoortigheid, sy 





andersheid as die mense en die wê- 
reld aan die een kant en die feit dat 
Hy sy heiligheid en majesteit aan die 
mense en die wêreld openbaar aan die 
ander kant — om hierdie twee pole 
beweeg die hele prediking van die 
profeet. Jesaja is tereg die profeet van 
die heiligheid genoem. 

Hy het `n harde boodskap gehad om 
te bring, `n boodskan van Gods oor- 
deel oor `n verharde volk. Sy boodskap 
was nie sonder hoop nie, maar dit 
was `n hoop vir `n res wat sou terug- 
keer, nadat die gerig voltrek is. Die 
enigste troos in die gerig is die ge- 
dagte dat die gerig louteringsgerig 
sou wees. 1-5 bevat hoofsaaklik woor- 
de gerig teen die sonde van die volk. 
Hierdie sonde bestryk alle lewenster- 
reine: van `n skynheilige godsdiens- 
beoefening af oor korrupte regering 
en regspraak tot by verdrukking van 
die magtelose, die weduwee en die 
wese. 


Deur gunstige buitelandse en binne- 
landse omstandighede het die wel 
stand in Juda toegeneem, maar daar- 
mee saam het daar `n steeds groter 
wordende breuk gekom tussen die 
politieke en militêre maghebbers €n 
die ryk kooplui van die hoofstad aan 
die een kant en die grootste deel van 
die bevolking wat as boere en herders 
grootliks die slagoffers van die eko- 
nomiese en sosiale veranderinge ge- 
word het aan die ander kant. Die 
onversteurbare selfversekerdheid van 
die magsgroepe het nie vuor omkopery 
ter beinvloeding van die regspraak 
gestuit nie. 


Na die troonsbestyging van Tiglat- 
pileser as koning van Assirië in 745 
begin dit gou duidelik word dat die 
Assiriërs opnuut hulle imperialistiese 
neigings wil verwerklik en dat die 
Weste waarvan Juda en Israel deel 
gevorm het nie in hierdie magstrewe 
onaangeraak sou bly nie. Israel en die 
Arameërstaat Damaskus het hulle die 
meeste bedreig gevoel en probeer om 
Juda in 'n koalisie met hulle te dwing, 

DIE BOODSKAP 
VAN 
DIE BOEK 


JESAJA 1 (1-39) 


PROF. DR. W. C. VAN WYK 


Die dreigemente van Israel en Damas- 
kus veroorsaak paniek in Juda, sodat 
die hart van koning en volk bewe 
,Soos die bome van die bos bewe voor 
die wind” (7:2). Dit is onder hierdie 
omstandighede dat Jesaja sy seuntjie 
Sjear-jasjoeb aan die hand geneem het 
en sy beroemde woord oor die geloof 
teenoor die angsvallige koning uitge- 
spreek het: ,As julle nie glo nie — 
voorwaar, dan sal julle nie bevestig 
word nie!”(7:9). Alleen as koning 
Agas sy vastigheid op die Here sou 
stel, sou hy in sy onafhanklikheid be- 
vestig word. Die gevaar sou gou verby 
wees — maar Agas het die hulp van 
die groter vyand teen die geringer een 
ingeroep: 'Tiglat-pileser self, die ko- 
ning van Assirië. Gedurende sy hele 
optrede het Jesaja voortdurend teen 
bondgenootskappe met vreemde magte 
gepreek. Sulke bondgenootskappe het 
vir die volk godsdienstige en politieke 
bedreiging ingehou. Die geloof in God 
was vir hom voldoende sekerheid van 
Gods beskerming. Onder hierdie om- 
standighede het hy die Immanuel 
(,God-met-ons”) profesie uitgespreek 
(7:14). 


In hierdie vroeë optrede van Jesaja 
sien ons 'n besondere aspek van pro- 
fetiese waaksaamheid oor die alge- 
meen: die profeet spreek `n besondere 
woord in `n besondere situasie. Teen- 
oor die selfversekerdheid van die volk 
verkondig hy die sekerheid van die 
gerig waarmee God die selfversekerd- 
heid sal verbreek. Wat hoog is sal die 
Here voor Hom wegvee. Maar in die 
angsvalligheid en besef van eie onmag 
by die volk. bring hy die geroep tot 
die geloof. Maar sowel sy dreigement 
as sy belofte was tevergeefs, want daar 


was geen geloof nie. Maar as die gerig 
tog kom, lê daar in die simboliese 
naam van sy seun dreiging en troos 
gelyk: `n res sal terugkeer, net 'n res, 
maar darem 'n res! 


(WORD VERVOLG) 








SKRIFVERKLARING..... 


Die profeet het midde in die vro- 
likheid van `n oesfees met 'n aan- 
kondiging van onheil verskyn. Daar 
wag ballingskap vir die mense wat 
nou so uitgelate fees vier. Hulle is 
besig met `n fees waarin die diens 
van God vermeng is met dié van die 
Kanaanitiese gode. Daar kom 'n tyd 
dat hulle geen fees sal kan vier nie. 


5. Wat sal julle dan doen op die 
feestyd en op die feesdag van die 
Here? 


Terwyl Israel nog in sy land is, is 
daar `n heiligdom waar hy fees kan 
vier, maar wat hy fees van die Here 
noem, is `n afskuwelike Baëlfees. In 
die ballingskap sal daar geen heilig- 
dom wees nie, en sal hulle op die fees- 
dag net leegte ervaar. Sonder `n plek 
van samekoms sal die samekoms futiel 
wees. 


6. Want kyk, hulle gaan heen weens 
die verwoesting, Egipte sal hulle ver- 
samel, Mof hulle begrawe; onkruid sal 
hulle skat van silwergoed in besit 
neem, dorings in hulle tente wees. 


Vermoedelik dink Hosea hier aan 
Israeliete wat vrywillig na Egipte ge- 
emigreer het om te ontkom aan die 
Assiriese inval in die noordelike ryk 
(2 Kon. 15:29). Hy noem Egipte wel 
in 8:13 as bestemming van die volk 
oor wie die oordeel kom, en herhaal 
dit in 9:3. Daar kom dit voor of hy 
dink aan die moontlikheid van 'n bal- 
lingskap in Egipte, maar sy eintlike 
bedoeling skyn te wees dat die hele 
heilsgeskiedenis gekanselleer sal word. 
Dit sal met Israel gaan asof die ver- 
lossing uit Egipte nooit plaasgevind 
het nie. Hier hang die betekenis van 
die hele vers af daarvan hoe ons 
,weens die verwoesting” verstaan. Ons 
kan dit die beste verstaan as militêre 
verwoesting. Tiglat-Pileser het tydens 
die regering van Peka die hele ooste- 
like deel van die noordelike ryk ver- 
ower en die inwoners gevange wegge- 
voer. Dit kan aangeneem word dat 
baie Israeliete gevlug het voordat 
hulle in die hande van die Assirieërs 
geval het, en omdat die hele Palestyn- 
se gebied onveilig voorgekom het, `n 
veilige heenkome in Egipte gesoek 
het. So versamel Egipte dan Israeliete, 
maar dit beteken `n dood ver van 
eie huis en haard as vreemdeling in 
'n vreemde land. ,,Mof sal hulle be- 
grawe”. Mof is `n ander naam vir Nof 
(Jer. 44:1; 46:14-19; Eseg. 30:13-16; 
Jer. 2:16; Jes. 19:13), die Egiptiese 
stad wat beter bekend staan onder sy 
Griekse naam Memfis, en een van die 


oudste Egiptiese stede. 


In Hosea se tyd het dié stad reeds 
'n geskiedenis van meer as 2000 jaar 
agter die rug gehad. Memfis het onge- 
veer 30 km. suid van die huidige 
Kairo gelê en is veral bekend vir sy 
groot `-graafplaas en vir etlike pira- 
miedes in sy omgewing. Daar, sê 
Hosea, sal die uitgewekenes begrawe 
word. Hulle vlug sal 'n vlug na die 
graf wees, in `n vreemde land, die 
land van slawerny waaruit hulle ver- 
los is. Hulle het die verlossing ver- 
beur en hulle beland weer waar hulle 
was. Onwillekeurig dink 'n mens hier 
aan die woorde van die opstandige 
Israel aan Moses toe hulle die agter- 
volgende magte van die farao gewaar 
het pas na hulle vertrek uit Egipte: 
,Het u, omdat daar in Egipte glad 
geen grafte is nie, ons saamgeneem 
om in die woestyn te sterwe? Wat 
het u ons nou aangedoen, dat u ons 
uit Egipte gelei het?” (Ex. 14:11). Die 
volk wat sy vryheid nie kon gebruik 
nie, vind sy graf in die slaweland! 


Die tweede deel van vers 6 kan ver- 
staan word as `n beskrywing van wat 
met die besittings van die vlugtelinge 
wat hulle in Israel agtergelaat het, sal 
gebeur, maar dit kan ook betrekking 
hé op hulle besittings in Egipte. Ten 
gunste van die laaste word aangevoer 
dat die Israeliete in Israel nie in tente 
gewoon het nie, maar ,,tent” word 


dikwels gebruik as sinoniem vir 
huis”. Dit lyk die beste om die vers 
so te verstaan dat dit die verlate be- 
sittings in Israel is wat deur onkruid 
oorwoeker word. 


7. Die dae van besoeking het ge- 
kom, die dae van vergelding het ge- 
kom; Israel sal dit ervaar! 


Hosea sluit sy onheilsaankondiging 
af met `n dubbelsinnige samevatting. 
Verby is die tyd van sorgelose fees- 
jubel. Wat nou kom, is die dae van 
besoeking en vergelding. Die tyd van 
afrekening het gekom. Israel sal dit 
ervaar. Die Hebreeuse woord vir ,,el- 
vaar” is jada, wat origens vertaal 
word met ,,weet” of ,,ken”. Hosea 
gebruik dié woord baie — altesame 
15 keer in sy boek. Die klag teen 
Israel is juis dat hy die Here nie 
geken het nie, met ander woorde 
dat hy nie die gemeenskap met die 
Here in stand gehou het nie (5:4). 
Daar is geen kennis van God in die 
land nie (4:1), want Israel het die 
kennis verwerp en gaan daarom ten 


HOSEA 91-9 (vervolg) 


gronde (4:6). Nou sal Israel wel ken- 
nis kry, maar dit sal 'n bittere kennis 
wees: hy sal uit die besoeking en 
vergelding leer wat dit is om nie 
in die regte verhouding tot God te 
staan nie. Hy sal die God van wraak 
leer ken! 


Die tweede helfte van vers 7 lyk 
Op 'n antwoord van die profeet op 
iets wat hom uit die vergaderde me- 
nigte toegesnou is. Wat dit was, kan 
ons uit die antwoord aflei. Ons kry 
hier dus 'n klein kykie in die teen- 
stand wat die profeet ervaar het. So 
moes Amos en Jesaja dit ook ervaar 
(vel. Am. 7:10-13 en Jes. 28:14). Ho- 
sea is as dwaas en waansinnig uitge- 
kryt. Daarop antwoord hy: 


Die profeet word `n dwaas, die man 
van die gees `n waansinnige, weens 
die grootheid van jou ongeregtigheid, 
en omdat die vyandskap groot is. 


,Man van die gees” is 'n benaming 
vir `n profeet soos dit in die volks- 
mond gevorm is omdat profete deur 
die werking van die Gees van God 
gepraat en opgetree het (vgl. Jes. 
61:1). Hosea gee toe: Hy is dwaas en 
waansinnig in hulle oë, maar dit is 
alleen omdat hulle ongeregtigheid 
sulke groot afmetings aanneem en 
hulle vyandskap teenoor die waarheid 
van Gods oordeel die grens van om- 
keer en boete verbygesteek het. 


In vers 8 het ons te doen met 'n 
baie moeilike teks. Die Afrikaanse 
Bybel lees: 


Efraim is 'n spioen teenoor my God; 
wat die profeet aangaan, die net van 
`n voëlvanger is op al sy weë, vyand- 
skap in die huis van sy God. 


Die eerste gedeelte van dié vers is 
duidelik die probleem, en dan veral 
die woord wat met ,,spioen” vertaal 
is. Die woord kan ook beteken ,,wag”, 
iemand wat op die uitkyk is. Die ou 
Griekse vertaling lees dan ook: 


,Die wagter van Efraim is by God. 
Die profeet is 'n gebuigde (bedrieg- 
like) valstrik op al sy weë: hulle het 
waansin in die huis van God gevestig.” 


Met gebruikmaking van 'n paar lei- 
drade wat die Griekse vertaling gee, 
kan ons vertaal: Die wagter van Ef- 
raim by my God is die profeet. `n 
Voëlvangersnet is op al sy weë, vyand- 
skap in die huis van sy God.” 


So gelees, is vers 8 'n voortsetting 
van vers 7. Die profeet is `n wagter 
wat sy taak van God ontvang het, en 
oor Efraim moet waak. Hy ondervind 
teenstand by wyse van allerlei bedekte 


[7] Word vervolg op bladsy 9 

DIE PREDIKING 


Ds. M. J. Beukes (Hervormer, Junie 
1979) het gereageer op die Kroniek 
van April 1972 waarin gehandel is 
oor die prediking volgens 'n bepaalde 
sisteem. Dit is goed dat hy geantwoord 
het want gedagtewisseling is in die 
kerk noodsaaklik. As 'n mens in die 
kerk nie van mekaar mag verskil en 
dit nie mag sê nie, sal dit vir die kerk 
'n kwade dag wees. Voortdurende be- 
sinning kan alleen bydra tot groter 
helderheid. Besinning beteken ook nie 
dat daar altyd eenstemmigheid bereik 
sal word nie. Dit is ook nie nodig nie. 





DR. A. J. G. DREYER 





Enkele opmerkings is egter eers 
nodig om die gesprek duideliker rig- 
ting te gee. Daarna kan ons terugkeer 
na die saak self, naamlik die ,,sisteem” 
van die prediking. Ds. Beukes beweer 
dat, waar die Skrif nie in `n vaste 
volgorde verkondig word nie, kry die 
geliefde tekste en gedeeltes van die 
prediker altyd (ek kursiveer — A. J. 
G. D.) die voorkeur”. Kan ds. Beukes 
dit bewys dat dit altyd die geval is? 
Soms, dikwels, ensovoorts is moontlik 
maar altyd? Dieselfde geld ten opsigte 
van die opmerking: ,,Langs hierdie 
weg word baie (my kursivering) By- 
belse waarhede verswyg en ander ooT- 
beklemtoon”. Is dit werklik waar of 
sommer `n bewering uit die lug ge- 
gryp? En al sou dit soms waar wees, 
is die remedie van `n voorgeskrewe 
sisteem werklik so afdoende en doel- 
treffend? 

Ten opsigte van die argumente 
oor die Heilige Gees wil ds. Beukes 
'n saak maak waar geen saak is nie. 
As gepraat word van die werking van 
die Heilige Gees volgens reformato- 
riese opvatting dan behoort elkeen 
in die kring van ons kerk in elk geval 
te weet dat dit `n gebondenheid aan 
die Skrif en aan die Skrif alleen im- 
pliseer. Die argument is nie gebruik 
uit 'n ander kerlike rigting nie — dan 
sou daar twyfel bestaan het. Nou is 
ds. Beukes se hele argument geen 
argument nie, maar net 'n geveg in 
die wind. Die boodskap van die Skrif 
is nogal omvattend: vanaf die skepping 
in die verre verlede tot by die toe- 
koms van en in Christus; `n lang pad 
met 'n ryke inhoud waarop `n ,,sis- 
teem” die Heilige (Gees per se op 
een dag landswyd op dieselfde plek in 
die Skrif wil vaspen. Die Heilige Gees 
wat: ,,julle alles sal leer en julle sal 
herinner aan alles wat Ek vir julle 
gesê het” (Joh. 14:26) leer ons niks 
anders as Jesus Christus nie. Ek hoop 
dit is vir almal duidelik. 


Juis omdat die geloof in Jesus Chris- 
tus, gewerk deur die Heilige (Gees 
deur middel van die gepredikte Woord 
en die sakramente, so 'n geweldige 
trefkrag het op die verlede, hede en 
toekoms van die mens wanneer die 
,hele raad van God” verkondig word 
(Hand. 20:27), daarom ontstaan daar 
by die gelowige allerlei vrae en pro- 
bleme: Vrae oor die lewe en die dood, 
soos by die Korinthiërs, vrae oor die 
sterkes en swakkes soos by Rome en 
Korinthe, ensovoorts. Hierdie vrae is 
deur die apostel opgeneem in die ge- 
heel van sy verkondiging (vgl. 1 Kor. 
5:1 en 7:1 ds. B.!). Dit gaan nie oor 
bykomstighede nie — dit is vrae oor 
en uit die geloof in Jesus Christus. 
Ons is nie begaan oor die sogenaamde 
,Aktuele vrae” van die social-gospel, 
oor maanreise en dergelike nie. Of 
wil ds. Beukes by sy ,lectio continua” 
hierdie vrae van die Korinthiërs oor- 
slaan omdat hier duidelike beantwoor- 
ding van vrae is? Die opmerking dat 
,die gevaar bestaan dat dit nie die 
Skrif is wat spreek nie ,maar die 
mens wat antwoord gee op die pro- 
bleem met 'n bypassende teks, wat 
nie altyd so maklik gevind kan word 
nie” is in die betrokke saak glad nie 
ter sake nie. Dit gaan immers juis 
om die spreke van die Skrif. 

Om vrae en probleme na kategese 
en pastoraat te verwys met die moti- 
vering: ,As dit in die prediking ge- 
skied, bly die gevaar bestaan dat dit 
nie die Skrif is wat spreek nie” is 
natuurlik uiters vreemd. Bestaan hier- 
die gevaar net by die prediking en 
nie in die kategese en pastoraat nie? 
Mag in die kategese en pastoraat dan 
wel iets anders spreek as die Skrif? 
Kategese en pastoraat mag mos nie 
iets anders verkondig as die prediking 
nie! Tereg sê ds. Beukes dat kategese 
en pastoraat net ander gestaltes is 
van die verkondiging. Maar omdat die 
gestalte anders is, mag die inhoud nie 
minder verantwoordelik Skriftuurlik 
gebonde wees as in die prediking nie. 
En as daar geen beswaar is teen `ʼn 
saak in hierdie twee gestaltes van die 
verkondiging nie, waarom wel beswaar 
opper as dieselfde saak vanuit die- 
selfde Skrif in die prediking behandel 
word? Wanneer 'n saak 'n wye aan- 
loop in 'n gemeente het, wil ds. Beukes 
nou waarlik beweer dat huisbesoekge- 
sprekke in `n groot stadsgemeente 
waar 'n gemeente soms met baie groot 
moeite in 'n jaar besoek word, die 
aangewese manier is om `n dringende 
probleem aan die hele gemeente uit- 
een te sit? 

Ds. Beukes verwys na ds. Smith ten 
opsigte van prediking aan die hand 

van die kategeserooster en beweer dat 
indien die skrywer (ds. Smith?) self 
reeds geworstel het met die tekste, sou 
hy anders geoordeel het. Het hy ds. 
Smith daarna gevra of hy al daarmee 
,geworstel het” of is dit nou weer som- 
mer 'n wilde bewering? Net so sy ver- 
wysing na die ,,geliefde gedeeltes” het 
ds. Beukes dit by sy kollega gekontro- 
leer of hy inderdaad sulke ,,geliefde ge- 
deeltes” het? Indien nie, kan hy nie so 
'n bewering maak as hy werklik `n 
gesprek oor hierdie saak wil voer nie. 


Oor een punt stem ek met ds. 
Beukes saam en dit is dat die hele 
raad van God verkondig moet word 
(Hand. 20:27). Hy sê egter dat dit nie 
waar is dat die Skrif geen sisteem 
gee waarvolgens gepreek moet word 
nie. Ek wil op my beurt ook sê dat 
hierdie bewering van ds. Beukes nie 
waar is nie. Ek weet van geen plek in 
die Skrif waar die opdrag gegee is dat 
juis so en so alleen gepreek moet 
word nie. Ek soek na die plek waar: 
,Ook nog gevra (word) dat die hele 
Skrif verkondig moet word en dit 
moet geskied in die regte volgorde.” 
(My kursivering.) Wat is hierdie regte 
volgorde? 

In die kroniek van April 1972 het 
ek juis daarop gewys dat die Skrif 
baie moontlikhede bied. Hierdie baie 
moontlikhede bevestig juis dat daar 
nie net een regte volgorde is nie. Sy 
aanhaling van 1 Kor. 15:1 bewys nie 
wat hy wil beweer nie. Dit impliseer 
nie 'n ,,regte volgorde” nie, maar wel 
dat die verkondiging van die evangelie 
wat hulle aangeneem het, reeds ook 
die opstanding ingesluit het. (Die ver- 
kondiging het egter nie die vrae en 
probleme voorkom nie en hulle is ook 
nie in die pastoraat of kategese be- 
antwoord nie!) 


Ds. Beukes wil hê dat die hele Skrif 
spreek en nie net sekere gedeeltes 
wat ons eie opvattings staaf nie. Ek 
wil dit graag onderskryf maar ek kon 
by hom niks vind wat my of ds. Smith 
weerlê nie. Hy kon geen Bybelse mo- 
tief vir hierdie ,,sisteem-prediking” 
gee nie — wel 'n reformatoriese naam- 
lik Calvyn se lectio continua. Hierdie 
perikope — voorlesing (nie prediking 
nie!) van Calvyn het soms 'n hele paar 
hoofstukke as Skriflesing ingesluit. 
Aan die begin van hierdie eeu was 
dit nog die gebruik in Amsterdam 
dat 'n halfuur voor die aanvang van 
die erediens hierdie perikope Skrif 
lesing gedoen is. Nou weet ek nie of 
ds. Beukes hierdie gebruik in ere wil 
herstel nie! Daarby moet in gedagte 

gehou word dat alhoewel Calvyn `n 
perikope indeling vir die Sondagse 
Skriflesing gemaak het, het hy self 
die vrye tekskeuse verkies! Vir die 
godsdiens deur die week het hy `n 
perikopestelsel opgestel wat die hele 
Skrif omvat het. 

Die Sinode van Wesel (1568) het 
ook die lectio continua goedgekeur, 
nie op grond van enige Bybelse oor- 
wegings nie maar ,om de gemoederen 
door ijdel geklap niet te verstrooyen”. 
Zwingli het die perikopestelsel afge- 
skaf. Luther het hom ten gunste daar- 
van “uitgespreek, terselfdertyd min 
vleiende dinge daaroor te sê gehad en 
Sy voorneme om 'n nuwe reeks op te 
stel, nooit uitgevoer nie. In die Lu- 
therse kerk het P. J. Spener reeds 
geprotesteer ten die perikopedwang 
en die verval van die ortodokse pre- 
diking daaraan toegeskryf. 

Ds. Beukes se verwysing na Calvyn 
hou dus nie steek nie en sy pleidooi 
dat `n vaste sisteem 'n diepgaande 
eksegese en dus, by implikasie, `n ver- 
betering in die gehalte van die pre- 
diking meebring, word nie deur die 
geskiedenis bevestig nie. 

Die verwysing na die lectio continua 
by Calvyn wil ds. Beukes blykbaar 
gebruik om aan te dui dat ons hiermee 
'n reformatoriese aanwysing het vir 


'n perikope-prediking. Afgesien van 
wat reeds hierbo gesê is, wil ek daar- 
op wys dat Calvyn nie die uitvinder 
van hierdie stelsel was nie. Reeds by 
Justinus Martelaar, Origenes en 
Augustinus vind `n mens die gebruik 
van die lectio continua van hele boeke 
en van die lectio selecta van 'n reeks 
perikope waaraan die prediking vas- 
geknoop is. 

My beswaar teen die ,,sisteem-pre- 
diking” is nie dat daar na orde in 
die verkondiging van die hele raad 
van (God gesoek word nie. Wel dat 
hierdie orde oordoen word. Daarby is 
dit geen kitsoplossing vir die ,,ge- 
halte” van die prediking nie; dit 
waarborg nie verdieping van die ekse- 
gese nie; dit is nie Skriftuurlik 'n ver- 
eiste nie; dit is nie suiwer en alleen 
reformatories nie; dit hou nie genoeg- 
saam rekening met die sure en dure 
ondervinding van die kerk in die 
verlede nie; ensovoorts. Die sisteem 
van die kerklike jaar, die gebonden- 
heid aan sekere feesdae, aan die sa- 
kramentsbediening en aan die Kate- 
gismus (12X per jaar) laat in elk 
geval weinig ruimte vir die vrye teks- 
keuse. Moet dit ook nog weggeneem 
word? Die vraag na `n sisteem in die 
jaarverslag impliseer dat die opstel- 
lers reeds aanneem dat `n vrye keuse 


nie behoort te bestaan nie — anders 
hoef so `n vraag nie gevra te word nie. 

Ten slotte wys ds. P. M. Smith 
daarop in `n voetnoot by ds. Beukes se 
artikel dat daar geen dwang by is in 
hierdie vraag oor die sisteem nie. 

Die opmerkings word gemaak juis 
omdat ons wil voorkom dat dit dwang 
sal word. 


HOSEA 9:1-9 
Van bladsy 7 


komplotte (soos `n lokval of net wat 
vir voëls gestel word) en ook by wyse 
van openlike vyandskap, wat van alle 
plekke, veral uit die tempel, dit is 
van die priesters af, kom. 

9. Hulle het baie, baie verkeerd 
gehandel soos in die dae van Gibea. 
Hy sal dink aan hulle ongeregtigheid, 
besoeking doen oor hulle sondes. 

Wat die volk nou doen, stem OOoI- 
een met hulle verlede. Vermoedelik 
dink die profeet by ,,soos in die dae 
van Gibea” aan die geskiedenis van 
Rigt. 19-21. Soos die Benjaminiete 
destyds met `n Leviet gedoen het, so 
tree hulle nou op teen `n profeet. 
Daarom kom die oordeel. Die Here sal 
afrekening hou ook oor wat hulle sy 
profeet aangedoen het. 




















Ons is 'n gesin 
van spaarders.: 
Ons spaar 

by die regte plek 
—Volkskas.. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiëie 
selfstandigheid en Ma se onafhanklikheid, 

en bewys dat Boet en Sus verstandig 


grootgemaak word. 


VOLKSKAS 







— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR: PRETORIA 


VZ007410/1 

AS TOERIS DEUR DIE 
HEILIGE LAND 


In die snikhete somer van 1947 het 
'n Beduine bokwagtertjie die groot 
ontdekking gemaak! Noordwes van die 
Dooie See het `n bok afgedwaal en gaan 
die wagtertjie op 'n soektog, tussen 


DR. P. J. T. KOEKEMOER 








rotse en grotte. Twaalf kilometer suid 
van Jericho (74 myl) kom hy by die 
@umraangrotte. Hy gooi `n klip in een 
van die grotte en hoor hoe dat iets 
soos `n kruik breek. Binne vind hy 
en sy maats verskeie kruike (potte) 
wat stokou boekrolle bevat. Dit word 
bereken dat daar 51 van hierdie potte 
was. Later is nog 30 kruike gevind. 
Die boekrolle was verweer. 'n Paar 
biervan kan in die museum van die 
Hebreeuse universiteit by Jerusalem 
gesien word. Ondersoeke het getoon 
dat hierdie kruike dateer uit die 
Griekse tyd, uit die tweede eeu voor 
Christus. 

Dit gaan egter nie om die kruike 
nie maar om die rolle daarin. Dat 





DIE SOGENAAMDE 
DPESOIESEETRE MR. 





'n Deel van die teks van die kommentaar op die boek Habakuk, wat ontdek is 

in die Oumraangrotte naby die Dooie See (1947). Die codex word bewaar in 'n 

spesiale gebou op die campus van die ,,Hebreeuse Universiteit” by die Israel 
Museum. 


Die Oumraangrotte, 12 kilometers suid van Jericho, naby die Dooie See, waar die 
bokwagtertjie 'n merkwaardige ontdekking gemaak het in 1947. 


— 
hierdie rolle so bewaar gebly het, al 
is sommige geskonde, is te danke aan 
die klimaat naby die Dooie See. Mens 
dink onwillekeurig aan Jeremia 382 
vers 14: ,,So spreek die Here van die 
leërskare, die God van Israel: Neem 
hierdie briewe, hierdie koopbrief, die 
verseëlde een sowel as hierdie oop 


brief, en sit hulle in 'n erdepot, dat 
hulle baie dae kan bly bestaan.” 
Geleerdes wat die rolle ontleed het, 
is daarvan oortuig dat dit die werk is 
van geoefende skrywers. Skrywe was 
`n kuns wat nie deur elkeen beoefen 
is nie, veral nie by die afskrywe (oor- 
skrywe) van tekste waaraan spesiale 

aandag gegee moet word nie. Hulle 
het dit baie netjies gedoen. Om die 
reëlmatigheid van die skrif te bevor- 
der het die afskrywers eers horison- 
tale lyne getrek. Hulle het nie soos 
ons, op die lyne geskryf nie maar 
tussen die lyne, dit wil sê ewewydig 
met die lyne, selfs die ink is ontleed 
om op elke moontlike manier die ou- 
derdom van die geskrifte vas te stel. 
Die geleerde Plenderleith merk op 
dat daar geen ysterbestanddele in die 
ink was nie maar wel koolstof. Derge- 
lvke soort ink is gebruik in die Grieks- 
Romeinse periode. Daar is ook vas- 
gestel dat die rolle self moontlik ouer 
is as die kruike waarin dit gevind is. 
Die rolle moet dateer uit die tyd voor 
die Romeine in Palestina was, dit 
wil sê voor 63 jaar voor Christus. Die 
potte kan nie later gedateer word nie 
as die einde van die Griekse periode, 
dit wil sê die tweede eeu voor Chris- 
tus. 


Ons weet dat `n geestelike van die 
Siriese klooster van St. Markus te 
Jerusalem, ene A. Y. Samuel, vier rolle 
by die Beduine gekoop het. Teen die 
einde van 1947 het hierdie geestelike 
werk gemaak om wat hy gekoop het 
aan geleerdes te gee vir ontleding — 
onder andere het die Hebreeuse uni- 
versiteit te Jerusalem hiervan te hore 
gekom. Dit was die begin van `n hele 

stroom van belangstelling en daarop- 
volgende publikasies. 

In totaal het die Beduine elf rolle 
gevind. Die Siriese klooster van St. 
Marcus het in besit gekom van 5 rolle 
en die ander ses in die Hebreeuse 
universiteit van Jerusalem. Onder 
hierdie elf is daar twee Jesajarolle 
waarvan een in besit is van die kloos- 
ter en een van die universiteit. Daar 
is ook een rol wat `n verklaring is van 
die profetiese boek Habakuk. Verder 
is daar twee rolle wat `n soort van 
ordereglement vir een of ander gods- 
dienstige gemeenskap is. Daar is vier 
rolle met psalms, min of meer in die 
trant van die Bybelse psalms. Daar 
is ook `n rol wat handel oor gevegstak- 
tiek. Ben van die rolle, die van 
Jesaja, het via die klooster van St. 
Marcus tereg gekom in Amerika! 

Hierdie baie belangrike Jesajarol 
wat in Amerika is, geskryf in die 2de 
eeu voor Christus, beslaan 17 velle 
leer wat aanmekaar gewerk is — in 
totaal is die ,,blaaie” 7 en `n half 
meter lank, dus byna elf treë. Die 
hoogte van die rol is ongeveer 25 
centimeters. Die rol is verdeel in 54 
kolomme en elke kolom tel 39 reëls. 
Hierdie rol bevat die hele teks van 
ons bekende Jesaja-Bybelboek, van 
hoofstuk een tot hoofstuk ses en ses- 
tig. (Die ander Jesajarol wat in besit 
is van die Hebreeuse universiteit het 
slegs `n derde deel van die teks van 
ons Bybelboek Jesaja). 


Die vraag ontstaan waarom al hier- 
die waardevolle materiaal dan in `n 
grot gevind is, weg van die beska- 
wing? Geleerdes het verskeie menings 
hieroor; onder andere dat die grot 
'n biblioteek kon gewees het vir die 
godsdienstige Joodse groep, bekend as 
die Esseners. Dis egter `n swak teorie. 
Waarom sou `n biblioteek weggesteek 
word? Weg van die lesers? Kon dit `n 
argief wees waar waardevolle doku- 
menie geberg is? Dit is tog ook on- 
waarskynlik vanweë die aard van die 
inhoud van die materiaal wat meren- 
deels godsdienstig van aard is. Die 
sterkste moontlikheid is die mening 
dat hierdie plek 'n bergplek was, waar 
'n godsdienstige groep onder die Jode, 
sulke waardevolle materiaal in tye van 
oorlog kom wegsteek het, uit vrees 
dat dit deur die vyand vernietig kon 
word. Ons weet byvoorbeeld dat in 
die jaar 1035 na C. Boeddhistiese 
monnikke die biblioteek van hulle 
klooster in `n grot in Toerkestan gaan 
verberg het. Dit is eers in die jaar 
1900 na C. ontdek deur 'n Tibetaanse 
monnik. Meer as 20,000 rolle is op 
laasgenoemde plek gevind. Iets derge- 
lyks kon ook hier langs die Dooiesee 
gebeur het. 


Nou kan ons egter na alles die 
vraag stel: Maar wat daarvan? Wat 
is dan nou so ,fantasties”, so belang- 





Die spesiale gebou by die Museum van Israel, op die campus van die universiteit, 
waarin die onskatbare waardevolle vonds, die ,,Dooie See rolle” agter glas bewaar 
word. 


rik? Ons het tos ons Jesajaboek, ons 
het ons Habakukboek ensovoorts. Wat 
wil ons met hierdie een maak? Wat is 
die sin daarvan om oor die hele wê- 
reld 'n opskudding” te veroorsaak oor 
hierdie ontdekking van die bokwagter- 
tije? Om dit te verduidelik moet ons 
eers vooraf u aandag op iets anders 
vestig. Die teks waarin die Ou 'Testa- 
ment aan ons oorgelewer is, noem 
ons die teks van die Masorete. Hulle 
is die teoloë wat hulle met die teks 
van die Bybel besig gehou het tussen 
die jare 100 en 900 na Christus. Voor 
hierdie ontdekking was dit onmoontlik 
om verder terug te gaan as die Maso- 
rete se teks. In 1893 het F. G. Kenyon 
nog geskryf: ,Dit is inderdaad onwaar- 
skynlik dat ons ooit handskrifte van 
die Hebreeuse teks sal vind wat sal 
teruggaan tot die periode voor die 
vorming van die teks wat ons ken as 
die Masoretiese teks.” Wat Kenyon in 
1895 onwaarskynlik geag het, het hier 
gebeur, want met hierdie handskrifte 
word ons geplaas, terug tot in die 
tweede eeu voor Christus, dit wil sê 
lank voor die werksaamheid van die 
Masorete. Begryp tog: ons bedoel nie 
dat die teoloë die Bybelteks geskep 
het nie; die grondslag van die teks 
was immers reeds daar as 'n wonder 
van God. Sy Woord gaan dwarsdeur 
die stof van die eeue voort. 


Ons is egter deur hierdie ontdek- 
king `n duisend jaar vroeër as som- 
mige van die Masorete-tekste, 1000 
jaar nader aan die werklike gebeurte- 
nisse. As ons daaraan dink dat Jesaja 
ongeveer 700 jaar voor Christus ge- 
leef het, dan is ons met hierdie teks 
slegs 500 jaar van hom af verwyder, 
in teenstelling tot die tot dusver be- 
kende handskrifte wat ons sestien of 


sewentien eeue van Jesaja af gehad 
het. Seker, ons het nie die profeet 
Jesaja se skrywer, Baroech, se eie 
handskrif ontdek nie. Sedert hy geleef 
het, het afskrywers vir 500 jaar ge- 
werk en baie afskrywers het in hierdie 
5 eeue gewerk aan die teks. 

Hoe vergelyk ons bekende Jesaja- 
teks met die rol wat hier ontdek is? 
Die bekende Hervormde Ou 'Testa- 
mentikus, Edelkoort merk op: ,Dit 
blyk tot ons verrassing en verbasing 
dat, in breë trekke geneem en oor die 
algemeen gesien, die teks van hierdie 
rol merkwaardig ooreenstemming vel- 
toon met die teks in ons Hebreeuse 
Bybel”. (Die 3de uitgawe van die 
sogenaamde Kittel Ou 'Testament). 
Dan vervolg Edelkoort: ,,Dit wil sê 
dat van die 2de eeu voor Christus 
tot die 10de eeu ma C., is die Bybel- 
woord (tekste) met `n pynlike sorg- 
saamheid oorgelewer, en ons hoef 
waarlik nie te vrees dat die hand- 
skrifte van die tiende eeu na C. on- 
betroubaar sou wees nie, omdat dit 
so betreklik jonk is. In die 2de eeu 
voor Christus lui die teks oor die alge- 
meen geneem nog presies soos die 
teks van die 10de eeu. Ons het die 
Woord van God nie ,,verloor” nie — 
dis wonderbaarlik behou! Hierdie ont- 
dekking verskaf dus aan ons groot ver- 
troue in die akkuraatheid van die 
Masorete en in die geloofwaardigheid 
van die aan ons bekende Bybelteks. 
Dat daar ook afwykings is tussen die 
teks van die Masorete (ons Bybel) en 
die ontdekte rolle langs die Dooiesee, 
is dadelik opvallend. Aan ons salig- 
heid sal dit geen saak maak nie, maar 
vir mense wat werk met die uitlegging 
van die Bybel, die eksegese, is hierdie 
ontdekking fenomenaal. En elke Skrif- 
uitlegger is seker ook 'n prediker! 

VRAEBUS...... 


Die gebed tot die Heilig Gees 


Vraag: Br. J. J. van Rensburg van 
Von Backstréomstraat 4, Standerton, 
stel die volgende: 

Vraag: As ons bid kan ons die 
Heilige Gees aanspreek deur hierdie 
woorde te gebruik? ,,O, Gees van God, 
vertroos ons”. Of moet ons God die 
Vader vra in die Naam van Jesus 
Christus (Joh. 15:16; 16:23) vir die 
genade van die Heilige Gees om ons 
te vertroos? (Luk. 11:18). Ons lees 
in Rom. 8:26 en Matt. 10:20 dat die 
Heilige Gees, in ons swakheid vir ons 
intree. Sal die Gees nou Homself aan- 
roep, of sal Hy soos Christus die Vader 
aanspreek? Matt. 6:9; 11: 25 en 26. 
Deur hierdie paar vrae ontken ons nie 
die Godheid van die Heilige Gees nie, 
maar wil ons graag volgens die Skrif 
weet wat die regte woorde is om te ge- 
bruik? 





JOH. DREYER 





Antwoord: Die vraesteller eindig 
waar ons wil begin. Hy ,wil graag 
volgens die Skrif weet . . . ” Dit is 
die regte begin. So `n vraag kan nie 
na behore beantwoord word, as nie 
gevra word nie: Wat leer die Heilige 
Skrif daaromtrent? 

In die Heilige Skrif lees ons van 
geen gebed wat spesifiek tot die Hei- 
lige Gees gerig is nie, maar wel dat 
die Heilige Gees ons as Trooster gegee 
is (Joh. 16:7), gegee is om ons in al 
die waarheid te lei (vers 13), om ons 
te oortuig van sonde, geregtigheid en 
oordeel (vers 8), om ons van Christus 
te oortuig (vers 14), om vir ons in te 
tree by God (Rom. 8:27), om ons 
swakhede te hulp te kom (vers 26), 
om saam met ons gebede vir ons in 
te tree met onuitspreeklike sugtinge 
(vers 26, Efes. 6:18), om saam met 
ons gees te getuig, dat ons kinders 
van God is (vers 16). In die Psalm- 
boek bid Dawid na sy val in sonde: 
Neem u Heilige Gees nie van my weg 
nie (Ps. 51:18) en in Ps. 143:10 bid 
hy: Laat u goeie Gees my lei ... 

Die Heilige Skrif leer dat ons tot 
God, die Vader, bid in die Naam van 
die Seun (Joh. 16:23). 

In die gebed mag ons seker ons ook 
rig tot Christus, en tot die Heilige 
Gees self, soos ons vadere 'n enkele 
keer ook gedoen het, maar die gebed 
tot die Vader is die normale. 

So kom dit in die Gesangeboek voor 
dat die gemeente van die Here in sy 
biddende lofsang hom rig tot al drie 
Persone van die Goddelike Wese, tot 
Vader, Seun en Heilige Gees, byvoor- 
beeld ,,U, Vader, Seun en Heilige Gees 


sy prys” (1:4); ,,0o Gees van God bec- 
stuur ons hart .. . ” (2:4); ,Ons loof 
U, Heilige Gees” (3:3); asook die 
Pinksterlied, Ges. 149:6 ,,0o Gees, berei 
die harte voor” ,,dat volk na volk sy 
heilleer hoor”, en dan die mooi Lu- 
therlied, die pinksterbede van Maarten 
Luther: ,,Heilige Gees, werk in ons 
harte, bring deur u genadegoed lig in 
donker, troos in smarte, laat ons hart 
ontvlam in gloed.” Ook in die volgen- 
de vers van Gesang 147 rig die bid- 
dende gemeente hom singende tot 
God, die Gees. 

In die Christelike Gebede agter in 
ons Psalm- en Gesangeboeke word die 
gebed gerig tot die ,,hemelse Vader, 
ewige en almagtige God”, tot die 
,Here, Almagtige God” tot die ,Barm- 
harcige Vader” ensovoorts, maar nooit 
spesifiek tot God, die Heilige Gees nie, 
hoewel God gevra word: ,,Regeer ons 
met u Heilige Gees” in die ,,Gebed 
vir al die nood van die Christenheid”', 
asook ,,Wil met u Heilige Gees in hulle 
vergaderinge voorsit . . . ”; ,,wil hulle 
met u Heilige Gees vertroos en ge- 
nadiglik . . . verlos.” So is dit ook in 
die ander gebede. 

Maar bo alles moet ons die vrae- 
steller verwys na die volmaakte gebed 
waarmee onse Here Jesus Christus 
sy dissipels geleer het om te bid. Ook 
hier is die aanspraak: ,,Onse Vader 
wat in die hemele is.” Verder vestig 
ons die aandag op verskillende gebede 
in die Bybel soos die gebed van Abra- 
ham vir die behoud van Sodom en 
Gomorra (Gen. 18), die gebed van 
Jakob voor sy ontmoeting met Esau, 
die gebed van Moses vir sy volk (Gen. 
32), die gebed van Dawid (Ps. 51), die 
voorbidding van Jeremia vir sy volk 
(hoofstuk 14), en dan die gebede van 
Jesus vir sy dissipels (Joh. 17), vir 
Homself in Getsemane (Matt. 26:36- 
46) ensovoorts. 

Dat sommige gelowiges hulle in die 
gebed tot Jesus rig, en tot die Heilige 
Gees hou blykbaar verband met die 
aard van hulle geloofslewe en met 
hulle persoonlike karakter. So sal in 
sentimentele geloofskringe soos by 
Piëtiste en Metodiste Jesus in die 
gebed aangeroep word, terwyl in die 
kringe van die Pinksterbeweging en 
elders waar ekstra klem op die pink- 
stergebeure gelê word, God, die Hei- 
lige Gees in die gebed aangeroep 
word. 

Op die volgende twee groot vrae 
van dieselfde vraesteller hoop ons 
so die Here wil, 'n volgende keer in 
te gaan. 

Dr. Gollin se 
Pille 


Prys: 35c & 65c 


vir GAL en LEWER 


Blakende gesondheid is die teenoor- 
gestelde van die volgende klagtes: 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


Die oorsaak 'n lui lewer en te veel gal. 
Die beproefde en beste middel — 


Dr. Gellin se Gal- 
en Lewerpiile 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg. 





Pyn se Moses 








OTTO 


Se Senuwee en Pyn Poeiers 


Prys 20c & 40c 


Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


OTTO 


DIE PYN POEIER WAT SPOEDIG 
WERK! 


Slegs by Aptekers verkrygbaar. 











SEENDELINGEN ELENDELINGENT 


Nadat die kerk in sy georganiseerde 
vorm as sendeling van Christus in 
die wêreld tam geword het en die 
sendingwerk tot stilstand begin kom 
het, het die waarheid weer eens uit 
die geskiedenis geblyk dat Christus 
self sy kerk in stand hou (Ges. 1538). 
Op velerlei wyse word lewe geblaas 
in die doodsbeendere. En van hierdie 
geskiedkundige metodes is dié van die 
nou tradisionele sendelinge. 


Ook ons land het vroeg kennis ge- 
maak met die sendelinge. In 1737 het 
George Schmidt van die Hernhutters 
onder die Iottentotte kom werk in 
die Kaap. In 1792 stig hy die stasie 
Gnadental. Die Londense Sendingge- 
nootskap het in 1799 die Hollander 
Joh. van der Kemp gestuur wat alhier 
Bethelsdorpsendingstasie kom stig het. 
Dr. John Philip het laasgenoemde 
stasie onderskraag sinds 1819 tot 1850. 
(Wiersinga). 


Hoeveel werk tot die nut van Gods 
koninkryk genoemde sendelinge ge- 
doen het, is nie geheel berekenbaar 
nie vanweë (God se onnaspeurlike 
werk. Groot beswaar teen hierdie sen- 
delinge is konstateerbaar in hoofsaak- 
lik twee opsigte 


Die eerste beswaar teen die sende- 
linge van veral die Londonse Sending- 
genootskap, het gekom van die kant 
van die kerk en die kerkmense van 
die Kaap. Hierdie beswaar was deels 
oorsaak van die latere Groot Trek en 
dit het bly grief onder die nasate van 
die Voortrekkers, veral dus ons Her- 
vormde Kerk. Dit is die beswaar dar 
onder die vlag van sending (— evan- 
gelieverkondiging) daar vreemde poli- 
tiek bedryf is. As die sending waar- 
teen die ou kerkmense gekant was 'n 
politieke element bevat het, is dit dan 
verkeerd en is daardie element van 
So `n aard dat dit afkeurenswaardig 
was? Die prinsipiële antwoord is voor 
die handliggend: sending is nie wêreld 
politiek nie, maar Godspolitiek. Op 
die praktiese vraag is die antwoord 
dat die politiek van daardie sende- 
linge verskil het van en gevaar ingehou 
het vir die politiek van die wordende 
Afrikaner. Die Voortrekkers wou die 
Engelse invloed ontkom en die sen- 
ding wat politieke kleur gewys het, 
was juis die Engelse sending in ons 
land. ,Livingstone ... was een van die 
sendelinge wat gedink het aan die 
uitbreiding van Britse grondgebied 
in die binnelande van Suid-Afrika.” 
(J. D. Huyser). In 1912 sê prof. P. J. 
Muller: ,,Wie de Engelschen heeft 
Zien arbeiden, en niet alleen hunne 


zendingsverhalen gelezen heeft, krijst 
onwillekeurig den indruk dat de 
Engelschman met elk land dat onder 
Britisch protectoraat komt, ook het 
Godsrijk zichtbaar op aarde gekomen 
acht.” Byna gelykluidende woorde 
word deur dr. J. Blauw in 1960 ten 





DR. H. G. VAN DER WESTHUIZEN 





opsigte van dieselfde sending gebesig: 
Uitbreiding van het Koninkryk. 
Bedoeld was het Verenigd Koninkryk; 
het Britse niet het hemelse.” Hierdie 
beswaar van die kerk en kêrk- 
mense is geregverdig. Dit mag na- 
tuurlik nooit voorkom of verhinder 
dat die regte sending, dit wil sê die 
evangelieverkondiging, plaasvind nie. 


'n Tweede beswaar teen die sende- 
linge van destyds was van owerheids- 
kant. Nadat die Engelse die Kaap be- 
set het in 1795, waarvoor die Afrika- 
ners bevrees was, en voordat die 
Engelse weer in 1806 aan bewind ge- 
kom het, was die Kaap weer Hollands 
onder die weldadige Bataafse bewind. 
Janssens en De Mist, die bewindvoer- 
ders van die Bataafse regering aan 
die Kaap, was egter ook maar kinders 
van hulle tyd. So sê G. D. Scholtz dat 
De Mist ,,deurdronge (was) van die 
destyds heersende godsdienstige filo- 
sofie en politieke beskouings wat die 
kerk meestal nie as 'n goddelike in- 
stelling gesien het nie, maar wel as 
'n nuttige liggaam ter bevordering 
van die goeie sedes.” Die owerheid 
se verwatging van die sendelinge was 
in hierdie verband om beskawing te 
bring, Westerse beskawing. Die sende- 
linge was egter van mening dat hulle 
taak was om beskawing weg te werk 
tot op `n veronderstelde sondelose 
been van die natuurlike mensheid. De 
Mist het by Van der Kemp verheffing 
van die Hottentotte verwag. Die sende- 
ling het egter gedaal tot die peil van 
die Hottentotte. Onverteerbaar moes 
De Mist se indrukke van Sy vroeëre 
universiteitsmaat Van der Kemp, ge- 
wees het, toe hy hom by die sending- 
stasie gaan besoek. Die sendeling het 
in die warm son sonder die deftige 
hoofbedekking van Europa en verder 
ook soos `n Hottentot geklee, tevoor- 
skyn gekom. Graag wou Janssens en 
De Mist iets doen aan die opvoeding 
en onderwys van slawe en Hottentotte 
maar ,,het middel hierin door Zende- 


lingen . . . te voorsien, is oneindig 


erger als het kwaad dat men g£enezen 
wil zelve.” (Aangehaal deur G. D. 
Scholtz). So het die Bataafse bewind- 
voerders versoek om nie meer sende- 
linge te ontvang nie want ,,algemeen 
zijn de Zendelingen elendelingen Zon- 
der opgeklaarde denkbeelden; zij doen 
zeer veel kwaad en te vergeefsch zoek 
ik uit te vinden welk goed zij doen.” 
(Aangehaal, G. D. Scholtz). Dat deur 
die sendelinge, ten spyte van die kerk 
se beswaar en die owerheid se be- 
Swaar, nog iets van die evangeliever- 
kondigine tereg gekom het, is te hope. 





Oor diskriminasie van die Jode in 
Rusland word niks gesê nie (in die 
Nederlandse sinode Joh. D.) Oor die 
konflik in die Midde-Ooste word niks 
gesê nie. Oor Oos- en Wes-Pakistan 
word niks gesê nie. Politieke beslis- 
sings skyn teenswoordig alleen dan 
Christelik te wees as dit anti-kapitalis- 
ties en anti-Amerikaans uitval. 

— Prof Van Niftrik in die Neder- 
landse sinode. 





- 


EE OE OE OR OE DOE 


3 
* 


RR RO OR OR N RR OR RO OR Oe OR 


OORSESE TOER 


Dr. P. J. T. Koekemoer lei weer 

'n groep na die Bybellande Is- 

rael, Athene, Brussel, Parys en 
London. 


VERTREK 13 DESEMBER 1972 
KEER TERUG 2 JANUARIE 
1973. 


. 


dd R REKE RR ER 


“% 


PRYS: R634.00 PER PERSOON. 


bedeel 


eteef, 


", 
eie 


Volle besonderhede by: 


DR. KOEKEMOER, TEL. 4966 * 
OF POSBUS 20051, 


POTCHEFSTROOM. 


Afbetalings kan gereël word: 
R65-00 deposito en R26-00 per 
maand vir twee jaar.” 


" 
ele 


seerde 


DER 


eke besede fe ep de 
obees dee 


deed 


asbes esse sfere effe gegee sfere ef fe fees se 


Die Hervormer, September 1972, bladsy 13 


Die verhouding barmhartigheidsdiens en verkondiging 


“Referaat gelewer op Rings-Diakonale 
vergaderings van Losberg en Kru- 
gersdorp. 


1. Alvorens ons gaan handel oor 
die verhouding barmhartigheidsdiens 
en verkondiging is dit eers nodig dat 
ons van beide definisies sal gee. Deur 
die eeue heen is daar van beide baie 
definisies gegee. Volgens my oordeel 
is die volgende die mees aanvaarbaar- 
ste. Verkondiging: Dit is die verkla- 
ring en toepassing van die Skrif met 
betrekking tot Jesus Christus se per- 
soon, woord en werk. So gesien be- 
perk die kerklike verkondiging sig nie 
tot die prediking alleen nie. Die kate- 
gese en die pastoraat (huisbesoek) is 
ook by die kerklike verkondiging in- 
begrepe. Barmhartigheidsdiens: Dit is 
die materiële versorging van elke 
mens in nood deur die kerk van 
Christus op aarde. 


Die vraag is nou of hierdie twee 
met mekaar enige verband het. Indien 
daar wel 'n wedersydse verband be- 
staan wat is hierdie verband? 


2.WANOPVATTINGS: Dikwels is 'n 
gemeente die gedagte toegedaan dat 
die kerk net een opdrag het, naamlik 
die verkondiging van die evangelie. 
Die materiële nood of sosiale nood 
waarin lidmate van die kerk en mense 
van die wêreld verkeer sê hulle lê 
buite die kerk se werkterrein. Dit is 
die werkterrein van die staat. So het 
jemand al byvoorbeeld die uitspraak 
gemaak as `n lidmaat iemand in `n 
rivier sien wat op die punt is om te 
verdrink dan het daardie lidmaat net 
een taak en dit is om oor die water 
vir die drenkeling, in sy noodsituasie, 
'n traktaatjie te gooi waarop die weg 
tot die saligheid beskryf word. Die 
vraag kan met reg gevra word of 
hierdie gedagtegang nie in ons kerk 
ook nog in 'n mate heersend is nie? 
Probeer ons nie dikwels om die nood 
van die mens met Bybeltekste en 
gebede weg te praat sonder om daad- 
werklik te help nie? Gesien in die lig 
van die hoeveelheid kritiek wat die 
diakonie soms van die kerkraad moet 
verduur as barmhartigheidsdiens na 
behore verrig word, is `n sterk aan- 
duiding in hierdie rigting. ,Ons moet 
weer eens gaan besef dat `n kerk wat 
haar barmhartigheidsdiens verwaar- 
loos, byna net so mank is as `n kerk 
wat die diens van die Woord ver- 
waarloos. Die geloof het by ons mis- 
kien veels te veel 'n saak van die 
hart geword en te min `n saak van die 
hand. Jakobus 1:14 sê: ,,Want wat baat 


dit my, broeders, as iemand sê dat hy 


geloof het, maar hy het die werke 
nie?” (B. J. Engelbrecht. Die amp 
van die Diaken). 





DS. M. J. BEUKES 





Die ander uiterste is dat die kerk 
die gedagte toegedaan kan wees dat 
dit in die kerk alleen gaan om die 
mens se materiële en sosiale nood. 
`n Oordrywing van die diakonale ten 
koste van die volheid van die kerug- 
ma. Veral gedurende die laaste aantal 
jare het hierdie verskynsel die bo- 
toon begin voer. Hierdie verskynsel 
tref ons reeds in die Nuwe Testament 
aan waar die volk en selfs Jesus se 
dissipels van Hom verwag het om ʼn 
aardse Messias te wees. `n Messias wat 
'n aardse Utopia sonder brood en wa- 
tergebrek tot stand sal bring. Hierdie 
verskynsel is tot sy verste konsekwen- 
sies gevoer deur die aanhangers van 
die sogenaamde Social (Gospel. Dit 
het sy hoogtepunt bereik in die op- 
trede van die Wêreldraad van Kerke. 
Hulle is die gedagte toegedaan dat 

eur die ondersteuning van terroris- 

me, die sogenaamde sosiale euwels, 
die voortdurende onderdrukking en 
die noodwendige broodgebrek onder 
andere in Suid-Afrika en die Portuge- 
se gebiede so die hoof gebied kan 
word en so die kerk sy eintlike roe- 
ping kan vervul. Hier is nie meer 
sprake van woordverkondiging nie. 
Nee, hier het brood en water vir die 
mond ook voedsel en drank vir die 
hongerige siel geword. Hier gaan dit 
nie meer primêr om die geloof in 
Christus nie maar om die bevryding 
uit die hand van sogenaamde onder- 
drukkers. 


3. Die behandeling van `n onder- 
werp soos hierdie kan op verskillende 
wyses aangepak word. Die gehoor is 
altyd mede-bepalend vir die wyse van 
behandeling. As die gehoor hoofsaak- 
lik bestaan uit diakens sal die uit- 
gangspunt die barmhartigheidsdiens 
wees. As die gehoor hoofsaaklik sou 
bestaan uit dienaars van die Woord 
sou die uitgangspunt die verkondiging 
gewees het. Vanweë die samestelling 
van dié vergadering sal ons vertrek- 
punt die barmhartigheidsdiens wees 
en van daaruit sal ons probeer om die 


verhouding tussen barmhartigheids- 
diens en verkondiging vas te stel. 


4. BARMHARTIGHEIDSDIENS: 


Met die opstel van die referaat het 
ek besef dat dit onmoontlik is om 
hier `n volledige beskrywing te gee 

van die barmhartigheidsdiens. Gevolg- 
lik is uit al die Nuwe Testamentiese 
begrippe wat in verband staan met die 
barmhartigheidsdiens `n seleksie ge- 
maak. Slegs die twee begrippe wat vir 
my persoonlik die mees wesenlike 
skyn te wees en wat oor die algemeen 
die meeste gebruik word in verband 
met barmhartigheidsdiens is daarom 
in die Nuwe Testament nagegaan. 

Hierdie twee begrippe is die werk- 
woorde ,,diakonein” en ,,ele-en” met 
hulle aanverwante byvoeglike en self- 
standige naamwoorde. Hierdie woorde 
word in die Alfrikaanse Bybel met 
verskillende begrippe vertaal. Die 
werkwoord ,diakonein” word gewoon- 
lik vertaal imet dien of bedien. Die 
selfstandige naamwoord met bediening 
of versorging en die naamwoord met 
dienaar, dienskneg en by enkele uit- 
sondering met diaken. Die werkwoord 
,ele-en” word gewoonlik vertaal met 
barmhartig wees, genadig wees, ie- 
mand help, om te gee sonder dat 
beloning verwag word. Die selfstan- 
dige naamwoord met ontferming, 
barmhartigheid, liefdadigheid of aal 
moes. 


5.(a) Subjek van Barmhartigheids- 
diens: 


Is die werklike grond vir die barm- 
hartigheidsdiens in die mens self ge- 
leë? Verrig die mens self barmhartig- 
heidsdiens omdat die mens van nature 
daartoe geneig is? Nee as die mens 
gaan handel volgens sy eie natuur 
gaan hy die mens in nood langs die 
pad verby. Die mens kan alleen 
barmhartig wees omdat daar in die 
eerste plek aan homself barmhartig- 
heid bewys is. Die barmhartige by 
uitnemendheid of die primêre barm- 
hartige is nie die mens nie maar die 
drie-enige God. In Rom. 9 beskryf die 
apostel Paulus barmhartigheid as `n 
daad wat primêr deur God verrig is. 
God se barmhartigheid is geleë in die 
feit dat Hy Israel uitverkies het. In 
die eerste hoofstuk van sy evangelie 
vertel Lukas ons meer van God se 
barmhartigheid. Lukas bring God se 
barmhartigheid in die eerste plek in 
direkte verband met Jesus Christus 
se koms na die wêreld (Lukas 1:58 
en 792). Die apostel Paulus sê in Ef. 
2:4 ,Maar God, wat ryk is in barm- 
hartigheid, het ons deur sy grote 
liefde waarmee Hy ons liefgehad het, 
ook toe ons dood was deur misdade, 
lewend gemaak saam met Christus — 
uit genade is julle gered.” Op grond 
hiervan kan ons sê God se barmhartig- 
heid bestaan daarin dat Hy die mens 
aangesien het in Jesus Christus, dat Hy 
deur Hom aan ons vergifnis van 

sondes en ewige lewe geskenk het. Dat 
God in Jesus Christus die barmhartige 
by uitnemendheid is word bevestig 
deur die feit dat negentig persent 
van die gevalle waar die woord,,,eleos” 
(barmhartig) in die Nuwe Testament 
gebruik word, word dit gebruik in 
verband met God se barmhartigheid. 


Die begrip by uitnemendheid wat 
deur die eeue heen gebruik is as be- 
skrywend vir die barmhariigheids- 
diens, is die woord diakonia. Opval- 
lend is nou dat slegs by uitsondering 
dié woord in die Nuwe Testament ge- 
bruik word as beskrywing van die 
barmhartigheidsdiens soos ons dit 
verstaan. In die meeste gevalle word 
dit gebruik as beskrywing vir die be- 
diening van die evangelie. As uit hier- 
die feit nou die wydste moontlike af- 
leiding gemaak kan word moet ons sê 
dat in die lig van hierdie gegewens 
werklike barmhartiesheidsdiens in die 
eerste plek beteken dat die evangelie 
aan iemand verkondig moet word. 
Daarom het Christus ook in sy stryd 
teen die satan gesê dat die mens van 
brood alleen nie sal lewe nie, maar 
van elke woord wat deur die mond 
van God uitgaan” (Matt. 4:4). ,,Soek 
eers die koninkryk van God en sy ge- 
regtigheid, en al hierdie dinge sal 
vir julle bygevoeg word” (Matt. 6:33). 


Hieruit is dit duidelik dat barm- 
hartigheidsdiens alleen verrig kan 
word op grond van die feit dat God in 
Jesus Christus aan ons barmhartig- 
heid bewys het. Enige iemand wat op 
grond van ander motiewe barmhartig- 
heid verrig is besig om te sondig. Al- 
leen dit wat uit die geloof is is God 
welbehaaglik. Op grond hiervan moet 
ook gesê word dat die mens self nooit 
die volle subiek van die barmhartig- 
heidsdiens word nie. Die mens bly 
altyd slegs instrument in die hand van 
God. 


God se barmhartigheid het vir ons 
sigbaar geword in Jesus Christus en 
daarom is Jesus Christus se hele 
lewe `'n lewe van barmhartigheid. 
Hierdie barmhartigheid van Christus 
strek sig uit oor die hele bestaan 
van die mens se lewe. Christus gee 
nie alleen brood en water wat ver- 
sadig tot in alle ewigheid nie. Hy gee 
ook die brood en water wat nodig is 
vir hierdie lewe. En omdat Hy eerste 
gegee het daarom moet hulle wat in 
Hom glo nou ook gee uit dankbaar- 
heid. Die mees beskrywende hoofstuk 
in hierdie verband is Matt. 25 veral 


vers 44: ,,Dan sal hulle Hom ook ant- 
woord en sê: Here, wanneer het ons 
U honger gesien of dors of 'n vreem- 
deling of naak of siek of in die ge- 
vangenis, en U nie gedien nie?” Die 


laaste sinsnede kan ook vertaal word: 
,en aan U nie barmhartigheid bewys 
nie.” 


Op grond van die barmhartigheid 
wat deur Jesus Christus aan ons 
bewys is, is die gelowige ook nou 
geroepe tot barmhartigheidsdiens. Wie 
is hierdie gelowiges? In die Nuwe 
Testament is hierdie werk aanvanklik 
verrig deur die apostels (Hand. 5:2 en 
6:2). Volgens Hand. 6 is hierdie werk 
deur die apostels oorgedra op die 
sewe diakens. Baie verklaarders onder 
andere Dijk sien Handelinge 6 se 
diakens nie as permanente diakens 
wat die barmhartigheidsdiens namens 
die gemeente verrig het nie. Net soos 
die amp van apostel eenmalig was sê 
hulle was hierdie sewe ook 'n een- 
malige instelling om aan die gemeente 
te toon dat in latere tye so `n amp 
noodsaaklik sou wees in die kerk. Die 
werk van die apostels en daarom ook 
die aanvanklike werk van barmhartig- 
heidsdiens, is deur die opsieners epis- 
kopoi oorgeneem. 


Vir `n tyd lank het net hierdie een 
amp bestaan in die kerk. Later het die 
amp van diaken bygekom, (2 Kor. 8:19 
en 1 im! 8:8 10 en! 12) met die 
barmhartigheidsdiens in die besonder 
as sy opdrag. Beteken dit nou dat 
die gewone lidmaat van die kerk 
daarmee uitgesluit word van barm- 
hartigheidsdiens? Nee, dit hoegenaamd 
nie. In 2 Kor. 8:2 en Ef. 4:11 word 
die barmhartigheidsdiens in die be- 
sonder opgedra aan die gewone lid- 
maat. Volgens Ef. 4:11 en 12 het God 
die ampsdraers in die kerk gestel om 
die gelowiges toe te rus vir hulle 
dienswerk in die wêreld. Hierdie dia- 
konia (dienswerk) van die lidmaat is 
volgens die oorspronklike woordge- 
bruik enersyds om getuie van Jesus 
Christus in die wêreld te wees en 
andersyds om in die wêreld barm- 
hartigheidsdiens te verrig. 


Ook die Ned. Herv. Kerk van Afrika 
het die barmhartigheidsdiens steeds 
gesien as taak van al die lidmate van 
die kerk. ,,Ter vervulling van die 
roeping van die priesterskap van die 
gelowiges word die lidmate van die 
kerk geroep om die ampsdraers by te 
staan in die diens van die kerk, en 
naas hulle werksaam te wees in die 
apostolaat, die geestelike vorming van 
die jeug, die kategese en die diakonie” 
(Kerkwet artikel VIII bl. 38). Gesien 
in die lig van die feit dat barmhartig- 
heidsdiens deur alle gelowiges verrig 
moet word kan die kerk vandag dank- 
baar wees vir die bestaan van die 
NHSV. Die NH.S.V. moet egter 
besef dat dit bestaan ter wille van 
barmhartigheidsdiens en nie vir aller- 
lei ander sake nie. Elkeen wat barm- 
hartigheidsdiens verrig moet ook be- 


sef dat hy of sy hierdie werk doen 
van Christus weë” dit wil sê die 
diaken en die gelowige lidmaat van 
die kerk doen nie hierdie werk omdat 
hulle so voel, of omdat mense dit van 
hulle verwag nie maar omdat hierdie 
werk deur Christus aan sy kerk opge- 
dra is. 


6. DIE OBJEK VAN DIE BARMHAR- 
TIGHEIDSDIENS: 


Die objek van die barmhartigheids- 
diens, soos aangedui in die Skrif, is 
oor die algemeon deur die kerk ver- 
skraal tot bloot hulle wat broodgebrek 
ly. Elke ander mens in nood word 
dikwels deur die diaken verbygegaan. 
Dit het al in gemeentes gebeur dat 
diakens vir bykans `n jaar lank offer- 
gawes by 'n bepaalde huis gaan haal 
sonder om eenmaal by die moeder 
wat permanent bedlêend is in te stap. 
Dit gebeur periodiek dat diakens lid- 
mate wat nie offergawes kan gee nie 
verbystap. 


Die objek van die barmhartigheids- 
diens word in die Skrif breed geteken. 
Jesus Christus ontferm Hom oor die 
blindes, die kreupeles, maansiekes, 
weduwees, melaatses, dorstiges, mense 
in finansiële krisis, ja oor elke be- 
staande nood. Die apostels bewandel 
dieselfde pad. Ook ons kerk het die 
objek van die barmhartigheidsdiens 
nog altyd wyd gesien. ,Die diakonaat 
omvat: (a) die sorg vir die siekes, 
oues van dae en invalides; (b) die 
sorg vir en die opvoeding van vel- 
weesde en verwaarloosde kinders; (ce) 
die sorg vir die behoeftige weduwees; 
(d) die verlening van bystand by 
moeilikheid in die gesinslewe; (e) die 
hulpverlening aan die wat in maat- 
skaplike en ekonomiese moeilikhede 
verkeer; en (f) om verder alles te 
doen ter bevordering van die diens 
van die barmhartigheid.” (Kerkwet 
Bepalings Hoofstuk 17 artikel 172). 
In die wet artikel 5 word dit nog 
breër omskryf ,Aan die diakens is 
toevertrou: die diens van die barm- 
hartigheid aan alle mense, die meeste 
aan die huisgenote van die geloof.” 


Die barmhartigheidsdiens is gerig 
tot die mens. Onthou moet word is 
dat die grond vir die barmhartigheid 
geleë is in God se barmhartigheid 
oor ons en nie sondermeer die nood 
voorhande nie. Maar dit beteken nie 
dat hy wat barmhartigheidsdiens velr- 
rig nie die objek van die barmhartig- 
heid moet ken nie. Dit kan nooit die 
bepalende wees nie, maar tog is dit 
noodsaaklik. Dit bring mee dat hy 
wat barmhartigheid gaan bewys die 
mens in nood sal ken, primêr nie sal 
ken soos die mens voor hande eksis- 
teer nie maar sal ken soos die Skrif 
aangaande hom getuig. Mens in sonde- 

UIT 


DIE KERK VAN RAND- 
FONTEIN 


In Mei 1959 is twee semesntes van 
Randpoort afgestig naamlik Handfon- 
tein en Grasland. Die iwee beroep in 
kombinasie en in April it wrd dr. 
G. M. M. Pelser die eerste pre.'kant 
alhier. Na sy vertrek verenis dia tn 
en in 1962 word ds. A. N. J. D. AlBeri: 
die eerste predikant van die nuwe 
gemeente Wesrand. In April 1966 volg 
ds. J. J. du Toit hom op. In Junie 
1967 verander die gemeente sy naam 
tot sy regmatise naam Randfontein. 


Gedurende ds. Alberts se dienstyd 
word begin met `n boufonds. Teen die 
einde van 1966 word `n argitek opdras 
gegee om planne vir `n kerk- en saal- 
kompleks gereed te kry. Na allerlei 
teenslae kon die bouery eers in April 
1969 `n aanvang neem. Dankbaar was 
die gemeente toe die sierlike en goed- 
toegeruste kerkgebou, opgerig deur 
die Weeshuis-bouers, op 21 Maart 1970 
inegebruik geneem kon word. 

Die wydingsrede tydens die inwy- 
dinge is op Saterdagmiddag 21 Maart 
1970 om ?-uur gelewer deur prof. dr. 
J. T. de Wet, `n vroeëre konsulent van 
die gemeente. Die aand is die voOor- 
bereidingsdiens gelewer deur ds. Al 
berts waartydens ds. J. J. du 'Toit 
ook die geloofsbelydenis van 41 katki- 
sante afgeneem het. Sondagoggend 
is die nagmaalsdiens waargeneem deur 
dr. Pelser terwyl hy en ds. Alberts 
die plaaslike leraar bygestaan het met 
die bediening. Die middag is die dank- 
seggingsdiens- en doopdiens gelei deur 
prof. dr. EF. S. Mulder. 

Prof. Mulder se koms na Randfon- 
tein vir dié geleentheid was van be- 
sondere betekenis vir ds. Du 'Toit. 
Prof. Mulder het naamlik sy ouers in 
die huwelik bevestig, die sakrament 
van die heilige doop aan hulle tweede 
baba bedien. Prof. Mulder sou ook die 
doop aan `.al eersteling ses jaar van- 
tevore bedien, maar is deur sy motor 
verhinder om betyds vir die diens 
te wees. Mev. Mulder het ook die 
pragtige kanselkleed vir Randfontein 
se kerk geweef. Ongelukkig is prof. 
Mulder verhinder om die inwydings- 
diens te lei. Die koms van prof. en 
mev. Mulder na Randfontein vir die 
besondere geleentheid word van harte 
waardeer. 


Daar prof. Mulder nou uitgetree het 
as professor en Bybelvertaling tot 
opdrag het, wil ons hoop en vertrou 
dat hy die krag en gesondheid sal 
ontvane om nog vir baie jare sy ge- 
liefde kerk van diens te kan wees. 


GEMEEN S 


Die gebou is so beplan dat aan alle 
vereistes van gemeentelike aktiwiteite 
voldoen is: plek vir aanbidding, saal 
vir ontspanningsgerief van veral die 
jeug, `n goed toegeruste kombuis vir 
die N.H.S.V. Besoekers, veral predi- 
kante, het almal getuig van die doel- 


matigheid van die gebou. 

Aan die Hoof en Heer van die kerk 
kom die eer en dank toe dat Hy ons 
so ryklik geseën het — ook op stoflike 
gebied — dat ons `'n huis van aan- 
bidding tot sy eer kon oprig. 

— Ds. J. J.du Toit. 





WOLMARANSSTAD 


Rossouw broers en 
Sissiers 


Op meegaande foto verskyn sewe 
van die sestien kinders van (Gabriël 
Petrus Rossouw, gebore 1 Januarie 
1844, oorlede 21 Junie 1920. en Caro- 
lina Elizabeth gebore Ja?sen van 
Rensburg gebore 5 Februarie 1945, 
oorlede 25 September 1923. Sy was 
'n dogter van Marthinys Jacob Jansen 
van Rensburg van die plaas Rietkuil 
wat vandag Leeudoringstad is. Gabriël 
Rossouw was `n seun van Petrus Ste- 
phanus Rossouw wat alleen oorgebly 
het van `n huisgesin met die moord 
by Weenen en Blauwkrans. 

Hy was 'n jong Seun en was Saam 
met `n patrollie uit. Toe hulle weer 
by die laer kom, was die hele laer 
uitgemoor. Sy ma, 'n juffrou Van Em- 
menis voor haar troue, het by die 
voorwiel dood gelê met sewe assegaai- 
steke en haar babetjie het ook daar 
dood gelê. Die se koppie was papge- 
Slaan teen die voorwiel se naaf. 

Die egpaar, Gabriël en Carolina, het 
hulle omstreeks die jaar 1870 op die 
plaas Cyfergat aan die Bamboespruit 
in die distriF van Wolmaransstad ge- 
vestig. Daar het hulle gebly tot met 
hulle dood. 

Hulle was vurige Hervormers wat 
hulle kerk liefgehad het. Hulle was 
dan ook van die stizterslede van die 
gemeente Wolmaransstad en van 1894 
af het Gabriël gedien as ouderling tot 
na die Boereoorlog toe hy weens swak 
gesondheid bedank het. 

Hierdie foto is geneem met die 
Aprilnagmaal 1928 op Wolmaransstad. 
Daar het toe nog `n seun gelewe, 
Jacobus Frederik, maar hy was onge- 
lukkig nie die keer by die kerk nie. 

Op die foto verskyn agter van links 
na regs: Anna Magrieta, oudse kind 
uit die huwelik. Sy is gebore op 29 
Junie 1864 en oorlede op 6 November 
1951. Sy was nooit getroud nie. 

A1 drie hierdie susters is saam met 
hulle ma in die Makwassierante go- 
vang gedurende die oorlog en ma 

Klerksdorp gestuur en vandaar in oop 
veetrokke na Durban. Haar vader se 
dokumente en transportaktes was bo- 
op in die voorkis. Toe die vyand op 
hulle afstorm en voor op die wa klim, 
was sy self daar. Net toe die Engels- 
man die kis se deksel oplig, slaan sy 
hom met die vuis bo van die wa af, 
gryp al die papiere en gooi dit bo by 
haar rok in. 

In die middel is Aletta Josina ge- 
bore 10 Augustus 1884 oorlede 1 April 
1934. Sy was getroud met Cornelius 
Greogorius van Niekerk. 

Derde is Magdalena Catharina ge- 
bore 22 September 1885. Sy is die 
enigste een wat nos lewe. Sy was 
getroud met Dirk Johannes van Nic- 
kerk. 

Voor van links na regs: (1) Gabriël 
Petrus, gebore 11 Februarie 1872 en 
oorlede 26 Maart 1945. Hy was bekend 
as oom Gaal of oom Gawie Swartpan. 
Op Saterdag 11 April 1902 is hy in die 
slag van Rooiwal, waar kommandant 
Potgieter en nog drie-en-veertig bur- 
gers gesneuwel het, op sy onderbaadjie 
se sak ingeskiet en langs sy rug uit. 
Nostans het hy nie in die hande van 
die vyand geval nie. 

Op 8 Januarie 1916 is hy verkies 
tot ouderling van die gemeente Wol- 
maransstad en bly dit tot 1930 toe hy 
om gesondheidsredes moes bedank. 

(2) Marthinus Jacob, ook bekend as 
oom 'Tien of oom Martiens tweestem. 
Hy is gebore op 26 November 1869 
en oorlede op 22 Oktober 1947. Hy 
was vreeslik haastig van natuur en 
het merendeel, as hy loop, gehardloop. 
Hy het ook die Poereoorlog deurge- 
gaan sonder dat daar `'n skraap van 
`n koeël aan hom gekom het of dat hy 
deur die vyand gevang is. Ook het 
hy op Rooiwal geveg. Alhoewel hy op 
die plaas Kareeboschkuil in die Bos- 
mansrust gemeente gewoon het, wou 
hy nooit aan die gemeente behoort nie 
en het hy tot met sv dood aan die 
gemeente van Wolmaransstad behoort. 

(3) Jan Johannes bektnd as oom 
Jannie of oom Poen, gebore $ Mei 
1888 en oorlede 7 Maart 1931. Ty 
was die jongste van die gesin en is 
nooit getroud nie. Hy was altyd ple- 
sierig en opgeruimd en het nie gewag 

as hy iemand `n poets kon bak nie. Hy 
was te jonk vir oorloegsdiens en het 
saam met sy vader, wat te oud was 
vir oorlogsdiens, altyd rondgevlug, 
maar moes ook verskeie kere onder 
die vyand se koeëls uitjaag. 

(4) Gert Stephanus (om Gerrie) is 
op 7 Febraurie 1882 gebore en op 11 
Julie 1958 oorlede. Hy is deur ds. G. 
W. Smits gedoop en deur ds. Jac. van 
Belkum aangeneem. Hy het aan ver- 
skillende slae deelgeneem en is saam 
met generaal Piet Cronjé gevang en 
na St. Helena gestuur. 

In al sy leergierigheid het hy toe 
daar `n skool vir die gevangenes ge- 
open, is daar ook weer skoolgegaan. 
Daar ontmoet hy `n oom van omtrent 
veertig jaar, wat nie kan lees en skryf 
nie. Hy begin toe om die oom te leer 
skryf en lees. Die vrae van die Kort 
Begrip het oom Gerrie so goed geken 
dat hy hulle vir die oom voorgesê het 
en hulle so vir die oom geleer het 
dat die oom daar deur ds. P. W. Ennis, 
wat ook `n krygsgevangene was, aan- 
geneem is. 

Sv jongste seun is nog in besit van 
`n brief wat hy uit St. Helena aan sy 
ouers geskiyf het. 


Toe sy vader na die oorlog bedank 
as kerkraadslid, is hy gekies as diaken. 
In 19i8 word hy verkies tot ouderling 
cn bly dit tot met sy dood. Toe hy 
voorgestel is as diaken is hy ook ver- 
kies tot katkisasiemeester van die ge- 
meente wat hy dan ook bly tot en 
met sy dood. In 1916 word hy gekies 
as eerste Sondagskoolsuperintendent 
van die gemeente en bly dit tot 1958 
toe hy voel hy moet party dinge begin 
laat. 

As ons onder op die foto kyk sien 
ons daar, ,,Broeders en Zusters Ros- 
souw, Ned. Hervorm”. Dan hoef ons 
nie te vra aan watter kerk hulle be- 
hoort het nie. Ons weet hulle het aan 
die Nederduitsch Hervormde Kerk van 
Afrika behoort en hulle was vurige 
Hervormers. 


— Oudl. P. J. Rossouw, 
Wolmaransstad. 


CO] Blaai om 








Leser skryf oor 


ALKOHOL 


Geagte Redaksie — Onder die opskrif, 
Rusland Verklaar Algemene Oorlog teen 
Vodkaverkope'', verskyn 'n insiggewende 
artikel in 'n Engelstalige dagblad van Johan- 
nesburg. Onder meer word verklaar dat die 
Sowjet-owerheid 'n skerp inperking op die 
verkoop van Vodka gelas het, in 'n uitge- 
breide veldtog teen misbruik van sterk drank. 
Alecoholism was causing tremendous harm 
(0 the entire Soviet society.” Aldus die 
skrywer, 


MISBRUIK 


In skrille teenstelling met die veroordeling 
van alkohol agter die Ystergordyn, het ons 
'n maand of wat gelede in 'n Afrikaanse 
dagblad aan die Rand gelees dat die drank- 
handel in die Republiek aansienlik uitgebrei 
gaan word. Geleenthede, wat werkverskaffing 
betref, word beskryf as @norm en word 'n 
belangrike diens in die vooruitsig gestel, 

Kommentaar is oorbodig. 

Hoogaptend, die uwe, 


— J. H. Weeks, 

LEEUDORINGSTAD 


VIER GESLAGTE: LUKAS MEYER 


Die Meyerfamilie is in kerklike 
kringe in die Wes-Transvaal kontrei 
geen onbekendes nie. Reeds in die 
vroegste tye voordat Bosmansrust 
(Maauassi) en Wolmaransstad nog ge- 
meentes was, het hulle in daardie 
kontrei gewoon en gewerk, ook in die 
kerk. Die oudste Lukas Johannes 
Meyer, op meegaande foto, wat op 
die 1lde April sy 90ste verjaardag 
gevier het is gedoop te Bosmansrust 
toe daar nog net `n kerkplek was. 
Hy is getroud met Anna Catharina 
Jansen van Rensburg, net so `'n be- 
kende familie uit dieselfde kontrei. 
Beide van hulle is nog in lewe en is 
inwoners van `n Oue Tehuis in Hart- 
beesfontein. Die derde Lukas Meyer, 
op die foto, is tans teologiese student 
aan die Universiteit van Pretoria, in 
sy vierde jaar. Wanneer hy D.V. sy 
studies voltooi sal `n lank gekoesterde 
ideaal verwesenlik word: `n predikant 
met die van van Meyer in die Neder- 
duitsch Hervormde Kerk en dan nog 
uit hierdie ou kerkfamilie. 

— C.J. $. van Niekerk. 


Die vier Meyers — lees berig hierby. 

ONS BEVEEL AAN DIE ALOMBEKENDE 
MANS-, DAMES- EN SEUNSUITRUSTERS 








Dippenaar en Reineke 


R40 soos goedgekeur deur die Sinode. 
vir al u benodigdhede in KERKRAADSDRAG, PREDIKANTSTOGAS vanaf 





@ Predikantsbeffies R1.50 elk @ Wit Strikdassies met Band of Vasknyper 
@ Kerkraadspakke klere vanaf R41.50 teen 7oc elk. 
@ Dripdroog Hemde vanaf R3.95 elk. @ Wit Dasse (wasbaar) gewoon of met 
@ Oopslaan Plastiese Boordjies 75c. vasknyper R1.50 elk. 

MIN 5% KONTANT KORTING 

POSBESTELLINGS GENIET ONS ONMIDDELLIKE AANDAG. 

POSBUS 638, HOEK KERK EN ANDRIESSTRAAT, 
PRETORIA PRETORIA. 

Die Gereformeerde lkumeniese Sinode 


Die eerskomende sitting van die 
Geref. Ekumeniese Sinode is bepaal 
op 14 tot 25 Augustus 1972 in Sydney, 
Australië. 


Die agenda van 136 bladsye is ge- 
publiseer. Daaruit blyk dat onder an- 
dere twee belangrike sake op die 
agenda staan. Die een is `'n beskry- 
wingspunt van twee kerke, een uit 
die Verenigde State en een uit Nieu- 
Seeland waarin die sinode versoek 
word om die lidmaatskap van die 
Geref. Kerke in Nederland te be- 
eindig as gevolg van die leerstellige 
afdwalings van `n paar professore 
van die Geref. Kerke aan die Vrye 
Universiteit in Amsterdam welke af- 
wykings van die leer deur die Geref. 


sinode geduld word. 





PRETORIA NOORD 


OOM HENDRIK EN TANT LETTIE 
PRINSLOO. 


Die foto is geneem by geleentheid 
van hulle goue bruilof! Daar was `n 
groot saamtrek van die familie en 
vriende. Hulle het vyf kinders, 22 
kleinkinders en 14 agterkleinkinders. 


Die egpaar het saam die kerk en 
volk getrou gedien. Oom Hendrik was 
45 jaar lank kerkraadslid gewees en 
wel in die gemeentes van Pretoria, 
Noordelike-Pretoria, Pretoria-Noord, 
Nylstroom en Witfontein. Tant Lettie 
was nog altyd `n troue lid van die 
N.H.S.V. 


Tans woon hulle in Pretoria-Noord 
en is gereeld op hulle plek in die 
kerk. Hulle is eerbare vriendelike en 
gasvrye mense en dis altyd aangenaam 
om met hulle te verkeer. 


Ons bede is dat die Here hulle nog 
lank sal spaar en ryklik sal seën. 


— W.J. Roos. 


Die ander beskrywingspunt wat veel 
aandag sal verg is die oor die rasse- 
probleem. Met `n vorige sitting van 
dié Ekumeniese Sinode in Amsterdam 
in 1968 jis voorstelle hieroor aanvaar 
en deurgestuur na lidkerke vir hulle 
kommentaar. In die rapport van die 
Geref. Kerke in S.A. word meegedeel 
dat resolusie nr. 11 van genoemde 
Ekumeniese Sinode nie aanvaar word 
nie. Hierdie resolusie nr. 11 lui: Die 
eenheid van die liggaam van Chris- 
tus behoort tot uiting te kom in 
gesamentlike aanbidding, insluitende 
die Heilige Nagmaal, van Christene 
afgesien van rasse. 

Hieroor sê die Geref. rapport: Die 
plaaslike kerk (gemeente Joh. D.) is 
altyd `n volkome openbaring van die 
eenheid van die liggaam van Christus. 
Daarom hang die eenheid en die uit 


drukking van daardie eenheid, SOOS 
dit tot uitdrukking kom in onder 
andere gemeenskaplike aanbidding en 
in die gesamentlike viering van die 
nagmaal van die Here, nie af van 
rassevermenging of van die rassesui- 
werheid van die gemeente nie. Met 
ander woorde die liggaam van Chris- 
tus is nie gebonde aan `n volk of ras 
in dié sin dat `n byeenkoms van ver- 
skillende volke of rasse eerste die 
eenheid tot uitdrukking sou bring nie. 


Oor die bewering van die Ekume- 
niese Sinode dat gesamentlike aan- 
bidding `n teken is van die diepste 
eenheid van die kerk, daaroor sê die 
Geref. rapport dat dit `n onsuiwere 
opvatting is oor wat die kerk is. 


— Joh. Dreyer. 








BARMHARTIGHEIDSDIENS EN VERKONDIGING 


[7] Van bladsy 15 


nood — mens wat bestaan uit liggaam 
en siel — mens ook deur Christus 
Jesus in genade aangesien. Eers as 
die objek van die barmhartigheids- 
diens geken is vanuit die Skrif kan 
sinvol barmhartieheidsdiens verrig 
word. 


Die gegewens wat tot dusver ver- 
meld is was alles noodsaaklik vir die 
beskrywing van die besondere ver- 
band wat daar bestaan tussen die 
barmhartigheidsdiens en die verkon- 
dieing. 

(WORD VERVOLG). 





,n Druppel gal is in die soetste wyn; 


n traan is op elk” vrolik” snaar, 
in elke lag 'n sug van pyn, 
in elke roos `n dowwe blaar.” 


— Eugene Marais. 

VROUERUBRIEK...... 


1. Die Vroue van die eerste Sieke- 
Sieketroosters aan die Kaap, 
1652-1665. 


Die sieketroosters, Willem Barentsz 
Wylant, Pieter van der Stael, Ernestus 
Back en Jan Joris Graa, wat vanaf 
1652 tot 1665 die eerste en enigste 
gevestigde geestelike arbeiders aan 
die Kaap was, was natuurlik nie op- 
geleide en geordende predikante nie 
en hul eggenotes bygevolg ook nie 
predikantsvroue in die gewone en 
hedendaagse betekenis van die woord 
nie, maar in 'n reeks artikels wat 
handel oor die lewe en werk van die 
predikantsvroue van ons kerk vanaf 
die koms van Jan van Riebeeck, is 
dit gepas dat die grondleggende en 
baanbrekerswerk van die eerste Kaap- 
se sieketroosters en hul eggenotes, 
wat in vele opsigte van onskatbare 
waarde was, in hierdie artikel in her- 
innering geroep word. 


H. M. ReX 


Sommige van die 41 Hollandse pre- 
dikante wat in die loop van die jare 
1652 tot 1665 vanaf Nederland na Oos- 
Indië in die uitvoering van hul herder- 
like pligte gereis het en vandaar na 
hul vaderland teruggekeer het, het 
tydens hul kortstondige verblyf in 
Tafelbaai die evangelie verkondig, die 
sakramente bedien en huwelike beves- 
tig. Die eerste nagmaal is op 12 Mei 
1652 deur ds. Backer (Backerus) be- 
dien terwyl die eerste huwelik op 9 
Maart 1655 plaasgevind het, toe ds. 
Petrus Mus onderkoopman Frederick 
Verburgh met Meyntjen Campen, sus- 
ter van ds. Johannes Campen, in die 
huwelik bevestig het. Gedurende die 
langdurige afwesigheid van die predi- 
kante, het die sieketroosters of 
krankebesoekers, deur die lees van die 
geskrewe gebede, die hou van ,,Son- 
daeghsche Christelijcke oeffeninge” of 
die uitspreek van die ,,Sondaeghsche 
Christelijcke vermaninghe” in die 
godsdienstige behoeftes van die in- 
woners voorsien. Dit was hul aange- 
wese taak om die geestelike bearbei- 
ding van die plaaslike bevolking op 
hul skouers te neem en gedurende 
dertien jaar was hulle die enigste per- 
sone wat as betaalde amptenare van 
die ,,Verenigde Oost-Indische Com- 
pagnie” op die kerklike terrein aan 
die Kaap werksaam was. 


Die beperkte omvang en aard van 
hierdie artikel belet ons om aandag 


Hervormde predikantsvroue in 


Suid-Afrika vanaf 1652 





,T FORT DE GOEDE HOPE” waarbinne die ,,sieckentroosters woning”, op die 

tekening aangedui met m m, by een van die punte van die fort (C, Punt Oliphant) 

'n plek gekry het. Die kommandeurswoning en -kantoor, asook ,Raet- en Eetcamer”, 

aangedui met c, d, b en e, was aan dieselfde kant van die fort, by punt A, geleë. 

Regs van die fort word die ,,Verse Revier” (G) aangetoon terwyl daar ook 
voorsiening gemaak is vir 'n grag (F) rondom die fort. 


te gee aan die instelling en ontwikke- 
ling van die sieketroostersamp as 
belangrike hulpdiens in ons moeder- 
kerk in Nederland, aan die opdrag 
en taak, die toelatingsvereistes en 
aanstelling, sowel as aan die kerk- 
regtelike posisie en funksie van die 
sieketrooster. Hier kan net vermeld 
word dat die sieketroosters aan die 
Kaap as voorgangers in die erediens 
opgetree, belangrike herderlike werk 
verrig en aandag geskenk het aan die 
diens van barmhartigheid. Daarbene- 
wens het hulle in `n groot mate die 
opvoeding van die jeug behartig, daad- 
werklik meegewerk aan die uitbrei- 
ding van die Koninkryk deur middel 
van die sending en daarbenewens ook 
ander belangrike werk op hul skouers 
geneem. 


Die sieketroostersvroue. 

Ofskoon daar nêrens in die bewaar- 
ogeblewe bronne enige spesifieke mel- 
ding gemaak word van die besonders 

aandeel wat hul eggenotes in die pas- 
torale pligte van die sieketroosters 
gehad het nie, kan aanvaar word dat 
hulle hul eggenote op talle maniere 
bygestaan en aangemoedig het en daar- 
benewens hul huishoudings in die 


,Siecketroosters woning” binne die 
,Fort de Goede Hope” op so 'n wyse 
behartig het, dat dit die veeleisende 
taak van die sieketroosters ligter ge- 
maak het. Ons kan ook aanneem dat 
die teenwoordisheid van hul eggeno- 
tes en kinders die verblyf van die 
sieketroosters aan die verre suidpunt 
van Afrika veraangenaam en dat die 
teenwoordigheid van die enkele Hol 
landse vroue aan die Kaap `n tempe- 
rende en veredelende uitwerking op 
die ruwe en geharde matrose, soldate 
en werksmense gehad het. 


C] Na volgende bladsy 





Mev. Wylant. 


Willem Barenisz Wylant, `'n Gro- 
ninger van geboorte, het deur sy ty- 
dige aansoek die voorreg gehad om 
as sieketrooster Jan van Riebeeck in 
Desember 1651 op sy belangrike sen- 
ding na die Kaap te vergesél. Wylant 
cn sy vrou, wat op daardie tydstip 
reeds twee maande swanger was, het 
saam met die Van Ricbeeck-gesin in 
die Drommedaris gereis. Nadat hulle 
aanvanklik nog op die skepe in Tafel- 
baai vertoef het, het die geselskap 
vanaf 24 April in ,,houttente” op die 
strand, digby die kleifort wat in aan- 
bou was, gaan bly. Met die oog op die 
aanstaande geboorte van die Wylant- 
kind, het die sieketrooster en sy vrou 
op 4 Junie 1652 die eerste bewoners 
van die halfvoltooide fort geword, 
danksy die bedagsaamheid van die 
Kommandeur. Op 6 Junie, twee maan- 
de na hul aankoms in Tafelbaai, het 
mev. Wylant geboorte aan 'n seuntjie 
geskenk. Bernert Willems Wylant was 
die eerste blanke kind wat aan die 
Kaap gebore is en kragtens sy geboor- 
te in die eerste maande van die nuwe 
volksplanting, was hy dus die eerste 
Afrikaner! 'Toe hy op 20 Augustus 
1653 deur die besoekende ds. Fronten 
gedoop is, was hy ook die eerste 
blanke kind wat aan die Kaap gedoop 
is en aangesien hierdie artikel handel 
oor die eerste predikantsvroue van 
ons kerk aan die Kaap, is dit gepas 
om die aandag te vestig op die interes- 
sante feit dat die eerste blanke kind 
wat aan die Kaap gebore en gedoop 
is, 'n ,pastoriekind” was! Ten tye van 
die geboorte van die Wylant-kind en 
ook nog vir bykans twee maande daar- 
na, het die Van Riebeeck-gesin en die 
res van die stigtingsgeselskap nog 
steeds in die ,,houten tenten” gewoon 
en eers op 3 Augustus 1652 ,,zijn wij 
met alle man van het strand met ter 
woon na binnen het fort getrocken”, 
soos die ,,Daghregister” van Van Rie- 
beeck meedeel. Joannes, die tweede 
seun van die Wylant-egpaar ,is op 12 
Augustus 1655 gebore. 


Die ,,sieckentroosters woning”, die 
@erste pastorie op Suid-Afrikaanse bo- 
dem, waarin die Wylant-gesin hulle 
mettertyd gevestig het en wat tot met 


die voltooiing van die Kasteel in die 
sewentigerjare van die sewentiende 
eeu ook deur die res van die sieke- 
troosters en die predikante, vanaf 
1665, bewoon sou word, was geleë 
naby ,Punt Oliphant”, een van die 
punte van die Van Riebeeck-fort. Die 
woning van die sieketrooster en die 
slaapkamer van die Sekundus, wat 
langs mekaar en aan dieselfde kant 
van die fort geleë was, was deur 'n 


,steenen huys, boven plat, onder met 
een sael ende kelder” geskei van die 
kantoor van die Kommandeur en die 
daarnaasaangeleë twee slaapkamers 
van die Van Riebeeck-gesin en die 
Raads- en eetkamer. 


Nadat Wylant, ,alle avonden, wan- 
neer het volck gegeeten heeft, het 
avondsgebedt” gedoen en een of twee 
verse laat sing het en Sondae `n 
predikansie uit bepaalde stigtelike 
werke voorgelees en die jongmense 
hul katkisasievrae met twee of drie 
skriftuurplekke laat opsé het en op 
die wyse sy plig as sieketrooster op 
'n konsensieuse wyse nagekom het, het 
hy en sy gesin, nadat hulle byna vier 
jaar aan die Kaap woonagtig en werk- 
saam was, met die jag Weesp na Bata- 
via vertrek met die doel om hul pasto- 
rale werk daar voort te sit. Op Wylant 
se versoek het die gesin in Junie 1657 
na Malakka vertrek. 


Mev. Geertruidt van der Stael. 


Dit is `n merkwaardige feit dat die 
eggenote van sieketrooster Pieter van 
der Stael, wat op 5 Maart 1656, vyf 
dae voor die vertrek van die Wylant- 
gesin, in Tafelbaai as die opvolger 
van sieketrooster Wylant aangekom 
het, die enigste suster van komman- 
deur Jan van Riebeeck was, terwyl 
die eerste twee sieketroosters wat aan 
die Kaap gearbei het en die mede- 
grondleggers van ons kerk was, boon- 
op ook familie — ,,couisijns” — van 
mekaar was. Van der Stael, afkomstig 
van Rotterdam, was getroud met Geer- 
truidt van Riebeeck en toe hul huwe- 
likskontrak op 15 Oktober 1649 in 
Amsterdam opgestel en onderteken is, 
was Jan van Riebeeck as die voog van 
sy suster, teenwoordig om aan haar 
die nodige bystand te verleen. 


Net soos in die geval van die vel- 
trekkende sieketroosterspaar — wat 
voor hul vertrek na hul nuwe werk- 
kring in die Ooste met hul opvolgers 
in Tafelbaai kennis gemaak, oor hul 
ervarings gesels en raad en inligting 
gegee het — het die nuwe aankome- 
linge en toekomstige bewoners van 
die ,,sieckentroosters woning” ook 
twee kinders gehad. 'n Derde kind, 
'n dogter wat die Van Riebeeck-naam 
Anthonia ontvang het, is op 22 Mei 
1657 aan die Kaap gebore en op 15 
Julie 1660 deur ds. Francois Caron 
gedoop. 


Nadat Pieter van der Stael aan die 
begin van Maart 1661 die verpligte 
dienstyd van vyf jaar voltooi het, het 
hy sy ,genegenheyt om noch langer in 
den dienst van d' E.Compagnie te 
continueren” laat blyk maar toe ter- 
selfdertyd van die geleentheid gebruik 


gemaak om te vra vir ,,eenige ver- 
beteringh van gagie” aangesien hy 
volgens sy ,cranckbesoekers-ampt” die 
,Sieckenhuys” as een van die mede- 
regente waarneem en daarbenewens 
met moeite `n aantal Hottentotte en 
slawe van die Compagnie en Kompan- 
jiesdienare ,,onse Nederlandsche taele” 
leer lees. Van der Stael is vervolgens 
vir nog drie jaar as sieketrooster aan- 
gestel teen `n verhoogde maandelikse 
traktement van 45 gulden. Sy vroeëre 
aanstelling as sieketrooster het 
hom nie net in staat gestel om `n 
,medehulper in de leere Jesu Christi” 
te wees nie maar het dit ook in 
dankbaarheid aanvaar as ,,het middel 
tot behoudenisse van mijn huishou- 
dinge”. Sy skool vir ,angoolse compag- 
nieslaven ende slavinnen” staan aan 
die begin van ons onderwysgeskiede- 
nis. 


Van der Stael het egter in dié 
eerste helfte van 1663 die begeerte 
uitgespreek om na Oos-Indié te ver- 
huis waarheen sy ,,Zwager Jan van 
Riebeeck” 'n jaar vantevore verplaas 
is. Tussen die gesin van Jan van Rie- 
beeck en dié van sy swaer Van der 
Staei het daar aan die Kaap soveel 
hartlikheid en aangename samewel- 
king bestaan, dat die sieketrooster, op 
versoek van Van Riebeeck self en 
moontlik ook aangespoor deur mev. 
Geertruidt van der Stael, op 2 April 
1663 by die Amsterdamse Klassis vir 
'n oorplasing na Malakka gevra het. 
Hierdie intieme en hartlike verhou- 
ding tussen die gesinne van die Kom- 
mandeur van die Kolonie en die twee- 
de sieketrooster—met ander woorde 
tussen die kommandeurswoning en die 
pastorie van daardie jare—was `n merk- 
waardige feit in die eerste dekade van 
ons kerklike en volkslewe in Suid- 
Afrika. Daardeur het daar 'n tradisie 
ontstaan wat ook in die ou Boere- 
republieke voortgesit is. 


Op 7 September 1663 het die Van 
der Stael-gesin die Kaap met die skip 
Alphen verlaat en Van Riebeeck na 
die Ooste gevolg. Die vertrek van die 
Van der Stael-gesin was in baie opsig- 
te 'n verlies vir die Kaapse nedersel- 
ting. Sy ,cranckbesoeckers bedie- 
ninge” was in baie opsigte 'n geseënde 
werk waartoe sy vrou ook haar deel 
bygedra het. 


Mev. Aaltje Back. 


Sieketrooster Ernestus Back, die 
opvolger van Van der Stael, het in 
dieselfde skip waarmee die Van der 
Stael-gesin na die Ooste vertrek het, 
in Tafelbaai aangekom. Aanvanklik 
het hy sonder sy eggenote, Aaltje 
Molanus, wat in Amsterdam agterge- 


[7] Blaai om 

HERVORMDE PREDIKANTSVROUE 


C] Van vorige bladsy 





bly het, uitgevaar. In November 1663 
het Back ,,oitmoedelijk” versoek dat 
aan haar toestemming verleen moes 
word om met die eerste beskikbare 
geleentheid na die Kaap te kom om 
haar by haar eggenoot, wat reeds op 
6 September met sy werk as sieke- 
trooster begin het, aan te sluit. Wan- 
neer mev. Back presies in Tafelbaai 
aangekom het, is nie bekend nie. 
Naas sy werk as sieketrooster, het 
Back hom ook verdienstelik gemaak 
deur die oprigting van 'n skool en sy 
werk as onderwyser. Deur Back se 
toenemende verslawing aan sterk 
drank, was kommandeur Wagenaar, 
egter uiteindelik verplig om van sieke- 
trooster Back ontslae te raak, veral 
nadat daar `n samehang gesien is 
tussen die skandelike en afkeurings- 
waardige gedrag van die sieketrooster 
en die verskyning aan die Kaap van 
`n komeet, wat beskryf is as ,,een ijze- 
liken steertsterre aen den hemel”. 
Destyds was daar ook verontrusting 
oor die toenemende ontheiliging van 
die Sondag. Die Kommandeur het tot 
die oortuiging gekom dat hy van sie- 
ketrooster Back ontslae moes raak 
,Omdat ons Godt alreede met sijn 
rechtvaerdige straff over onse vuijll 
en sondich bedrijff nu wel twee 
maenden — vanaf 15 Desember 1664 
— alle nachten achter een door ijze- 
licken steert sterre aen den hemel 
is comen te dreijgen, weswegen dan 
nu oock hooch noodich geacht hebben 
ons de gemelte onwaerdige leeraar 
duijt te maken en de selve navens sijn 
familie per dit jacht na Batavia ver- 


trecken te laten.” Hy en sy gesin het 
in die begin van Mei 1665 in Batavia 
aangekom en nadat hy in Augustus 
1667 voor die plaaslike kerkraad moes 
verskyn na sy skorsing na aanleiding 
van `n dispuut ,,raeckende de overset- 
tinge der H. Schrift”, is hy later weer 
voorwaardelik as sieketrooster herstel. 
Uiteindelik het hy en sy gesin `n vaste 
standplaas in Japan gekry. 

Dit is opmerklik dat ons baie min 
weet aangaande mev. Aaltje Molanus- 
Back tydens haar verblyf as sieke- 
troostersvrou aan die Kaap, soos dit 
trouens ook die geval is met haar twee 
voorgangers. Ons kan ons egter indink 
in die spanning en bekommernis waar- 
in sy as sieketroostersvrou en haar ge- 
sin verkeer het telkens wanneer sie- 
ketrooster Back hom op `n onwaardige 
wyse aan drankmisbruik skuldig ge- 
maak het. 


Sieketrooster Graa. 


Die sieketrooster, Jan Joris Graa, 
wat deur die Klassis van Amsterdam 
na die Kaap gestuur is om die plek 
van &rnestus Back in te neem, het op 
1 Mei 1665 in Tafelbaai aangekom. Sy 
koms na die Kaap het baie goeie 
beloftes vir die toekoms ingehou. Op 
Sondag 7 Junie 1665, na afloop van 
die oggenddiens, waartydens hy soos 
gebruiklik `n predikasie en gebede 
voorgelees het, het `n ongesteldheid, 
wat reeds vanaf die begin van Junie 
na vore gekom het, egter so 'n ern- 
stige wending geneem dat hy dieselfde 
dag oorlede is. Hy was blykbaar onge- 
troud of so nie het sy eggenote hom 
aanvanklik nie na die Kaap vergesél 


nie, net soos in die geval van mev. 
Aialtje Molanus-Back. Twee maande 
later is hy opgevolg deur ds. Johan 
van Arckel, die eerste predikant wat 
hom aan die Kaap gevestig het. 


Dit is gepas dat in hierdie eerste 
artikel oor die predikantsvroue van 
ons kerk, daar kortliks verwys kon 
word na die pionierswerk van die 
eerste vier sieketroosters aan die Kaap 
en die eggenotes van Wylant, Van 
der Stael en Back. Hul werk kan met 
reg beskou word as die oorplanting 
van ons eeu-oue Nederlandse moeder- 
kerk na die suidpunt van Afrika, met 
al die ryke geestelike seëninge op 
kerklike gebied wat dit vir die nuwe 
blanke en Calvinistiese volksplanting 
aan die Kaap ingehou het. In dank- 
baarheid moet ons terugdink aan die 
feit dat uit die eenvoudige godsdiens- 
oefeninge wat aanvanklik gelei is deur 
die onopgeleide en ongeordende sieke- 
troosters in Van Riebeeck se kleifort, 
in hul daaglikse geestelike arbeid 
agtereenvolgens op `n gctroue wyse 
bygestaan en bemoedig deur die sieke- 
troostersvroue, Wylant, Geertruidt van 
der Stael en Aaltje Back, en verder 
opgebeur deur die teenwoordigheid 
van opgroeiende kinders van die 
,Sieckentroosters woning” in die fort, 
die hegte grondslae van die kerklike 
lewe gelê en die Nederduitsch Her- 
vormde Kerk vanaf 1652 gestalte be- 
gin aanneem en mettertyd onder die 


seënende Hand van God uitgegroei en 
vertak het in die drie Hollands-Afri- 
kaanse susterskerke soos ons dit van- 
dag ken. 





WAT 


ROME SE KRISIS 


Rome bly Rome en die pous bly die 
pous. Die laaste beslissing is en bly in 
die hande van die pous. 


Die Rooms-Katolieke Kerk verkeer 
in 'n krisis, en die Nederlandse deel 
daarvan in die besonder. 


Die huidige ontwikkeling gaan egter 
nie in die rigting van die Reformasie 
nie, maar in die rigting van die vry- 
sinnigheid. Die invloed van die nu- 
were teologie is verbasend, ja angs- 
wekkend groot. 


As Rome en Reformasie mekaar op 
hierdie basis sal vind, is dit geen wins 


ANDER 


nie, maar wesenlik verlies, hoe op- 
vallend `n dergelike grootse toenade- 
ring dan ook sou wees. 

Daar is magtig veel aan die orde 
in al die kerke en die Roomse Kerk 
vorm hierop geen verandering nie. 

— De Kruisbanier. 


BLANK EN SWART 


Dr. P. L. Schram skrywe oor sy 
ervarings in Nigerië soos volg: 

,Helaas, merendeel lewe Europeane 
en Afrikane, ook as hulle Christene 
wil wees, geskeie. 

Werklik nie alleen in S.A.en Rho- 
desië kom rassisme voor nie. In die- 
selfde, of miskien nog wel sterker 
mate, vind mens dit in `n onafhank- 

SKRYF 


like land soos Nigerië. In S.A. is dit 
wettig, daardeur kry S.A. uit die hele 
wêreld, dan ook soveel verwyte. In `n 
land soos Nigerië woed dit op onwet- 
tige wyse voort. Daar is dit miskien 
des te gevaarliker.” 

,Aan die einde van `n kerkdiens 
het hy die aanwesiges gevra vir wie 
almal voorbidding gedoen moet word 
en of hulle ook moet bid vir Nigerië. 
Daar was stilte. Eindelik sê een: Na- 
tuurlik weet ons dit is die beste, 
natuurlik moet dit gebeur. Maar wat 
ons so erger is dat die kerk in Europa 
steun gee aan terroriste-organisasies 
wat die rassisme beveg. Kan u nie 
daarvoor bid dat daar `n end aan kom 
nie?” 

— Persbureau Nederl. Herv. Kerk. 





JEUGRUBRIEK...... 
BYBELSTUDIE 
MATT. 4:17 


Volgens Mattheiis het Jesus na Ka- 
pernaiim aan die See van Galiléa, in 
die noordelike deel van die land ver- 
huis. Die doel volgens Mattheiis was 
dat die profesie van Jes. 8:23 en 9:1 
vervul kon word. Daaroor het ons 
die vorige keer gehandel. 

,Van toe af”, dit wil sê vanaf sy 
verhuising na Kapénaim (4:13), ,het 
Jesus begin om te preek en te sê: 
Bekeer julle, want die koninkryk van 
die hemele het naby gekom” (4:17). 

Volgens die Johannes-evangelie het 
Jesus en Johannes die Doper `n tyd 
lank gelyktydig gepreek en gedoop 
(vgl. Joh. 1:87; 8:22-24), dus voor die 
gevangeneming van Johannes die Do- 
per en vO6r die gebeurtenisse waarvan 
Markus 1:14 en Matt. 4:12 melding 
maak. Minstens tussen die dissipels 
van Johannes die Doper en die van 
Jesus, was daar blykbaar selfs 'n ge- 
voel dat hulle onderskeie meesters 
met mekaar konkurreer (Joh. 34:26). 
Johannes self het egter in ondubbel- 
sinnige taal te kenne gegee dat hy 
nie téénoor Jesus staan nie, maar dat 
hy by verre die mindere van Jesus 
was. Hy moet meer word, maar ek 
minder, sê Johannes vir sy ontstelde 
volgelinge (Joh. 3:30; vgl. Joh. 1:25- 
DIE 

Ons teks (Matt. 4:17) moet dus nie 
SO verstaan word asof Jesus Hom 
toe eers vir die eerste keer in die 
openbaar uitgelaat het nie. Dit is wel 
die eerste fase van Jesus se prediking 
waarvan Mattheiis in sy evangelie wil 
vertel. 


Die inhoud van Jesus se prediking 
was volgens ons teks presies dieselfde 
as die van Johannes die Doper (3:2). 
Natuurlik kom daar in die Bybel ook 
nog ander omskrywinge voor van Je- 
sus se prediking, byvoorbeeld: ,,evan- 
gelie van die koninkryk” (4:28); en 
,die evangelie van die koninkryk van 
God” (Mark 1:14), waardeur ander 
aksente van die rykdom van sy predi- 
king beklemtoon word. 


Wanneer daar in die evangelie af- 
wisselend van ,die koninkryk van die 
hemele” en ,die koninkryk van God” 
gepraat word, word dieselfde groot- 
heid daarmee aangedui, hoewel die 
aandag op verskillende aspekte daar- 
van gevestig word. 


By die uitdrukking ,,koninkryk van 
God”, 1ê die klem op die feit dat G6d 
die Een is wat in hoogste instansie 
regeer. Sy wil moet gehoorsaam word. 
sKoninkryk van die hemele” is `n 
omskrywing waardeur die gebruik van 


DIE PREDIKING VAN dESUS 


die Godsnaam vermy word. In die 
Mattheiis-evangelie het dit verder die 
uitwerking (en bedoeling?) 'dat `ʼn 
mens se aandag op die ruimtelike 
aspek van die koninkryk val: Jy gaan 
in die koninkryk in (Dink bv. aan `n 
huis) of jy bly buite (Vgl. 5:19v.; 
m1: suiv: 26:29) lens). 


DS. J. J. ENGELBRECHT (JR) 








Albei uitdrukkings laat blyk dat die 
koninkryk anderssoortig is: Dit is nie 
uit die aarde, aards nie (vgl. Joh. 
3:31), dit het sy oorsprong nie in 
hierdie wêreld nie (vgl. Joh. 18:36). 


Wanneer Johannes die Doper ver- 
kondig dat die koninkryk van die he- 
mele naby is, lê die klem meer op die 
bedreiging wat dit inhou vir die wat 
nie daarvoor voorberei is nie (Matt. 
3:1-12). By Jésus se prediking aan- 
gaande die nabyheid van die ko- 
ninkryk, lê die klem meer daarop dat 
dit evangelie, dus blye boodskap is 
(vel. Matt. 4:17-25). 


Dikwels sê Jesus dat die koninkryk 
naby is. Die verklaring van hierdie 
uitdrukking is alles behalwe 'n een- 
voudige saak. Is God dan nie van die 
begin af Koning nie? Was daar nooit 
`n stadium waarin Hy nie Koning van 
die groot heelal was nie? Sal iets of 
iemand Hom ooit sy Koningskap of 
koninkryk kan ontneem? Op grond 
van die Bybel moet op al hierdie vrae 
ondubbelsinnig ,,Nee!” geantwoord 
word. 


Maar waarom gaan dit dan in ver- 
band met hierdie nabye koninkryk? 
Hieroor is al boekdele geskryf. Kern- 
agtig sou 'n mens kon sê dat dit gaan 
om 'n verwagte verskyningsvorm van 
die Koningsheerskappy van God; 'n 
gebeure waardeur dit vir die mense 
duideliker as tevore sal wees dat God 
regeer. Die Persoon en werk van Jesus 
Christus destyds in Palestina, is 'n 
,bewys” dat die Koningsheerskappy 
van God `n beslissende fase ingegaan 
het. Dit het naby gekom. Eendag sal 
daar `n fase kom waarin elke knie 
voor God sal buig en elke tong Hom 
sal bely (Rom. 14:11; vel. Filip. 2:10). 


By sommige Jode was daar die ge- 
dagte dat die koms van die koninkryk 
verhaas of vertraag kon word deur die 
wyse waarop die Godsvolk geleef het. 
Jésus sê: Bekeer julle, want die ko- 
ninkryk van die hemele het naby 
gekom. 


Die koninkryk is naby, dit kom, 
ongeag die bekeerdheid of onbekeerd- 
heid van die mense. Bekering kan 
die koms daarvan nie bevorder of af- 
dwing nie; gebrek aan bekering kan 
die koms daarvan nie teenhou of 
voorkom nie. Die koninkryk kom van 
bo af. Wie hom of haar bekeer, kry 
deel aan die vreugdes daarvan. Wie 
op die pad van ongeloof volhard, staan 
buite — kry nie deel aan die vreugdes 
wat God in en deur sy ryk aan on- 
waardige sondaars skenk nie. 


(Prof. G. M. M. Pelser het in hierdie 
rubriek reeds breedvoerig oor die 
wese van die koninkryk van die he- 
mele geskryf en die leser word graag 
daarna verwys: Pelser, G. M. M., By- 
belstudie. Die Hervormer, Aug. 1970, 
p. 25, Sept. 1970, p. 16). 








Die Bybel is vir ons die grondslag 
van ons geloof, die toetssteen van die 
waarheid, die rigsnoer vir ons wandel, 
die kompas waarop, die kaart waarna, 
die lig waarby ons seil. 


— Dr. Ph. Hoedemaker. 

JEUGRUBRIEK 


VERSLAG VAN DS. N. H. BUITEN- 
WEG OOR DIE JEUGKONGRES 
GEHOU TE BLOEMFONTEIN. 


Kenmerkend van hierdie kongres 
was die eenheidsgevoel onder die jeug, 
studente en beroepsjeug, oor die sake 
waarom dit gegaan het in die refe- 
rate en aanverwante vraagstukke. Ons 
is dankbaar vir ons jeug wat nog 
geanker is in hulle geloof en daarom 
gemotiveer is vir die toekoms van 
land en volk aan die Suide. 

Sekerlik was die openingstoespraak 
van ons eerste minister Advokaat B. 
J. Vorster een van die hoogtepunte 
van die kongres. Hy het nie slegs sy 
00g gehad op die leuse van hierdie 
kongres nie, maar hy het die gebeure 
wat in die kalklig was, aktueel en met 
oortuiging bygehaal: studente-onluste 
en -agitasies en -proteste. Opsommend 
wil ons die (hooftrekke meedeel: Hy 
roep almal op: Kyk na jouself, wat 
dan inhou, sorg vir jouself. Bekwaam 
u, berei uself voor dat jy meester van 
jou vak kan wees, sodat u vir uself 
kan sorg, huisgesinne kan bou wat 
vir S.A. van betekenis kan wees, sodat 
u van waarde kan wees as medebe- 
skermer van hierdie wêreld. Maak ge- 
bruik van die kanse en geleenthede 
wat Suid-Afrika u bied. Maar onthou: 
omdat die kanse vandag groter en 
meer is, is die kompetisie hewiger. 
Diegene wat in hierdie wêreld nie 
kan volhou nie, gaan uitsak. 


Dit is kenmerkend vandag dat die 
mense altyd by ander skuld wil soek, 
behalwe by hulleself. Kyk na jouself 
en sorg vir jouself. Eiebelang is die 
sterkste dryfveer as dit reg gebruik 
word. Hieronder word nie verstaan 
'n grypsug en inhaligheid; dat jy af- 
sydig moet staan nie. As jy Teg ge- 
motiveer is sal daardie belang intens 
met die van die medemens verweef 
raak, dat ander ook ontwikkel en 
vooruitgaan. Jy kan geen bate wees as 
jy jouself nie toegerus het dat jy eers- 
tens 'n bate vir jouself en jou familie 
is nie. 

Daar word gesê dat die redes van 
hierdie agitasies van studente, die ver- 
veeldheid van die jeug is. Daar is 
geen verveeldheid of rede daarvoor 
nie. Daarvoor is die wêreld te op- 
windend. Daar word gesê: dit is omdat 
hulle frustreerd is. Wié is hierdie ge- 
frustreerde? Frustrasie kom as dissi- 
pline ontbreek, as daar geen ideale 
is nie. 


[7] Vervolg 


Die bewering word gemaak, dat 
mense hulle nie verstaan nie. Die ver- 
skoning van `n ,,generation gap” word 
ook genoem asof dit iets nuuts is. In 
werklikheid bots hulle met mense wat 
beter weet. 


,, Vesting aan die Suide” 


Daar word verwag dat jy sê objek- 
tief moet wees, dat jy uiteindelik 
neutraal staan, ook ten opsigte van 
die godsdiens. Daar word gesê jy moet 
verbreed wees, maar jy is uiteindelik 
so wyd soos die oseaan, maar so vlak 
SOOS 'n piering. Daar word gesê jy 
moet jou losmaak van jou eie, maar 
jy vernietig wat die voorgeslagte op- 
gebou het. Geen land het sulke mense 
nodig nie. Suid-Afrika seer seker nie. 


Hy eindig met `n waarskuwing: Jy 
kan nie hervorm nie, voordat jy die 
ervaring en kennis het om dit te doen 
nie. 'n Mens kan geen pad verlê, as jy 
nie eers navorsing gedoen het waarom 
die pad hier gebou is, en iets weet van 
padverlegging nie. 


Prof. Duvenhage het 'n referaat ge- 
lewer oor die ,,Godsdienstige Morele 
Front”. 


Meer as ooit in die geskiedenis staan 
die jeuggenerasie van vandag in die 
sentrum van diskussie, veral die laaste 
dekade word gekenmerk deur die feit 
dat die jongmense as `n generasie 
die oog van die wêreld op hulleself 
gefokus het. Die samelewing het 
jeugdiger geword. Aangesien hierdie 
groot getal jongmense `n ontsaglike 
groot hoeveelheid geld hanteer, is 
hierdie tiender-mentaliteit gekommer- 
sialiseer, uitgebuit, misbruik, gekon- 
disioneer, en selfs soms verafgod. Ook 
het ons nog te doen met `n verlengde 
adolossensie of onvolledige volwassen- 
heid. Verder is daar die groot mate 
van konformisme by die jeug, die 
aangetrokkenheid tot persoonlike ver- 
houdinge tot die natuurlike, tot die 
koningente, dit wil sê, die belangstel- 
ling vir die hier en nou, die kritiese 
houding teenoor die verlede en die 
konvensionele. 


Die referaat praat van hierdie jeug 
as post-modern, omdat huile die eerste 
geslag is wat moderne ouers gehad 
het, die eerste geslag wat geen ar- 
moede geken het nie, en die eerste 
geslag van jongmense wat op so 'n 
omvangryke skaal en so 'n intensiewe 
wyse blootgestel is aan die beinvloe- 
ding van die modernste kommunika- 
siemiddele. 


Die dinge wat in die buiteland die 
beskawing bedreig, sal hier op hierdie 
vesting aan die Suide ook aangespoel 
kom ... en dit het reeds gekom. Deur 
die profete van die ,,permissive SO- 
ciety”, die meeste waarvan self jeug- 
diges is, word in die naam van per- 
missiwiteit, wat niks anders is as die 
uiterste liberalisme, enige moontlike 
afwyking van die algemeen gangbare 
lewenspatroon verkondig en propa- 
geer. 

Sekularisme: dit gaan uit van die 
veronderstelling dat die era van die 
Christelike etiek met sy vaste norme 
en beginsels verby is. Die post-Christe- 
like tydperk word gekenmerk deur 
openheid, fisiese ekspressiwiteit, sek- 
suele vryheid, kapasiteit vir intimiteit 
en die vermoë om die lewe sonder 
skroom en skuldgevoelens te geniet. 


Dwelmmiddels en die daarmee ge- 
paardgaande krisisse: afbreking van 
outoriteit op elke vlak, gesagskrisis. 


Die gees van sekularisme word op 
subtiele wyse propageer. Die jeug het 
'n groot taak: . . . daar is vir elke 
Christen in ons moderne samelewing 
'n geweldige uitdaging, om `n skerp 
kritiese maar Christelike getuienis te 
laat hoor. Veral is daar `n groot taak 
ten opsigte van die onderwys in Suid- 
Afrika. 


Die referaat van prof. Jannie Pie- 
terse. Die Maatskaplike-Kulturele 
Front van die Vesting aan die Suide, 
het geëindig met die profetiese WOOI- 
de: ,Ons sal moet besef dat die tyd 
verby is om op `n probeer-en-tref- 
metode ons jeugsproblematiek aan te 
pak : : : dit vereis deskundigheid, en 
daarvoor is opleiding nodig en volge- 
houe navorsing.” Nadat hy die ken- 
merkende van die Afrikaner en sy 
kultuur geskets het, en wesensken- 
merke van sy maatskaplik-kulturele 
volksaard, soos byvoorbeeld sy strewe 
om sy eie identiteit, sy godsdienstige 
ingesteldheid, trots op sy taal, skets 
sy die aanslag op hierdie front. Die 
Jeugrewolusie, daarin prof. H. Mar- 
cuse 'n groot rol gespeel het, en nog 
speel is daarop uit om die hele same- 
lewing en alle vorme van gesag te 
vernietig: ,,Destroy the Machine”. 


Die wapen, is die wapen van 'n 
nuwe leefwyse wat gekenmerk word 
deur `n verontagsaming van tradisio- 
nele beperkings op die drange, veral 
seksdrange, vuil taalgebruik, ongedis- 
siplineerde skryf- en praatwyse. Lang 
cn meesal slordige hare. Daar word 
gepraat van 'n kontra-kultuur. `n Be- 
langrike opmerking wil ons hier aan- 
haal. ,, . . . dit is goed dat ons wat 
ons voorkoms betref, rekening sal hou 
met die heersende mode van die tyd 
in soverre dit ook aan ons selfvertroue 
en waardigheid skenk, maar om met 
ons voorkoms die wandelende versim- 
bolisering van die kontra-kultuur van 
die tyd te wees, mag nie toegelaat 
word nie.” 


Die kongres het eenstemmigheid be- 
tuig met die stelling ,,. . . Suid-Afri- 
kanerskap kan nooit `n afgebakende, 


[] Na volgende bladsy 








begrensde, identiteitsbelewing met die 
nodige geborgenheid bied as wat Afri- 
kanerskap aan die jongmens kan gee 
nie. Lede van 'n bepaalde groep kan 
eers spontaan en realisties en sonder 
prysgawe van beginsels met 'n ander 
groep saamwerk, as jy werklik deel 
voel van jou bepaalde groep en as jy 
veilig en gelukkig in daardie groep is 
en nie bedreig voel deur die ander 
groep nie. 


Aan die anderkant het ons organisa- 
sies soos NUSAS wat nie meer die feit 
verbloem dat hy die Jeugrewolusie 
hier plaaslik wil bevorder, en ook die 
University Christian Movement wat 
een van die organisasies is in die ry 
van ,Change groups”. 


,Die prentjie is nie so rooskleurig 
nie, maar omdat ons `n dinamiese 
volk is met besondere kwaliteite . .. 
het ek hoop vir die toekoms. Maar dan 
nog mag ons nie stil sit en Gods water 
oor Gods akker laat loop nie. Ons sal 
moet besin, maar ons sal ook ons 
besinning en beplanning in die prak- 
tyk moet implimenteer.” 

Oor die ,,Staatkundige Vesting” het 


prof. Wessels interessante gegewens 
verstrek ten opsigte van die struktuele 


en normatiewe, en het hy vervolgens 
gepraat oor die ,,Vestings-in-aanbou”. 

i. Die konstitusionele en staatsreg- 
telike ordening van die filosofie van 
veelvolkigheid. 

ii. Die stedelike Bantoe. 

jii. Parallelle ontwikkeling vir die 
Kleurling en Indiër. 

iv. Normatiese besinning. Rondom 
die problematiek van blanke en ban- 
toe nasionalisme en die behoud van 
Christelike Westerse standaarde vind 
steeds besinning plaas. 

Onder aanslae op die vesting het hy 
genoem: 

(a) `n Konflik wat uitloop op Sabo- 
tasie en Terrorisme op ons lands- 
grense wat pretendeer om te gaan oor 
rasse-onderdrukking, maar inderdaad 
kommunisties beplan en anargisties- 
liberaal gesteun en gedra word — 'n 
na-oorlogse verskynsel, surrogaat van 
'n koue oorlog. Want 'n afsonderlike 
staat vir Israel is goed — by die 
Transkei is dit immoreel. Etniese 
groepering is goed solank die Soviet 
dit toepas (Tito) maar in Suid-Afrika 
is dit immoreel. By ons het ons nog 
die vrye pers wat toegelaat word om 
daagliks in belang van die ,,others” te 
skrywe. 


(b) Normloosheid, permissiwiteit, 
nivelering: ,,n Vloedgolf van vullis 
bereik ons kuste terwyl ons eie ywe- 
rige geelpers vir twee dekades 'n 
boel van die vuil van die Suid-Afri 
kaanse klank en ,,setting” voorsien. 
Dit word gedra deur `n defaitisme 
waarin norme ontbreek en bespot 
word as geleë in die vaarwaters van 
agterlike protestantisme. 


Krisisvrae uit hierdie aanslae is: 
(i) Die krisis van gesag en vryheid. 


(ii) Romeins-Hollandse reg en 
Engelse reg, ons dure erfenis in `n 
krisis. 


(iii) Religieuse versplintering en 
godsdienstige verval. 


(iv) Die normatiewe maak plek vir 
pragmatisme — en hoevele wil van- 
dag dwing tot pragmatisme? 


Uit al die mosies wat gestel en 
aangeneem is, blyk dit dat hierdie jeug 
verstaan wat hierdie vesting aan die 
Suide vir hulle beteken, en ook weet, 
en dit is die belangrikste, wat hulle 
wil. Boweal het hulle openbaar in Wie 
hulle glo, en na Wie se welbhae ge- 
wandel moet word. 





Gee JULLE vir HULLE 


1 OKTOBER 1972. 
DAWID DIE VLUGTELING. 
1 Sam. 21. 


Dawid was reeds as volgende koning 
van Israel verkies en gesalf toe hy 
moes vlug vir Saul, die toe reeds 
verworpe koning. Dawid is in Saul se 
plek verkies nadat Saul teleurgestel 
het. Saul het egter opgetree asof Da- 
wid se verkiesing die oorsaak vir sy 
verwerping was. Hy wou sy eie mis- 
lukking op Dawid wreek. Dawid het 
hom dus in buitengewone omstandig- 
hede bevind. Hy was tot koning ver- 
kies maar moes vlugtende swerwe 
vanweë die wraakgierige Saul. 


Bogenoemde omstandighede maak 
heelwat van Dawid se soms vreemde 


handelswyses 'n bietjie meer verstaan- 
baar. Hy moes naamlik sorg dat hy 
aan die wraak van Saul ontkom en 
tog so optree dat hy die doel waartoe 
God hom geroep het bereik. In hierdie 
besondere situasie het Dawid goeie 
dinge gedoen maar ook dade met 
slegte gevolge. 


vir die Kategese 


Met opsetlike bedrog het hy brood 
en 'n swaard van die priester Ahime- 
leg in Nob verkry. Hoe anders kon hy 
egter optree? As hy die waarheid 
vertel het, sou hy nie gehelp word nie. 
Want niemand wat maar enigsins ag- 
terdog verwek het, dat hy teen die 
koning was, het aan sy verdenkende 
0ë ontsnap of sy vervolgingswaansin 
vrygespring nie. Saul het dan selfs op 
sy seun Jonathan se lewe `n aanslag 
gemaak omdat hy `n vriend van Dawid 
was. 


Dawid wou nie die priesters in ge- 
vaar stel nie. Maar hy kon nie voor- 


sien dat sy versoek uiteindelik die 
dood van baie priesters sou meebring 
nie. Dat dit gebeur het, was Doëg se 
skuld. Hy het vir Saul vertel wat in 
Nob gebeur het, maar blykbaar nie 
die volle waarheid nie. Daarop het 
Saul in sy agterdog en vervolgings- 
waansin die priesters se verduideli- 
king verwerp en hulle laat doodmaak. 
Dawid het berou gehad oor sy daad, 
blykbaar nie oor sy bedrog nie maar 
oor die gevolge van sy swak taktiek. 


om te Eet 


Dis nie 'n mooi verhaal nie. Dis nie 
die verhaal van `'n onbesproke held 
nie, maar van 'n mens in 'n moeilike 
Situasie. Hierdie soms onaantreklike 
verhaal laat ons egter sien deur watter 
onbegryplike omstandighede heen die 
Here vir Dawid gelei het. In die same- 
spel van goeie en slegte menslike be- 
doelinge en dade is God se wil nog- 
tans deurgevoer: Die vlugteling-gesalf- 
de was nog besig om koning te gaan 
word. Vir Dawid was daar hulp van 
die priesters, die dienaars van die 
Here. Dit was nie die hulp wat pries- 
ters gewoonlik gegee het nie, nie 
raadpleging van die Here of die pries- 
terlike seën nie. Dawid het praktiese 
konkrete hulp van die priesters ge- 
vra en gekry — brood om te eet en 


'n wapen om hom mee te verdedig. 


In die volgende episode van Dawid 
se vlugtelingsbestaan tree hy ook weer 
op op `n wyse wat afkeuringswaardig 
lyk: Hy hou hom kranksinnig voor 
koning Agis. Dawid het die plan be- 
dink om twee ongewenste verwikke- 


] Blaai om 

GEE JULLE VIR H URE ME EET 


linge te vermy. Hy kon in die ge- 
vangenis beland of selfs gedood word. 
Want dit was hy wat die Filistyne 
destyds toe hy Goliath verslaan het 
'n groot neerlaag laat ly het. Die 
ander moontlikheid wat Dawid wou 
vermy is dat hy in die koning se 
leër opgeneem word en so miskien 
verplig word om teen Israel te veg. 
Dan sou hy `n volksverraaier wees en 
die geleentheid om ooit koning te 
word finaal verbeur. Deur hom krank- 
sinnig te hou. is hy deur die Filistyne 
as beskermling van die gode beskou 
en het hy ongedeerd aan die gevaar 
ontkom. Ons moet Dawid hier nie 
beskuldig dat hy die Here nie ver- 
trou het nie. Die verhaal vertel hoe 
Dawid hom teen `n moeilike probleem 
opgewasse vertoon het. Deur die krisis 
heen was God met hom. 


8 OKTOBER 1972. 
DAWID SE SWERFTOGTE. 


I Sam. 27 en 99. 


In 1 Sam. 27 word vertel hoe Dawid 
in die Filistynse koning Agis se diens 
gekom het. In |I Sam. 21 was die 
situasie anders. Dawid kon nie weet 
wat met hom sal gebeur as hy herken 
word as die man wat tienduisende 
Filistyne verslaan het nie (I Sam. 18). 
Later, toe hy met sy groep vrybuiters 
weer krygsdiens aangebied het, het 
Agis hom aanvaar. Wat Dawid in 
diens van die Filistyn Agis gedoen 
het, het hy egter meer vir homself en 
vir Israel as vir die Filistyne gedoen. 
Hy het die koning mislei deur te sê 
dat hy teen Agis se vyande opgetrek 
het terwyl hy in werklikheid teen die 
vyande van Israel geveg het. Sommige 
van hierdie vyande van Israel was 
vriende van die Filistyne. Agis het dit 
nie agtergekom nie, aangesien Dawid 
al die mense in die oorwonne stede 
omgebring het. ,En Agis het Dawid 
vertrou en gesê: Hy het homself vir 
goed by sy volk, by Israel, gehaat ge- 
maak en sal vir altyd my onderdaan 
wees” (I Sam. 27:12). 

Toe Agis egter teen Israel te staan 
kom, het hy Dawid nie vertrou nie. 
As ons aan 1 Sam. 27 dink, moet ons 
sê dat Agis se wantroue goeie gronde 
gehad het. Dawid was buitendien nie 
teen Israel nie, maar teen Saul in 'n 
stryd gewikkel. Tog het hy Saul se 
lewe twee maal gespaar en selfs onder- 
neem om nie Saul se nageslag uit te 
roei nie. Hoeveel te meer sou Dawid 
hom dan nie daarvan weerhou om 
teen Israel te veg nie. Neem daarby 
nog die feit dat as Dawid wel teen 
Israel sou veg, dit uitgeslote sou wees 
dat hy ooit koning kon word. As hy 
daarenteen wel gegaan en in die 
stryd téén Agis gedraai het, kon hy 
(Dawid) sy posisie in Israel verstewig. 


Die roem van die tyd toe hy Goliath 
verslaan het, sou vertiendubbel word. 
Agis se vrees dat Dawid in die stryd 
'n satan (— teenstander, I Sam. 29:4) 
kon word, was gegrond. Dat Dawid toe 
teruggestuur is, het vir hom (Dawid) 
ook nog ander goeie gevolge gehad. 
Hy was naamlik betyds terug om die 
Amelekiete wat intussen sy woonplek 
Siklag geplunder het in te haal en 
alles te red wat as buit weggevoer is. 
So is Dawid daarvan bewaar dat sy 
beeld in Israel en sy besittings tuis 
skade sou ly. Albei gevare kon sy weg 
na die koningskap bemoeilik of ver- 
sper. 


15 OKTOBER 1972. 
DAWID EN BATSEBA, BEROU 
EN STRAF. 


TT Sam. 11-12. 


Die ongelukkige verhaal van Dawid 
en Batseba is in baie opsigte merk- 
waardig. In die lig van wat elders in 
die Ooste gangbaar was, is dit ver- 
basend dat so `n voorval in die lewe 
van `n koning so onomwonde meege- 
deel word. Die verhaal word ook in 
T Kon. 15 as iets uitsonderliks beskou. 
Ons lees daar dat Dawid gedoen het 
wat reg was in die oë van die Here 
sonder om af te wyk van alles wat 
Hy hom beveel het, al die dae van sy 
lewe, behalwe in die saak van Uria, 
die Hetiet. En die skrywer van Kro- 
nieke het dit liewer uitgelaat. 

In hooftrekke verloop die verhaal 
soos volg: Dawid het owerspel gepleeg 
met Batseba die vrou van Uria wat 
toe krygsdiens verrig het terwyl die 
koning tuis gebly het. Die koning het 
Uria laat kom om die indruk te skep 
dat hy (Uria) die vader van Batseba 
se kind is. Hy het Uria ook `n om- 
koopgeskenk gestuur. Toe dit blyk dat 
Uria hom nie sou laat gebruik om 
Dawid se misdaad te verberg nie, het 
Dawid drastieser opgetree en 'n sub- 
tiele moord op Uria beplan. Saam met 
Uria het ander onskuldiges gesterf. 

As so 'n oortreding ongestraf sou 
bly, sou dit die begin daarvan kor 
wees dat konings in Israel voortaan 
ongebonde aan enige wet optree. Ko- 
nings sou willekeurig kon optree, on- 
begrens deur die wil van God of men- 
se. Daarom was die profeet Natan 
se optrede nie alleen vir Dawid 
nie maar vir alle verdere konings 
van lTsrael en die volgende geskie- 
denis van 'lTsrael van belang. Sy 
bestraffing in die Naam van die Here 
het die ergste gevolg van Dawid se 
sonde voorkom — `n koningskap van 
tirannie in Israel. Toe Natan Dawid 
met die bekende gelykenis in I Sam. 
12:1-4 bestraf het, het hy Dawid se 
onreg maar ook Dawid se regverdig- 
heidsgevoel na vore laat kom. Die 

straf vir Dawid se misdaad was dat 
die Here uit sy (Dawid se) eie huis 
onheil oor hom sou laat kom. Absalom 
het teen Dawid opgestaan. In sy stre- 
we na die troon het Absalom Dawid 
se vroue in die openbaar vir hom toe- 
geëien (IT Sam. 16:22). Daarmee wou 
Absalom te kenne gee dat hy die 
volgende koning van Israel is. Naas 
Absalom het nog twee kinders van 
Dawid op onnatuurlike wyse gesterf, 
naamlik Amnon en Adonia. 

Die naamlose kind van Dawid en 
Batseba wat gesterf het, is miskien 
nog die grootste raaisel in die verhaal. 
Die Bybelskrywer sê die kind moes 
sterf sodat die Naam van die Here nie 
verder onder sy vyande gelaster word 
nadat sy gesalfde so `n misdaad be- 
gaan het nie. Miskien kan ons tog 
soveel sê dat die kind gesterf het 
sodat Dawid die doodstraf vir sy daad 
kon ontkom, of dat die kind gesterf 
het tot eer van die Here (Rom. 14:7-9). 

Die onvallendste trek in die verhaal 
is egter dat die ander kind van Dawid 
en Batseba, naamlik Salomo, verkies 
is om Dawid op te volg. Salomo, die 
seun van Dawid en Batseba is Jedodja 
(geliefde) genoem want ,,die Here het 
hom liefgehad” (I Sam. 12:24 en 25). 


22 OKTOBER 1972. 
DAWID EN ABSALOM. 


II Sam. 13-19. 


Nadat Absalom sy broer Amnon 
doodgemaak het oor die onreg aan sy 
Suster Tamar, het Absalom jarelank 
as vlugteling in Gerar vertoef. Toe 
Dawid getroos was oor die dood van 
Amnon het hy weer verlang na Ab- 
salom. Deur bemiddeling van Joab 
kon Absalom terugkeer en uiteindelik 
is hy weer met sy vader versoen. 

Daarna het Absalom egter teen sy 
vader Dawid in opstand gekom sodat 
Dawid moes vlug. `n Oorlog tussen die 
manne van Absalom en dié van Dawid 
was onvermydelik. Hierdie stryd is 
egter eerder in die raadsaal as op die 
slagveld beslis. Dit het daarom ge- 
gaan of Absalom die raad van Agitofel 
of die raad van Husai sou volg. Agito- 
fel, Dawid se eertydse raadgewer, het 
hom by Absalom geskaar. Sy raad 
was om dadelik met `n klein maar 
beweeglike groep manne teen die ko- 
ning, wat nog moeg was van die vlug, 
op te trek en hom te oorval. Dit was 
sekerlik die beste raad. Dawid het 
egter vir Husai na Absalom gestuur 
om die raad van Agitofel te verydel. 
Husai het aanbeveel dat Absalom lie- 
wer eers die hele land se mense moes 
versamel en seker te maak dat hulle 
Dawid oormeester. Die Here het dit 

DIE KINDERS 








OKTOBERMAAND 


,Dit is die maand Oktober, 
die mooiste, mooiste maand.” 


Dit het een van ons groot volks- 
digters C. Louis Leipoldt van Oktober- 
maand gedig. Miskien ken baie van 
julle daardie pragtige gedig en dié 
wat dit nie ken nie, kan gerus vra 
dat juffrou of meneer of mamma of 
pappa dit vir julle lees. 


Ja, Oktober is `n pragtige maand. 


`n, EN 


AFred/er * 


Luther spyker sy stellinge. 











AERVORMER 


President Kruger. 


Dan is dit lente in ons land en die 
bome bot, die vlinders en bye Zoem en 
gons en oral is pragtige blomme en 
bloeisels te sien. 


Maar ook in ons Kerkgeskiedenis is 


Oktober `n heerlike maand, want op 
31 Oktober 1517 het Martin Luther 
sy 95 stellinge teen die kerkdeur van 
Wittenberg gespyker en die Kerk- 
hervorming in Duitsland begin. En 

GEEN ILK BE VIR HULLEE 'OM'ITE EET 


so beskik dat Absalom die onwyse 
raad van Husai gevolg het. Dit het 
Dawid `n geleentheid gebied om ge- 
reed te maak. Absalmo se leër sou 
nie opgewasse wees teen die knegte 
van Dawid nie. 

Voordat die stryd begin het, is Da- 
wid oorgehaal om tuis te bly. Sy 
manne het vermoed dat hy wou saam- 
gaan om Absalom se lewe te red. Die 
vermoede is bevestig deur die koning 
se bevel: Saggies met die jongman, 
met Absalom Daaruit blyk dat Dawid 
seker was van die oorwinning en be- 
reid tot `n versoening met Absalom. 

In die daaropvolgende slag het Joab 
die koning se bevel verontagsaam. Hy 
het Absalom wat in `n terpentynboom 


verstrik geraak en bly hang het, laat 
doodmaak. Vir Joab was die welsyn 
van die staat belangriker as Dawid se 
sentiment teenoor Absalom. `n Bege- 
nadiging sou net tot `n volgende op- 
stand lei. Joab het nie uit vyandigheid 
teen Absalom opgetree nie. Dit was 
immers hy wat indertyd Absalom se 
terugkeer bewerkstellig het. Maar nou 
moes hy Dawid en die koninkryk 
teen Dawid se vaderlike swakheid 
teenoor Absalom beskerm. 

Dawid se rouklag oor Absalom is 
aandoenlik en begryplik. Maar die 
nugter krygsman Joab het tog gelyk 
gehad in sy protes namens die volk: 
Dit het gelyk of dit vir die koning 
verkiesliker sou wees as almal wat 

hom ondersteun het dood was en Ab- 
salom wat hom gehaat het nog ge- 
lewe het. Dawid het hom deur die 
woord van Joab laat oortuig. 

Die verhaal van Absalom se op- 
stand en die afweer daarvan gee nie 
die indruk van `n gebeurtenis wat 
goed afgeloop het nie. Absalom het 
onreg gepleeg en tog skemer die sim- 
patie vir hom in die vertelling deur. 
In gestalte en diplomatieke gawes was 
Absalom 'n gebore koning. Tog het hy 
misluk. Die klag is uiteindelik meer 
as die triomf. n die antwoord op 
die vraag na die troonopvolger bly 
negatief: Nie Absalom nie. Die vraag 
na die koning is `n ope vraag. 

Ds. J. Steyn. 

DIE KINDERS SE HERVORMER 


[7] Van vorige bladsy 


ons weet dat hierdie Kerkhervorming 
dwarsdeur Europa tot in Holland ge- 
woed het. Die juk van die Rooms- 
Katolieke Kerk is afgegooi en van- 
dag kan ons daarop roem dat ons 
kerk een van die kerke is van die 
Hervorming. 

Die laaste Sondag in Oktober is in 
ons kerk Hervormingsdag en hierdie 
jaar val die 31ste Oktober op `n Dins- 
dag. Dit is dus vanjaar 455 jaar gelede 
dat hierdie gebeurtenis plaasgevind 
het. 

Op die 22ste Oktober onthou ons die 
herroeping van die Edik van Nantes. 
Die Edik van Nantes was `n wet of 
proklamasie wat in 1598 deur die 
Protestantse leier, koning Hendrik van 
Navarre afgekondig is. Hierdie wet 
het algehele godsdiensvryheid aan die 
Protestante of Hugenote, soos hulle 
ook genoem is, gegee. Maar in 1685 
het die Rooms-Katolieke koning Lode- 
wyk 14 die Edik van Nantes herroep 
en Protestantse kerke laat sloop. 'n 
Geweldige vervolging van die Prote- 
stante of Hugenote het in Frankryk 
losgebars en duisende van hierdie 
Hugenote het na die Kaap gekom in 
1688. Hierdie Hugenote was die voor- 
ouers van baie van ons Afrikaners: 
vanne soos Malan, De Villiers, Jou- 
bert, Fouché, Fourie, Celliers, Mal 
herbe en name soos Jacgues, Etienne, 
Michelle, Francois, Louis en Louise, 
is Hugenote-vanne en name. 

In ons eie land se geskiedenis her- 
denk ons op 2 Oktober die slag van 
Vegkop, toe Charl Celliers met sy 36 
man die aanval van die Matebeles in 
1836 afgeslaan het. 

En 10 Oktober? Dan herdenk ons 
die verjaardag van een van ons land 
en volk se beroemdste manne, Presi- 
dent Stephanus Johannes Paulus Kru- 
ger. Sy verjaardag is in ons land `n 
publieke vakansiedag — Heldedag. 
Ons kan sê hy was vir ons land 'n 
Rigter soos Samuel en ons dank God 
dat Hy vir ons so `n man geskenk het 
Soos President Kruger — oom Paul. 


KATEGESE 


SONDAG 1 OKTOBER 1972. 
DAWID, DIE VLUGTELING. 
1 sam. DIe 


Ons het verlede keer gelees dat Sa- 
muel vir Dawid as koning oor Israel 
gesalf het. Ook het ons gelees dat 
Dawid vir Goliat verslaan het en die 
skoonseun van Saul geword het. Met 
hierdie dapper daad het Dawid egter 


vir hom die onguns van Saul op die 
hals gehaal, want reeds het die mense 
vir Dawid toegesing: ,,Saul het sy 
duisende verslaan, maar Dawid sy 
tienduisende.” Saul het ontsettend ja- 
loers geword op Dawid, want hy het 
gesien dat die Here oral vir Dawid 
help, terwyl die Here van hom (Saul) 
gewyk het. Wat hom nog meer kwaad 
en ontsteld gemaak het, is die feit 
dat sy eie seun, Jonatan, vir Dawid 
liefgekry, gehelp en verdedig het, 
selfs teen Saul, sy eie vader. 

Dit het ook nou vir Dawid duidelik 
geword dat Saul net na `n geleentheid 
soek om hom dood te maak. Daarom 
het hy en `n klompie dapper manne 
wat oral met hom saamgegaan het, 
besluit om maar liewer te vlug. Hulle 
vlug toe na `n dorpie met die naam 
van Nob, waar die priester Ahiméleg 
gewoon het. Daar vra Dawid kos vir 
die priester, want hy en sy manne was 
baie honger. Geen kos was egter te 
kry nie, behalwe die brood wat die 
priester in die heiligdom gehou het. 
Die priester het dit egter vir Dawid 
gegee, so ook die swaard van Goliat 
wat daar in bewaring gehou is. 

Daarvandaan het Dawid toe na die 
land van die Filistyne gevlug en wel 
na `n stad met die naam van (Gat. 
Agis was die naam van die koning 
van hierdie stad. Toe die Filistyne 
agterkom dat dit dié Dawid is wat 
so baie van hulle doodgemaak het en 
ook hulle reus Goliat verslaan het, 
het hulle dit onmiddellik vir hulle 
koning gaan sê. Nou moes Dawid 
vinnig 'n plan maak, want die Fili- 
styne sou hom sekerlik doodmaak. 
Skielik begin hy maak of hy krank- 
sinnig is. Hy speel sê goed toneel, dat 
toe hulle hom voor Agis bring, sê die 
Filistynse koning: ,,Julle sien tog die 
man is kranksinnig, waarom bring 
julle hom na my toe.” So is Dawid 
gered, maar dit was nie die einde van 
Dawid se swerftogte nie. Volgende 
week kan julle verder lees. 

Vragies: 

Hoekom het Saul jaloers op Dawid 
geword? 

Wie het Dawid se kant gevat teen sy 
vader? 

Waarheen het Dawid eerste gevlug? 

Wat was die naam van die priester 
wat vir Dawid van die heilige brood 
gegee het? 

Wat het Dawid gedoen toe hy hoor 
die Filistyne wil hom doodmaak? 


SONDAG 8 OKTOBER 1972 
1 Sam. 29. 


Dawid kan nou nie meer langer by 
die Filistyne bly nie, want koning 
Agis het gedink dat hy mal is. Dus 

moes hy maar weer padgee, terug na 
die land van Israel. Naby Saul kon 
hy dit egter nie waag nie, daarom 
het hy naby die woestyn gebly en in 
die grotte en spelonke weggekruip 
vir Saul. Telkens egter as hy naby 
dorpe verbytrek of as iemand van 
die vriende van Saul hom sien, het 
hulle gou vir Saul laat weet dat 
Dawid naby is. Dan maak Saul `n 
klomp manskappe bymekaar en sit 
vir Dawid agterna, maar elke keer het 
die Here vir Dawid uit die hand van 
Saul gered. 


Eenkeer was Saul weer agter Dawid 
aan, maar hy kon hom nie inhaal nie. 
Dawid en sy manskappe het agter in 
'n spelonk of grot gaan wegkruip en 
hier kom Saul en sy manskappe jou 
waarlikwaar ook na die grot toe om 
die nag daar te slaap. Saul en sy 
manskappe het voor in die grot gelê 
en Dawid en sy manne doodbenoud 
agter in die grot. Toe Saul vas slaap 
het Dawid stilletjies tot by Saul ge- 
kruip en `n stukkie van sy mantel 
afgesny. Toe Saul die oggend verder 
trek, het Dawid uit die grot gekom 
en verder gevlug. 


Op `n ander keer was Saul weer 
agter Dawid aan en het toe sommer 
in die veld geslaap naby die plek waar 
Dawid en sy manne ook wegkruip. 
Dié nag gaan Dawid toe weer stille- 
tjies tot by Saul en neem sy spies 
en waterkruik weg en vlug verder. 
So het Dawid dus twee kanse gekry 
om Saul dood te maak, maar hy wou 
nie, omdat Saul nog die werklike 
koning van Israel was. Die Here sou 
self vir Saul straf. Dawid mag dit nie 
doen nie. 


So het Dawid rondgevlug van dag 
tot dag, sonder rus, altyd naby die 
woestyne en grotte. Saul het hom nie 
in die woestyn agtervolg nie, seker 
omdat hy bang was dat sy drinkwater 
dalk sou opraak of dat hy sou ver- 
dwaal. 


Saul het intussen hom nog meer 
besondig teen die Here. Hy het naam- 
lik al die priesters en hulle vrouens 
en kinders wat vir Dawid by Nob ge- 
help het, laat doodmaak. Net een 
priester, Abjatar, het ontvlug en by 
Dawid se manne aangesluit. Intussen 
het Saul vir Dawid ook so rondgejaag, 
dat hy weer na die land van die 
Filistyne, na Agis moes vlug vir sy 
lewe. Maar nou het die Here self be- 
sluit dat Saul se boekie vol was. So 
kon dit nie langer aanhou nie en Saul 
se straf was naby. 


] Na volgende bladsy 





Die Here het die Filistyne weer Fe” Dawid gehoop sou gebeur en omdat 


teen Israel en Saul laat optrek en 


daar op die berge van Gilboa het die . 


Filistyne vir Saul en sy manskappe 
ingehaal en hulle verslaan. Toe hulle 
naby Saul kom, het Saul so verskrik 
geword dat hy selfmoord gepleeg het 
met sy eie swaard. Ook Jonatan, die 
dapper seun van Saul het daar in die 
geveg gesneuwel. So het Saul aan sy 
einde gekom, nie deur die hand van 
Dawid nie, maar deur die hand van 
die Here. En die volk Israel het vir 
Dawid laat terugkom uit die land van 
die Filistyne en hom koning oor hulle 
gemaak. Samuel het intussen ook ge- 
sterwe, maar dit is hom nie gegun 
om te sien hoe die jong skaapwagter 
wat hy in Betlehem gesalf het, die 
nuwe koning van Israel word nie. 
Vkaeies om Aar 
Hoeveel keer het Dawid die lewe van 
Saul gespaar? 
Noem die kere? 
Waar het Dawid oral rondgevlug en 
weggekruip? 
Hoe het Saul aan sy einde gekom? 
Op watter berge het dit gebeur? 


SONDAG 15 OKTOBER 1972 
2ISam 12 
BEROU EN STRAF VAN DAWID. 


Dawid was nou koning oor die hele 
Israel en die Here was met hom. Die 
Here het hom oorlaai met rykdom 
en eer en oral waar Dawid teen die 
vyande van Israel uitgetrek het, het 
die Here hom geseën en telkens vir 
hom oorwinning gegee. 

Maar die Satan was listig en hy het 
planne beraam om vir Dawid te laat 
sondig. Net soos vir Adam en Eva en 
almal van ons, wou hy Dawid ook tot 
'n val bring en hy het dit op die vol- 
gende manier reggekry: 

Dawid het naamlik 'n mooi vrou ge- 
sien en hy wou graag met dié vrou 
trou. Maar toe hy laat ondersoek in- 
stel, vind hy uit dat die vrou alreeds 
getroud is en dat haar man een van 
Dawid se soldate was wat toe juis 
besig is om te veg teen een van die 
vyande van Israel, naamlik die stad 
Rabba van die Ammoniete oorkant 
die Jordaanrivier. Wat nou gemaak? 
Die Satan gee dadelik vir Dawid ʼn 
plan. As die man sou sneuwel in die 
geveg, dan kon Dawid haar mos as sy 
vrou neem. Maar hoe kan Dawid nou 
die man laat sneuwel? Weer is die 
Satan reg met 'n antwoord. Dawid 
laat weet vir sy groot generaal Joab, 
dat hy 'n aanval teen die stad moet 
maak en dat hy die man van die vrou 
(sy naam was Uria) op die voorpunt 
moet sit en dan moet hulle tot by die 
mure van die stad storm. Dit was `n 
baie gevaarlike ding om te doen, want 
die boogskutters wat bo op die mure 
staan, kan dan maklik met hulle pyle 
en boë die manne raakskiet. Dit het 


Uria op die voorpunt sou wees, sou 
hy mos heel eerste raakgeskiet word. 
So het dit dan ook gebeur en Uria 
word deur die boogskutters doodge- 
skiet. Toe Dawid die tyding kry dat 
die vrou se man dood was, het hy 
dadelik gestuur en haar laat haal en 
sy het sy vrou geword. Haar naam 
was Batseba. 

Maar hierdie groot sonde kon die 
Here nie ongestraf laat bly nie. Al 
was Dawid nou die koning van Israel, 
hy sou deur die Here gestraf word. 
Die Here stuur die profeet Natan na 
Dawid en Natan vertel vir Dawid `n 
mooi verhaal. 

Hy sê: Daar was eendag `n baie ryk 
man met baie beeste en skape en 
kamele, sommer duisende. En daar 
was 'n arm man wat net een ooi- 
lammetjie gehad het. Toe die ryk man 
kuiermense kry, neem hy nie een van 
sy duisende skape om te slag nie, nee, 
hy laat haal of hy vat sommer die een 
ou ooilammetjie van die arm man en 
slag haar vir sy vriende. Toe Dawid 
hierdie ding hoor, is hy sommer op 
die plek woedend kwaad: Niemand 
mag so `n ding doen terwyl hy koning 
oor Israel is nie. Die ryk man moet 
sommer dadelik dood gemaak word, 
omdat hy so `n wrede ding aan die 
arm man gedoen het! 

,U is die man”, sê Natan. Dawid 
is stom van verbasing. ,,Ja”, sê Natan, 
,U is die ryk man wat die een ooi- 
lammetjie van die arm man vir uself 
gevat het.” Dawid besef dadelik dat 
hy 'n groot sonde gedoen het deur vir 
Uria te laat smeuwel en vir Batseba 
as sy vrou te vat. Hy sê: ,Ek het 
gesondig teen die Here.” En Natan sê: 
,So het die Here ook u sonde ver- 
gewe; u sal nie sterf nie, maar u en 
Batseba se kindjie sal sterf, en die 
swaard sal vir ewig nie van u huis 
wyk nie.” Dit beteken dat daar altyd 
rusie en oorlog in Dawid se huis sou 
wees. En dit het ook so gebeur. Dawid 
en Batseba se kindjie is net na sy 
geboorte oorlede en volgende week 
kan ons lees van die swaard en rusie 
in Dawid se huis. 

Vrae: 

Hoe het die Satan vir Dawid laat 
sondig? Vertel die hele verhaal. 
Wie was die vrou op wie Dawid ver- 

lief geraak het? 

Wie was haar man? 
Wie was die profeet? 
Watter verhaal het die profeet vir 

Dawid vertel? 

Wat sou Dawid se straf wees? 


SONDAG 22 OKTOBER 1972. 
DAWID ROU OOR ABSOLOM. 
2Isam. 18 


Ons het verlede week gelees hoe 
Dawid 'n baie groot sonde gedoen het 
en hoe die Here besluit het om hom 


te straf. Dawid en Batseba se kindjie 
SOU e@ers sterf en daarna sou die 
swaard nooit uit Dawid se huis wyk 
nie. Die kindjie hét toe gesterf soos 
die Here gesê het en vandag sal ons 
hoor van die swaard in Dawid se huis. 


Die eerste slag het gekom toe een 
van die seuns van Dawid met die 
naam van Absalom, sy broer Amnon 
doodgeslaan het. Dit was 'n vreeslike 
slag vir Dawid, maar dit was nog nie 
die einde nie. 'n Paar jaar daarna het 
dieselfde Absalom besluit dat hy ko- 
ning moet word in die plek van 
Dawid. Sy plan was om sy vader 
Dawid dood te maak en dan koning 
in Jerusalem te word. Om dit te doen, 
moes hy egter eers mense vind om 
hom te help. Dit het hy op 'n sluwe 
manier gedoen deur vir mense te vel- 
tel hoe `n slegte koning Dawid is. AS 
hy wat Absolom is nou koning kon 
gewees het, sou hy die mense baie 
beter behandel het. So het Absolom 
vir al die mense gesê, totdat die volk 
naderhand sy skinderstories begin glo 
het. Absalom het naderhand `n klomp 
volgelinge gehad, selfs van die ge- 
trouste ondersteuners van Dawid en 
toe hy dink hy het genoeg volgelinge, 
het hy na Jerusalem begin marsjeer 
om Dawid eers dood te maak en dan 
self koning te word. Maar al het 
Dawid `n groot sonde gedoen, was hy 
nog die gesalfde van die Here en die 
Here sou nie toelaat dat Dawid deur 
sy seun doodgemaak word nie. 


Dawid en sy manskappe moes weer 
vlug soos in die dae van Saul, maar 
toe Absalom se manskappe op hulle 
afstorm, is hulle deur Dawid se manne 
verpletterend verslaan. Ook Absolom 
self het in die slag gesneuwel. Sy 
muil het onder `n boom met digte 
takke deur gehardloop en Absalom 
het aan die boom bly hang. Daar het 
Joab, die groot generaal van Dawid 
hom aangetref en met 'n spies dood- 
gesteek. 


Toe Dawid hoor van die dood van 
Absalom, was hy baie bedroef en het 
ekerm: ,Absalom, my seun, my seun”, 
en hy kon byna nie getroos word nie. 
Sekerlik het hy teruggedink aan sy 
sonde en die woorde van die profeet 
Natan wat vir hom gesê het dat die 
swaard nooit uit sy huis sou wyk nie. 


Vrae: 

Wie het die eerste in Dawid se huis 
gesterwe, as gevolg van Dawid se 
sonde? 

Wie was die tweede? 

Watter seun wou in Dawid se plek 
koning word? 


Hoe het hy die volk na sy kant oorge- 
haal? 


Wat het uiteindelik van hom geword? 

NA DIE GENERAALS deur Willem 
van Heerden. 


Dit was `n goeie besluit van die 
Afrikaanse Akademie vir Wetenskap 
en Kuns om te voldoen aan die ver- 
soek van die Hertzog-Monumentkomi- 
tee dat jaarliks `n gedenklesing gehou 
word. Die eer het die bekende en 
hoog gewaardeerde oud-joernalis Wil- 
lem van Heerden verlede jaar te beurt 
geval. Dit was `n goeie keuse, nie net 
omdat hy lid was van die Monument- 
komitee nie en omdat hy die Generaal 
van naby geken het nie, maar veral 
omdat hy iemand is wat skryf alleen 
wat goed deurdink en verantwoordelik 
is. Hy het hom dan ook goed van sy 
taak gewkyt. 


Generaal Hertzog, die groot staats- 
man, mag nie vergeet word nie. Hy 
was die vader van die voortreflike 
leuse: ,,Suid-Afrika eerste” en tewens 
die grondlegger van wat hy genoem 
het die segregasiebeleid. Net die twee 
dinge alleen vereis al dat sy naam in 
Suid-Afrika nie vergeet mag word nie. 
Op die fondamente wat hy gelê het 
word vandag nog gebou. ,Genl. Hert- 
Zog was nie net 'n politieke leier in 
sy eie tyd nie. Hy was politieke 
denker.” 

Na die Generaals” behoort op elke 
boekrak in ons land te pryk. Die lees 
daarvan is nie net hoogs interessant 
nie, maar ook verrykend. 


—T.F. J. Dreyer (Sr.). 


) 


DE TOEKOMST VAN KERK EN 
CHRISTENDOM. Temanommer van die 
maandblad WENDING — Jaargang 26 
vir 12 Februarie 1972; Boekencentrum 
N.V., 's-Gravenhage, prys f8.25. 


In die nommer reageer `n tiental 
outeurs op `n aantal stellinge van prof. 
dr. W. H. van de Pol aangaande die 
godsdienstige en kerklike situasie van 
ons tyd. 


Dit blyk uit die stellinge en dele 
van die kommentaar dat die toekoms 
van die kerk en die Christendom nie 
vir almal noodwendig saamval nie — 
'n mens sou dus kon praat van 'n 
kerklose Christendom? Vir my is dit 
`n ope vraag of so `n stelling Bybels- 
reformatories regverdigbaar kan wees. 

Ek mis dit in elk geval in die hele 
geskrif dat daar weinig vanuit die 
Skrif gepraat en geargumenteer word. 


Dit bly immers `n verkeerde uit- 
gangspunt as die teoloog in sy betoog 
by die ,,mondige”, ,,gesekulariseerde” 
mens begin en dan probeer om die 
Bybel en die Christendom by sy be- 
geertes aan te pas. 


LEES 


Nogtans kan die boekie aanbeveel 


word om gelees te word — dit kan 
immers net goed doen as ons van die 
argumente kennis neem — van die 


stellinge en van die kommentaar van 
byvoorbeeld Berkhof, Hoekendijk, 
Kuitert, Sperna Weiland en andere, 
daarop. 

— J. H. Koekemoer. 


DIE PASTORALE PSIGOLOGIE EN 
PASTORALE SKOLING EN NASKO- 
LING IN NEDERLAND. Die boek is 
uitgegee deur die N.G. Kerkboekhan- 
del, Pretoria en die prys is R2.70. Prof. 
De Klerk lewer in hierdie werkie van 
78 bladsye verslag oor `n navorsings- 
projek wat hy in 1969 in Nederland 
uitgevoer het in sake die pastorale 
psigologie. 


Hy bied `n lewensgetroue beeld van 
die krisis waarin die huidige pastoraat 
verkeer as gevolg van die kommuni- 
kasiestoornis tussen die kerk en sy 
lidmate. Vervolgens toon hy aan hoe 
dat die oplossing in Nederland gesoek 
word in `n (1) veranderde gemeente- 
struktuur, (2) `n veranderde opleiding 
en skoling van die pastor en (3) spe- 
slalisasie in spanwerk. In sy kenmer- 
kende styl gee hy `n lewendige be- 
skrywing van die wyse waarop veral 
(2) en (3) hierbo geimplementeer 
word. 


In `n kritiese waardering van die 
klinies-pastorale vorming (K.P.V.) 
soos dit in Nederland plaasvind, waa- 
sku die skrywer teen 'n klakkelose 
oorname van die uit Amerika afkom- 
stige opleidingsmodel. Tereg sê hy dat 
hy onder die indruk verkeer dat ,,dit 
op `n brokstuk waarheid stoel, `n 
soort ekstremisme, `n eensydigheid 
wat nie genoeg klem gee aan die 
volle beeld van die Bybelse visie op 
die pastoraat nie”. Hy maak verder 
met reg gewag van die Freudiaanse 
grondslag waarop die KPV rus. 


My beswaar is juis dat sy kritiek 
met betrekking tot laasgenoemde te 
saghandig plaasvind. Dit moet meer 
afwysend-indringend wees. Dit is ook 
jammer dat hy nieteenstaande sy be- 
denkinge tog kans sien om die KPV, 
Sy dit dan in `n voorgenome gewysig- 
de vorm, in Suid-Afrika te probeer 
implementeer. Die bevordering van 
`n beter kommunikasie in die pasto- 
raat lê tog seker nie op die weg van 
`n sekulariserende metode nie. 


Prof. De Klerk bied `n relatief 
duidelike blik op die kerklike toneel 
in Nederland en hy sê behartenswaar- 
dige dinge in sy kritiese evaluering. 

BEES! 


Myns insiens sal dit vir teoloë en pas- 
torale psigoloë die moeite loon om 
deur middel van hierdie verslag nader 
kennis te maak met die omstrede en 
met reg erg bevraagtekende KPV, so- 
dat uit hierdie kennismaking die 
verdere gesprek kan voortvloei waar- 
op die skrywer hoop. 


— S. J. Prins. 


ZEGGEN EN ZINGEN, gebeden/lie- 
deren voor de morgen, aan tafel, de 
avond. Boekencentrum N.V. — 'sGra- 
venhage, 1971, 47 bls. geen prys.. 


Hierdie metjiese boekie in rooi 
glanspapier-omslag is `n nuttige ver- 
sameling deur P. de Zwart, Honders 
en Henk Waardenburg. Benewens 
more-, aand- en tafelgebede in vers- 
maat is daar ook `n versameling lie- 
dere met melodieë wat gesing kan 
word in die mêre, aan tafel, en in 
die aand. Daarby is aan die end van 
elke rubriek ook nog 'n opgawe van 
toepaslike liedere wat verskyn het, 
en wat by die psalms en gesange van 
die kerkboek ingesluit is. 


Daar is gesinne wat tyd inruim om 
in die mOére en in die aand Gods 
Woord te lees en te kniel in die gebed. 
As die gesinne ook 'n gepaste lied 
wil sing, dan word deur hierdie bun- 
del aan `n werklike behoefte voldoen; 
selfs ook aan die behoefte om aan 
tafel waar die maaltyd deur die gesin 
geniet word, 'n gebed of lofsang in 
die vorm van `n lied te laat hoor. 
Hierdie bundel, waarvan die inhoud 
kan bydra om veral die sang in die 
gesinslewe weer te laat herleef, hier- 
die bundel voorsien aan 'n behoefte en 
verdien dus die aandag van hulle wat 
dit erns maak met die samekoms 
rondom die huisaltaar, en wat aan 
tafel met dankbaarheid in die hart 
wil dink aan die seëninge van die 
Here. Selfs wie soek na `n gepaste 
tafelgebed sal in die berymde en 
liederevorm genoeg vind om te ge- 
bruik. - 


Ek kan die werk regtig aanbeveel. 
— P. W. Venter. 


NAAR HUN AARD”, geskryf deur 
Byron C. Nelson. Uitgewers: N.V. 
Buijten & Schipperheijn, Amsterdam. 
Prys R1.87. 


Nederlandse vertaling deur I. Looy- 
enga. 

Byron C. Nelson doseer genetica 
in die Staat New York en doen uitge- 
breide geologiese ondersoek in die 
Verenigde State en Kanada. Hy was 





(] Vervolg op bladsy 32 














Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 


as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R1.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3.00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7Z.09 
ekstra vir die maak van drukkersblok. 





Gedruk deur 
N.H.WV.-PERS, 
Posbus 18061, Hercules. 
Telefoon 77-2188/9. 





Amptelike Berigte 


BEROEPE PREDIKANTE. 
Aangeneem: ME 


Ds. C. L. Badenhorst van Duncanville 
na Rustenburg-Oos. 

Bdank:d PET TRAID Hd Do] D BU BEN 

Ds. J. H. Viljoen van (Carletonville 
na Zwartruggens en Durban. 

Ds. L. A. Pretorius van Phalaborwa 
na Ogies. 

Ds. T. F. J. Dreyer van Krugersdorp- 
Noord/Noordrand na Outjo/Otjiwa- 
rOngo. 

Ds. J. J. Engelbrecht (Jr.) van Zuur- 
fontein na Kempten. 

Dr. H. G. van der Westhuizen van 
Sannieshof na Witbank-Suid. 

Ds. J. A. A. A. Schroeder van Nigel 
na Heidelberg. 

Ds. B. J. van Staden van Springs-Oos 
na Evander. 

Ds. A. A. J. Swart van Klerksdorp- 
Oos na Durban-Suid, Orkney, St. 
Helena/Odendaalsrust en Primrose: 
OOS. 

Ds. T. Snyman van Marikana na Dui- 
ban. 

Ds. J. H. Brandt van Glencoe/ Vryheid 
na Dordrecht/@ueenstown. 

Ds. W. J. Engelbrecht van Rustenburg- 
Suid na Heidelberg. 

Ds. H. C. Coetzee van Oos-Londen na 
Hartbeesfontein/Gerdau en Botha- 
ville/Allanridge. 

Ds. G. J. van Jaarsveld van Lydenburg 

na Waterval-Boven. 

moes Amos en Jesaja dit ook ervaar 

Ds. J. J. P. Miller van Bronkhorst- 
spruit na Zwartruggens. 

Ds. H. N. Botha van Villieria na 
Ebenhaeser. 





Die hart het sy redes, waarvan die 
verstand nie weet nie. 
— Pascal. 


Ons almal is nie in staat om iets te 
skrywe, wat in die verste verte gelyk- 
staan aan een bladsy uit die profesieë 
van Jesaja, nie by magte om een 
psalm te dig, wat snare van die hart 
kan laat tril soos die liedere van 
Dawid nie. 

Die Bybel is vir my die sfinks, `n 
ondeurgrondelike raaisel. Alles wat 
groot is in die kuns en die letterkunde 
het sy stof daaraan ontleen, of sy 
vorm daaruit gekry. As ek glo dat God 
gespreek het, sou ek die eerste wees 
om te erken: hier het ons sy Woord. 

— Diderot aan sy kring van spotters. 


`n Christen het geen slaande hand 
nie. Hy het van God `n helpende hand 
ontvang om dit aan `n ander in nood 

toe te steek. 
— Uit ,De Christen. 


DOODSBERIGTE 





IN MEMORIAM 


Dit het die almagiige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


EHLERS: George 
Archibald Clark 
— Onvergeetlik 
bly die vroeë mO- 
re-ure van Goeie 
Vrydag 31 Maart 
1972 toe dit die 
Here behaag het, 
om hom van ons 
weg te roep na 
die ander lewe, my teerbeminde eg- 
genoot, vader en grootvader. Ons dank 
die Heer vir so `n voorbeeldige man 
en vader aan ons geleen. Vir 12 jaar 
het hy gedien as ouderling in die 
gemeente Fonteine-bleau, voorheen 
Louis Brandt, en 15 jaar in Johannes- 
burg-Noord as ouderling en superin- 
tendent van Kategese. Ons mis hom, 
maar in ons lewe sal hy lewe al het hy 
gesterwe. 

— Die bedroefde eggenote, kinders 
en kleinkinders, M. E. Ehlers, Plot 73, 
Katbosfontein, Pk. Sundra. 
BADENHORST: Jacobus Nicolaas — 
'n Jaar van eensaamheid en verlange 
is verby, maar die dag van 20 Augus- 
tus 1971 sal ons nooit vergeet toe my 
dierbare eggenoot, ons pappie en oupa 
So skielik van ons weggeneem is deur 
die dood. Baie trane vloei in stilte 
wat net God van weet, maar die mooi 
en soet herinneringe wat hy vir ons 
nagelaat het sal altyd voort bly leef. 
Sy plek is leeg, sy stem is stil. Ons 
swyg o Heer, dit was u wil. 

— 'Treurende eggenote, kinders en 
kleinkinders, Hettie Badenhorst, Pos- 
bus 238, Sasolburg. 

verder ook intensief betrokke by na- 
tuurwetenskaplike navorsingswerk. 
Daarnaas studeer hy teologie aan die 
Princetonse Teologiese Seminaar. 


Met die woorde ,,volgens hulle 
soorte” wat ons dikwels teëkom in 
die skeppingsverhaal van Gen. 1 gaan 
die skrywer in ,Naar hun aard” in- 
dringend in op al die sterkste argu- 
mente van die evolusioniste. Sonder 
aarseling kloof hy die onwaarhede, 
verleenthede en swakhede van die 
evolusioniste, asook die belaglikhede 
van baie van hul argumente die een 
na die ander tot op die been oop. 
Skerp toon hy aan hoe die hele evo- 
lusieleer op losse skroewe gebou is. 
En dit alles om net een ding te be- 
reik: die ontkenning van die ingryping 
en bestaan van `n Goddelike mag. 


Die hele werk mond uit in 'n krag- 
tige geloofsbelydenis in die God waar- 
van die Skrif getuig dat Hy alles ge- 
maak het. En dit is goed dat hierdie 
belydenis `n keer kom van 'n man wat 
nie in die eerste plek teoloog is nie, 
maar self natuurwetenskaplike. En 
dat juis hy die totale onwetenskaplik- 
heid van vele argumente en werks- 
wyses van die evolusioniste aantoon. 


Hierdie werk behoort deur elke 
moderne mens gelees te word. Dit is 
van onskatbare waarde in ons wêreld 
waar soveel verwoestingswerk aange- 
rig is deur die evolusionisme. Dit 
word sterk aanbeveel. 


— D.J. C. van Wyk. 


H. M. BOLKESTEIN, De Brieven 
aan de 'Thessalonicenzen, serie De 
Prediking van het Nieuwe Testament, 
Callenbach Nijkerk, 1970, pp. 228, 
prijs F22.90. 


Die verskyning van die nuwe kom- 
mentaar in hierdie bekende serie is 
`n welkome gebeure. Die briewe van 
Petrus en Judas is ook deur dr. Bolke- 
stein behartig asook die evangelie van 


KEES! 


Markus. Hierdie lektor aan die Uni- 
versiteit van Leiden, Nederland, het 
ook in hierdie uitgawe gesorg vir `n 
werk van hoogstaande gehalte. Daar 
is rekening gehou met die vroeëre 
sowel as nuwere kommentare in die 
poging om die boodskap van die Skrif 
te beluister en te vertolk. Die agter- 
grond en tyd se invloede en omstan- 
dighede word deeglik in aanmerking 
geneem. Teoloog en lidmaat kan met 
vrug van hierdie kommentaar gebruik 
maak. 


Enkele opmerkings toon aan dat ook 
hierdie werk nie in alle opsigte on- 
bevraagteken bly nie. Bolkestein be- 
skou die tweede brief aan die Thes- 
salonicense nie as die arbeid van 
Paulus nie — en dit ten spyte van 
die verwysing in hoofstuk 3:17 na die 
handskrif van Paulus wat as waarborg 
dien by die gemeente van die her- 
koms. Bolkestein dateer die brief in 
die jaar 55 n.C. Die algemene opvat- 
ting is anders en sy argumente ten 
gunste van sy standpunt nie oortui- 
gend nie. So is daar ook 'n paar 
woordverklaringe wat seker nie son- 
dermeer aanvaar kan word nie. 


Dit word sterk aanbeveel en kan 
met veel vrug gebruik word. 


— A J. G. Dreyer. 


DS. W. BLEIJ — KINDERDIENS- 
TEN, DEEL INI, Callenbach NV. — 
Nijkerk — Prys R2.78. 


Hierdie boekie is die derde in 'n 
reeks van vier deur ds. W. Bleij in `n 
jaargang oor kinderdienste, met `n 
inleidende artikel oor Gesin, Kerk en 
skool deur dr. J. H. Meesters. 


Dit is interessant om die preek- 
sketse — want dit is wat dit wil wees 
— te lees, maar alhoewel ds. Bleij self 
waarsku teen die verleiding om aan 
te pas en so die evangelie kinderagtig 
te maak, lyk dit of hy nie altyd sy 
eie waarskuwing ter harte geneem het 
nie. 


LEES! 


'n Hele aantal Bybelgedeeltes word 
in die preeksketse behandel en `n 
mens kan dit seker met vrug lees vir 
gebruik, maar of daar altyd daarin 
geslaag word om Jesus Christus as 
Verlosser uit die sonde en as Here, 
helder en duidelik te verkondig, is nie 
vir my So `'n uitgemaakte saak nie. 
Ek het immers dwarsdeur die boekie 
die indruk gekry dat Jesus Christus 
wel as `n groot en belangrike persoon 
gesien word, maar nêrens word uit- 
druklik gesê dat Hy ook waaragtige 
ewige God is nie. Ek vind dit tog 
jammer dat daar in ons tyd so dikwels 
alleen horisontaal gepreek word. 


Die boekie bly egter `n poging tot 
Skrifuitleg en daarom goed om te lees 
— ook met die oog op die kategese. 


— J. H. Koekemoer. 

MEMORIAMS en DOODSBERIGTE 


C] Van vorige bladsy 


DU PLESSIS: Fanie — Na verlange 
van 6 jaar bly 1 Augustus 1966 soos 
die dag van gister. Waters wat verby 
is, ja maar Goddank waters wat skoon 
en helder is, wat warmte gee as jy 
daaraan terugdink. 

—  Verlangende Ponie, Gerhard, 
Leonie, Sanet, Ernst, Stephen en Vil- 
joen, Mêregloed, Pretoria. 


JANSEN VAN VUUREN: Maria Pe- 
tronella Susanna, gebore Strydom — 
Dit het die Here behaag om van ons 
weg te neem my dierbare eggenote, 
ons moeder en grootmoeder, in die 
ouderdom van 75 jaar en 26 dae na 
'n siekbed van 5 weke. 


— Eggenoot 0. C. van Vuuren, 
Irene Park, Klerksdorp, kinders en 
kleinkinders. 

KRUGER: Maria Magdalena (Miemie) 
— Hoe onvergeetlik bly die dag van 
11 September 1971, toe my eggenote 
deur die dood weggeneem is! Heer, 
U ken die kruis van elke huis, en die 
smart van elke hart sien U ook. 


— Bedroefde eggenoot, Willie Kru- 
ger, Tauteslaan 1, Groblersdal. 





















































Afgetrede 
egpaar 
weer 
jonk 
en 
gesond 


Duisende bejaarde Suid-Afrikaners 
gebruik SALUSA 45, die verbasende 
pil wat die probleme van oudwording 
verlig. In 'n brief van 1 November 
1971 vertel mnr. enmev. Keith Dawes 
van Tynemouthweg 63, Plumstead, 
Kaapstad van hulle ondervinding 
met SALUSA 45. 

Mnr. en mev. Keith Dawes. sê ge- 
sondheid was tot `n paar jaar gelede 
glad nie goed nie. Hy was ondergewig 
en het sleg geslaap en geëet. Haar 
bloedsomloop was swak, en sy het 
byna die gebruik van haar regterarm 
en -hand verloor weens rumatiek. 
Dit was so erg dat sy nie eens 'n 
teelepel kon optel nie. Sy was af- 
hanklik van haar linkerhand. 

Toe het hulle gereeld SALUSA 45 
begin gebruik, met verbasende resul- 
tate. Mev. Dawes het die gebruik 
van haar regterarm en -hand herwin 
en haar bloedsomloop is feitlik weer 
normaal. Haar man slaap lekker en 
sy eetlus is normaal. 

Nou geniet hulle werklik hulle af- 
trede — 'n gesonde, gelukkige egpaar 
wat jare jonger voel. SALUSA 45 
het hulle nuwe lewenslus gegee. 
Daarom beveel hulle dit sterk aan by 
mense wat voel dat hulle ouderdom 
teen hulle begin tel. 


MIDDELJARE 


NEW VIGOUR FOR THE MATURE YEARS 





Gebruik daagliks SALUSA 45 vir die 
beste resultate. Een maand se voorraad 
kos R2,35. Drie maande s'n slegs 
RS,95. Verkrygbaar by alle apteke. 


Me fe 

















AANDAG ALLE 
PROSTAATKLIERLYERS 


'n Nuwe geneesmiddel vir die 
prostaatklier. Verligting. vinnig en 
langdurend. Ook vir alle nier- 
kwale. Slegs R3.00 k.m.b. Geen 
k.b.a. bestellings. 


Regstreeks van: 


Mev. R. MULLER, 
Krugerspos, 
Lydenburg. 


EE DEE 


Dankie 






VERGROTINGS 
in 
LEWENSKLEUR 
van u eie 
KIEKIE OF NEGATIEF 





W. E. CAREY 
APITE KER 
Posbus 177 — Krugersdorp 









As u van iets beter 
as ons nuwe polis hoor, 
laat weet ons asseblief. 


Dis hoogs onwaarskynlik dat ons van u sal 
hoor in die verband. Die redes is duidelik. 
Ons is spesialiste op die gebied van begraf- 
nisversekering. En die ondervinding wat 
AVBOB die afgelope vyftig jaar opgedoen 
bet, het verseker dat ons die beste voordele 
vir u gesin in ons nuwe Versekeringsplan 
88 ingebou het. 


TEEN 'N ABSOLUTE MINIMALE PRE- 
MIE KRY U ONDER MEER DIE VOL- 
GENDE EKSKLUSIEWE VOORDELE: 


* Begrafnisdienste van die hoogste waarde 
en gehalte. 


* Outomatiese opbetaling van polis in geval 
van permanente arbeidsongeskiktheid of 
afsterwe van die polishouer. 

* 'n Korting van 16% op premies wat jaar- 
liks vooruitbetaal word. 

* 'n Verdubbeling van die kontantwaarde 
van R300 indien die intekenaar of `n 
afhanklike van 14 jaar of ouer deur 'n 
ongeluk te sterwe kom. 


* Volledige gesinsdekking. 


Wanneer u versekering gesels met AVBOB 
weet u u gesels met deskundiges wat ingestel 
en toegerus is om slegs die puikste begrafnis- 
versekeringsplanne aan te bied. 


Ons landwye diensnetwerk verseker ook dat ons 
oral binne maklike bereik is. 

Gesels met AVBOB en voorsien in u gesin se 
versekeringsbehoeftes. 





die Afrikaanse Verbondgroep 


— 





sd wow 

“Wat is 
so besonders aan 


hierdie man? 


versekering en die beskerming reeds meer as 50 jaar die 
van gesinsinkomste. Hy's meer voortou neem met nuwe 


ee HY'S 'n Sanlam-verteen- 
woordiger. Wat is so be- 


#onders aan `n Sanlam-man? as bloot `n versekeringsman — ontwikkelinge in versekering. 
Hy het Sanlam se unieke hy's 'n huisvriend wat by u Die man van Sanlam staan 
opleidingskursus deurloop, en u gesin staan. by u en u gesin. 


wat hom toerus om leiding 
te gee oor elke aspek van 


En agter hom is `n wakker, 
dinamiese organisasie wat SA DE LA M 

Die voorloper in moderne lewensversekering. 
Kry meer besonderhede by enige Sanlam-kantoor of Sanlam-verteenwoordiger. 





Die Hervormer, September 1972, bladsy iv 


